
Alkusanat. 



Jämän Suomen Avun Keskuksen julkaiseman kirjan tar- 
koituksena on tehdä lahjoittajille — tässä tapauksessa koko 
Ruotsin kansalle — selkoa siitä, miten heidän lahjansa on 
hoidettu ja edelleentoimitettu vastaanottajille ja miten ruotsa- 
laista vieraanvaraisuutta on käytetty hyväksi. Tämä ei siis 
ole mikään tavallinen kirja. Se on paremminkin kokoelma 
inhimillisiä asiakirjoja, joihin on liitetty taulukoita ja tilas- 
tollisia tietoja havainnollistamaan nimin ja luvuin järjestön 
toimintaa. Samoin kuin tämä liike oli yksimielisen kansan- 
tahdon synnyttämä, on pyrkimyksenämme ollut antaa kirjan 
sisällön mahdollisimman selvästi heijastaa tämän tahdon rik- 
kautta ja moninaisuutta. Antajilla ja avustajilla kuten 
vastaanottajillakin on jokaisella sananvuoro. Tästä johtuva 
kirjavuus kuvastaa siten tavallaan itse työn kiihkeätä luon- 
netta, joka tapausten nopeassa kulussa vaihteli äkkiarvaa- 
matta ja odottamatta. Paljon oli luotava käden käänteessä, 
paljon oli sellaista, mihin tuskin ehdittiin ryhtyäkään, kun 
jo rauha oli tehty, mutta sanojen ja tekojen kirjavuuden läpi 
kuultaa uhrimielen katkeamaton, yhdistävä punainen lanka. 

Kaikkien antajien ja avustajien nimeäminen tässä kir- 
jassa olisi mahdoton yritys. Yhtä hyvin voitaisiin jäljentää 
henkikirjoitusluetteloja ja muita senkaltaisia asiakirjoja. 

Lukemattomat lahjoittajat ovat antaneet avustuksensa 
nimeään mainitsematta tai heidän nimensä ovat yhteisten 
lahjoitusten allekirjoitusten joukossa. Yksilö väistyi vapaa- 
ehtoisesti syrjään yhteisen päämäärän hyväksi. Mutta hänen 
osuutensa puhuu hänen puolestaan. 

Toimitus. 

Suomenkielisen painoksen alkusanat. 



Lukuisat suomataisetta tahotta toistuneet kehoitukset ovat 
aiheuttaneet tämän Centrata Fintandshjätpen — Suomen 
Avun Keskuksen kirjan jutkaisemisen myös suomenkietettä. 
Niitte tuhansitte sodan jatkoihin joutuneitte suomataisitle 
tapsitte ja aikuisitte, jotka Suomen Avun Keskuksen väti- 
tyksettä tutivat Ruotsin kansan antamasta avusta osattisiksi, 
tämä apu muodostui kirkkaaksi vatoksi pimeydessä, sano- 
mattomaksi itoksi surun ja kauhun keskettä, rohkeutta ja 
tuottamusta herättäväksi tohdutukseksi. 

Mutta aika rientää, tahjatavarat kutuvat toppuun, pian 
on jätjettä enää vain muisto, ja vaikka se otisikin syvätte 
mietiin painunut, se kuitenkin vuosien kutuessa katpenee, 
ettei siihen tiity mitään pysyvää todistuskappatetta, joka on 
omiaan patauttamaan muistiin ja etvyttämään koetut etä- 
mykset. Suomen Avun Keskuksen kirja etoisine kertomuk- 
sineen ja hyvin vatittuine, tyypittisine kuvineen, on juuri 
tuottainen tunnetulia säityttävä »muistojen kirja», jota kii- 
tottiset avustuksen saajat ovat itsetteen toivoneet. Monette 
kirjassa kerrotut tapahtumat varmaankin ovat tuttuja, toiset 
näkevät niistä vilahduksen sanomattoman tervetulleiden lah- 
jojen tuntemattomista antajista, kaikki tuntevat uudelleen 
tuulahduksen siitä lämmittävästä myötätunnosta ja uhri- 

mielestä, mikä tulvehti ruotsalaisen veljeskansan sydämestä 
kohdistuen Suomen kamppailevaan kansaan. Millaiseksi 
kohtalomme tulevaisuudessa muodostuneekin, tämä muisto 
on kautta aikojen säilyvä elävänä suomalaisten sydämissä 9 
niinkuin se elää tässä Suomen Avun Keskuksen suomenkieli- 
sessä kirjassakin, joka vaatimattomalla tavallaan valaisee 
kappaleen Pohjolan kansojen yhteistä historiaa. 
Tukholman Suomi-toimistossa, marraskuussa 1940. 

Esther H j elt-C aj anus. 

Kansanliike. 

Kirjoittanut PRINSSI WILHELM. 



ICun eräänä kylmänä marraskuun päivänä levisi tieto 
ensimmäisten pommien putoamisesta Helsinkiin, kävi 
kuin vavahdus läpi koko Ruotsin maan. Mitä nyt tapah- 
tuisi? Mitä lähin tulevaisuus toisi mukanaan? Ei kukaan 
tietänyt. Huominen päivä oli kuin suuri, tumma kysymys- 
merkki vailla vastausta. Neuvottomuus ja kauhu antoi- 
vat leimansa sodan ensi tunneille, oli niin vaikea ajatella, 
että tapahtunut oli totta. Kansa, joka on toistasataa 
vuotta nauttinut keskeytymätöntä rauhaa, herätetään 
armotta sodan myrskynpuuskan äkkiä pyyhkäistessä sen 
omia nurkkia. 

Mutta neuvottomuus ei kestänyt kauan. Heti ensim- 
mäisen iskun vaikutuksen hieman laimennuttua ruotsa- 
laisten sydämet valtasi toinen tunne: auttamisen halu ja 
välttämättömyys. Ensin epäröiden ja hapuillen, sitten 
määrätietoisesti ja päättävästi, vihdoin melkein lumi- 
vyöryn tapaisesti ja vastustamattomasti. Vähäisestä sieme- 
nestä kasvoi suuri puu, pienistä puroista syntyi mahtava 
virta, joka saavutti aavistamattomat mittasuhteet. Tun- 
tui kuin kautta sukupolvien sydämissä uinuneet tunteet 
Pohjanlahden tuolla puolen olevia veljiämme kohtaan 
äkkiä olisivat päässeet valloilleen ja syttyneet ilmiliekkiin. 

Nämä tunteet ovat aina piilleet kansansielun pohjalla, 
jossa ne historiallisten muistojen ja yhteisen kulttuurin 
voimalla ovat eläneet, mutta ne ovat olleet epäselviä — 
toisinaan jopa tiedottomia — ja tunteellisuuden leimaamia, 
todellisuuden järkähtämättömille vaatimuksille vieraita. 
Niissä oli enemmän Topeliusta kuin Runebergiä, ja jäl- 
kimmäisen myöhemmin päästessä oikeuksiinsa muistui 
kuitenkin mieliin paremminkin hänen runoutensa tunnel- 
mallisuus kuin kovan todellisuuden karu sankarius ja 
uhrautuvaisuus. Tämä asenne muuttui kuitenkin nopeasti 
tapausten painostuksesta. Maaperä oli hyvin muokattua, 
mutta vasta silloin, kun sitä kuvaannollisesti vihollisen 
räjähdyspommit raa'asti kyntivät, sieltä kasvoi jalompi 
ja vastustuskykyisempi oras. Epämääräiset kuvitelmat 
kiteytyivät, unelmat muuttuivat todellisuudeksi, todelli- 
suus teoksi. Ja niin alkoi se avustustoiminta Suomen hy- 
väksi, joka kulovalkean tavoin levisi yli koko maamme. 
Toiminta muuttui kansanliikkeeksi, joka oli niin valtava, 
että täydellä syyllä voimme kysyä, onko historiassa sel- 
laista ennen nähty. Siinä ei ollut mitään pakkoa, kaikki 
tapahtui vapaaehtoisesti, välittömästi ja epäitsekkäästä 
Lahjan voi antaa monella eri tavalla. Yltäkylläisyy- 
destä antaminen ei ole vaikeata. Julkisuudessa hyvän- 
tekijänä esiintyminen on nousukkaan tapa päästä eteen- 
päin. Antaminen, jonka aiheuttaa kuviteltu pakko tai 
pelko, että voisi joutua alempaan yhteiskuntaluokkaan 
kuin mihin kuuluu, on inhimillinen ja sen vuoksi ymmär- 
rettävä heikkous, jonka ainoana virheenä on, että siihen 
niin helposti pujahtaa hitunen turhamaisuutta. Antami- 

nen, joka tapahtuu nuristen ja huokaillen ja monin neu- 
vomisin, ei ilahduta ketään. Yleensä on olemassa vain yksi 
arvokas antamistapa: hyvästä sydämestä ja ilomielin. 
Kun annetaan epäitsekkäästi, vakaumuksellisesti, mitään 
korvausta — ei edes pienintä kiitostakaan itselleen vaati- 
matta — vasta silloin toteutuu noiden sanojen syvempi 
tarkoitus: autuaampi on antaa kuin ottaa. 

Voimme suoraan sanoa, että tällä tavoin Ruotsin kansa 
auttoi Suomea. Se tapahtui vaatimattomasti ilman suu- 
ria eleitä ja suuria sanoja, ajattelemattakaan, että näin 
saatoimme itse joutua vaaralle alttiiksi. Me annoimme 
niin, että nahassamme kirveli. Me emme antaneet vain 
yltäkylläisyydestämme ja erinäisten tarvikkeiden runsau- 
desta, itäänpäin kulkeva virta sisälsi yhtä paljon tuhansien 
ja jälleen tuhansien yksilöiden henkilökohtaisten uhraus- 
ten ja kieltäymysten tuloksia. Se muodostui koko kan- 
san asiaksi, niin hyvin köyhien kuin parempiosaistenkin. 
Satalappusten antaminen tuntui suhteellisesti yhtä paljon 
kuin kymmenäyristen. Ja kun nämä loppuivat, annettiin 
kätten töitä — koko ajan ilomielin ja hyvästä sydämestä. 
Kukaan ei vetäytynyt syrjään, ei mikään avustus ollut 
liian vähäinen, ei mikään uhraus liian suuri. Yksi ainoa, 
kaikkea vallitseva ajatus askarrutti kuusimiljoonaisen 
kansan mieltä: auttaa Pohjanlahden toisella puolella asu- 
via sukulaisia välillisesti kantamalla heidän taakkaansa, 
lieventää sodan aiheuttamaa hätää ja viattomien uhrien 
kärsimyksiä. Näinä päivinä Ruotsin kansa sulautui yhteen 
idän tapahtumien edessä, ja voimme hyvinkin sanoa, että 
Suomen avustaminen oli tämän yksimielisyyden ilmaus. 

koneiden ääressä, emme olisi tulleet toimeen. Työtä teh- 
tiin myöhään yöhön osoittaen aina samaa ihailtavaa tar- 
moa ja iloista luottamusta. 

Mutta onhan selvää, ettei tällaista laajaa avustustoimin- 
taa olisi tehokkaasti voitu suorittaa, ellei rajan toisella 
puolella olisi ollut vastaavanlaista järjestöä, joka ei ainoas- 
taan lähettänyt pakolaisia matkalle, vaan myös vastaan- 
otti ja jakoi moninaiset lahjat, niin että ne joutuivat sinne, 
missä niitä kipeimmin tarvittiin, tai niille, joille ne alku- 
jaan oli tarkoitettu. Ensi kädessä otettiin yhteys Suomen 
hallitukseen, jonka mielipidettä aina tiedusteltiin tärkeim- 
missä kysymyksissä. Mutta tämän ohella olimme koske- 
tuksissa myös eri avustusjärjestöihin. Tehokkaimmaksi 
ja molemmin puolin hyödyllisimmäksi muodostui epäile- 
mättä kiinteä yhteistyö Suomen Huollon ja Pohjoismaisen 
Avun Keskuksen kanssa Helsingissä. On hauska todeta, 
että tämä laaja yhteistoiminta kauttaaltaan sujui hankauk- 
sitta ja keskinäisen luottamuksen merkeissä. Erittäin 
tärkeänä pidettiin henkilökohtaisen kosketuksen lujitta- 
mista ja ylläpitämistä järjestöjen kesken, mikä aiheutti 
monen myös vastaisuuteen tähtäävän ystävyyssiteen soi- 
miamisen. Jatkuvalle ymmärtämykselle ja molempien 
kansojen välisille hyville naapuruussuhteille lienee tämä 
erittäin tärkeätä, koska vaikeina aikoina solmitut ystä- 
vyyssiteet yleensä ovat muita kestävämpiä. 

Runsaasti kuusi kuukautta S. A. K:n toimintaa jatkui 
ja sen työteho kasvoi kasvamistaan aina rauhantekoon asti, 
jolloin oli huomattavissa eräänlaista lamaannusta, mikä 
johtui uudesta tilanteesta sekä jatkuvan avustustoiminnan 

muuttuneista edellytyksistä. Meille, jotka aktiivisesti 
osallistuimme järjestelytöihin, ei suinkaan kuulu suorite- 
tun työn arvosteleminen. Tiedämme vain, että parhaan 
kykymme mukaan olemme tehneet tinkimättömän velvol- 
lisuutemme ei vain pakosta, vaan myös ilomielin. Meillä 
kaikilla oli vain yksi toivomus: antaa Suomelle inhimillistä 
apua koettelemuksen hetkellä. Tietoisuus siitä, ettei 
apumme ole ollut turha, on meille runsas vaivanpalkka. 
Toteaminen, että meidän pyrkimyksillemme on Pohjan- 
lahden toisella puolen annettu arvoa, on tuottanut meille 
iloa ja tyydytystä. Nimemme eivät merkinneet mitään, 
vain teoilla oli merkitystä. Koko liikkeen merkityksen 
syvempi tarkoitus ilmenee kenties parhaiten seuraavasta 
tosikertomuksesta. 

Ensimmäisten Turusta tulleiden pakolaisten joukossa 
oli myös kaksi pientä 6 — 7-vuotiasta lasta. Ei kukaan 
tietänyt, mistä he tulivat, yksin he olivat astuneet laivaan, 
yksin he olivat istuneet koko matkan yli miinoitetun Ahve- 
nanmeren. He olivat kalpeita ja laihoja. Ei heillä paljon 
muuta ollut mukanaan kuin yllään olevat vaatteet, kai- 
kesta näkyi, että he olivat köyhästä kodista. Rinnassa 
oli kummallinen nimilappu, jonka sanat olivat ruotsalai- 
sille outoja ja vaikeasti lausuttavia, mutta nämä laput oli- 
vatkin ainoat henkilöllisyystodistukset. Yksin ja neuvot- 
tomina he astuivat maihin Skeppsbrolle, missä ei kukaan 
ollut heitä vastaanottamassa, sillä tämä tapahtui ennen 
kuin lastenkulj et ukset oli järjestetty ja asiamiehet alkaneet 
olla vastaanottamassa junien ja laivojen saapuessa. Ran- 
nassa odottavien ruotsalaisten joukossa oli myös eräs 

perhe, joka heti ymmärsi tilanteen, ja ennen kuin kukaan 
oikein ehti ajatellakaan, oli perhe kadonnut vieden muka- 
naan saapuneet uudet suojattinsa. Pian tämän jälkeen 
saapui kirje, jossa annettiin lähempiä tietoja lapsista, 
mutta nyt ei kukaan tietänyt, mihin he olivat joutuneet. 
Meille S. A. K:ssa ei kukaan ollut asiasta kertonut. 

Rauha tuli ja radiossa ilmoitettiin, että ne Suomen lap- 
set, jotka halusivat, saivat nyt palata kotiinsa. Ja niin 
tapahtui, että kaksi yksinäistä matkustajaa, joiden nimet 
puuttuivat pitkiltä listoilta, eräänä päivän jälleen astui 
Suomen rannalle. Heidän entiset nimilappunsa riippuivat 
asianmukaisesti kaulassa, mutta lapsia itseään oli vaikea 
tuntea. He olivat Ruotsissa ollessaan muuttuneet puna- 
poskisiksi ja lihaviksi, heillä oli uudet vaatteet, ja matka- 
laukut olivat pullollaan eväitä, leluja, vaatteita ja muita 
tarvikkeita. Mutta merkillisintä oli, ettei kumpikaan heistä 
voinut selvitellä, kenen luona he olivat olleet ja missä 
asuneet. Kysyttäessä he vastasivat vain olleensa »kiltin 
sedän ja tädin luona, joilla oli punainen tupa». 

Tuntemattomat kasvattivanhemmat pysyvät edelleen 
tuntemattomina . 

Näin välitön ja epäitsekäs oli ruotsalainen vieraanvarai- 
suus kukoistaessaan kauneimmillaan. Näin koruttomasti 
toivoisimme myös niiden entisten suojattiemme, jotka 
ovat palanneet Pohjanlahden toiselle puolen, muistavan 
meitä S. A. K:n jäseniä. Kun numerot ja taulukot, tilas- 
tot ja pitkät selonteot aikoja sitten ovat joutuneet unho- 
tuksiin, ei mikään ilahduttaisi meitä enemmän, kuin jos 
kasvavan nuorison keskuudessa siellä kaukana joskus ker- 

rottaisiin, miten silloin oli, kun Suomessa oli vaikea aika 
ja »me saimme asua Ruotsissa kiltin sedän ja tädin luona 
punaisessa tuvassa». 

Parempaa jälkimuistoa ei Suomen Avun Keskus koskaan 
voisi saada. 

Toiminta alkaa . . 

Kirjoittanut GEORG KNUTSON KJELLBERG. 



Sota Venäjän ja Suomen välillä oli syttynyt. Itäisten 
rajaseutujen tyhjentäminen pakotti tuhannet vaimot, 
lapset ja vanhukset äkkiä jättämään kotinsa ja kontunsa. 
Pommitusretket yli koko maan sytyttivät kylät ja kau- 
pungit tuleen. Hävitys ja hätä seurasi niiden jäljissä. 
Tiedot tästä herättivät monessa ruotsalaisessa palavan 
auttamishalun. 

Miten? Millä tavalla? Joulukuun ensimmäisinä päivinä 
rouva Maja Sandler, silloisen ulkoministerin puoliso, f il. 
tri Hanna Rydh-Munck av Rosenschöld, Fredrika Bre- 
mer-förbundetin puheenjohtaja, sekä rouva Margit Levin- 
son, Tukholman läänin maaherran puoliso ja Rädda Bar- 
nen (Pelastakaa lapset)-yhdistyksen puheenjohtaja pohti- 
vat voimaperäisesti tätä tärkeätä kysymystä. Neuvottelu- 
jen tuloksena oli eri naisjärjestöjen edustajien kutsuminen 
valmistavaan kokoukseen ulkoministerin asuntoon sun- 
nuntai-iltana joulukuun 3 p:nä. Tässä kokouksessa pää- 
tettiin yksimielisesti perustaa erikoinen järjestö, jonka teh- 
tävänä olisi mitä kiireimmin toimittaa kaikkea mahdol- 
lista apua Suomen siviiliväestölle. 

Oli toimittava ripeästi. Rouva Sandlerin kutsusta ko- 
koontui jo seuraavana päivänä ulkoministerin asuntoon 

parikymmentä edustajaa eri yhdistyksistä ja järjestöistä, 
joiden toivottiin osallistuvan Suomen avustustoimintaan. 
Näitä olivat Punainen Risti, Pelastakaa lapset, S.L.K. 
(Ruotsin lottajärjestö), Ranskalaisten ja espanjalaisten 
lasten naiskomitea, Pelastusarmeija, N.N.K.Y., Rotary- 
klubi, Suomi-toimisto ym. Kun oli keskusteltu pitkälti 
avustustoiminnan muodoista, päätettiin lykätä kokous 
seuraavaan päivään ja kutsua siihen vielä useampia asiasta 
kiinnostuneita henkilöitä. 

Joulukuun 5 päivänä pidetyssä kokouksessa päätettiin 
lopullisesti perustaa toimikunnan johtama keskusjärjestö, 
jonka tehtävänä oli järjestää avustustyö Suomen siviili- 
väestön hyväksi. Järjestön nimeksi hyväksyttiin »Centrala 
Finlandshjälpen» (Suomen Avun Keskus). Puheenjoh- 
tajaksi valittiin rouva Maja Sandler, varapuheenjohtajaksi 
tri Hanna Rydh ja toimeenpanevaksi jäseneksi lähettiläs, 
sittemmin työvaliokunnan puheenjohtaja Einar Ekstrand. 

Huoneistot hankittiin ja seuraavana päivänä — joulu- 
kuun 6:ntena — avattiin Suomen Avun Keskuksen toimisto 
Herkuleskadun 26:ssa, missä Tukholman kaupunki luo- 
vutti viisi huonetta tähän tarkoitukseen. 

Toiminta oli kuitenkin jo sitä ennen alkanut. Päivä- 
lehdistössä ollut ensimmäinen tiedoitus rouva Sandlerin 
aloitteesta sai aikaan oikean kirje- ja lahjatulvan ulko- 
ministerin asuntoon. Ovikellot soivat lakkaamatta ja puhe- 
limessa ihmiset pyysivät, melkeinpä rukoilivat, että saisi- 
vat vastaanottaa suomalaisia lapsia koteihinsa. Lahja- 
kääröt täyttivät pian kaikki huoneet kattoa myöten. »Nyt 
olemme saaneet niin paljon vaatteita, että huoneissa 

hämärtää», sanoi talon uskollinen vartija. Kesken kiirettä 
soitti muuan nainen itsepintaisesti pyytäen saada tavata 
rouva Sandlerin sihteeriä. »Ei minulla ole sihteeriä», kuului 
vaatimaton vastaus. »Silloin pyytäisin tarjoutua toimeen», 
vastasi tuntematon ääni. Ja näin oli saatu hyvä työvoima 
lisää. Pian oli vapaaehtoisten sihteerien luku noussut 
kolmeen, ja kun nämä eivät riittäneet, ilmoittautui itse 
ulkoministeri neljänneksi »vapaa-aikoinaan», kuten rouva 
Sandler sanoi. Muutamassa päivässä muuttui hieno, rau- 
hallinen koti meluisaksi keräys- ja tietotoimistoksi. 

Herkuleskadun varrella olevassa toimistossa vallitsi 
alusta alkaen kuumeinen toiminta. Eri tahoilta hankittiin 
kiireesti välttämättömin kalusto. Lasten Päivien toimisto 
asetti auliisti koko huonekaluvarastonsa käytettäväksi. 
Vapaaehtoista työvoimaa tarjoutui kaikkialta ja henki- 
löstön lukumäärä kasvoi nopeasti. Varhaisesta aamusta 
myöhäiseen iltaan vallitsi huoneissa tungos: jonotettiin 
lahjojen luovuttamista Suomelle, ja pitkä rivi suomalaisia 
naisia ja lapsia odotti kärsivällisesti apua ja hoivaa. Pos- 
tista tulvi tulvimalla yhä uusia lahjakirjeitä, tarjouksia ja 
kyselyjä. Puhelujen runsaus aiheutti jo muutaman päivän 
kuluttua oman vaihteen hankkimisen. 

latä suurta halukkaiden, mutta useimmiten täysin koke- 
mattomien ja tottumattomien apulaisten joukkoa ohjasivat 
tottuneet sfekä mies- että naispuoliset järjestelijät, ja vähi- 
tellen saatiin sekasortoon järjestystä ja toimiston työ jaet- 
tiin seuraaviin osastoihin: 

kanslia, talousosasto ja sihteeristö, 

sanomalehtiosasto, 

vaatteidenkeräysosasto, 

elintarvikkeiden keräys- ja osto-osasto, 

rahalahjojen keräysosasto, 

vastaanotto-, majoitus- ja rekisteritoimisto, 

invalidiosasto, 

kuljetusosasto. 

Jo kahden viikon kuluttua toimistohuoneistot osoittau- 
tuivat liian pieniksi ja oli pakko vuokrata vieläkin .koko- 
nainen kerros samasta talosta. Muutamaa viikkoa myö- 
hemmin täytyi hankkia lisäksi vielä suuri toimistohuone. 

Eri paikoissa Tukholmaa avattiin keräystoimistoja ja 
varastoimispaikkoja. Tukholman kaupunki luovutti käy- 
tettäväksi huoneiston Storkyrkobrinkenin 14:stä, useita 
kerroksia Vaasankadun ll.stä sekä varastohuoneiston Mäs- 
tersamuelinkadun 45:stä. Sitä paitsi vuokrattiin 20 huo- 
netta ja suuria varastokellareita Norrlandkadun 15:stä, 
jotka sitten vaihdettiin samanlaisiin Vaasankadun 13:ssa. 
Maksutta asetettiin käytettäväksi varastohuoneisto Eu- 
geniantien varrella ja sitä paitsi joukko pienempiä huo- 
neistoja Tukholmassa ja esikaupungeissa. 

Kaikissa osissa maata muodostettiin välittömästi paikal- 
listoimikuntia, jotka maaherroille lähetetyn pyynnön joh- 
dosta alistettiin S.A.K:n läänitoimikuntien johdon alaisiksi. 
Tällaisia paikallistoimikuntia syntyi useimmissa lääneissä. 

Haaparantaan järjestettiin jo varhain everstinrouva 
Margit Ramströmin johdolla S.A.K:n paikallisosasto vas- 
taanottamaan ja edelleen lähettämään Suomeen ne suuret 
vaate- ja tavaralähetykset, joita sinne yhä lisääntyvässä 
määrässä saapui. 

Päästäkseen kosketuksiin Suomen viranomaisten kanssa 
matkustivat S.A.K:n lähettäminä rouva Maja Sandler ja 
tri Hanna Rydh Turkuun ja Helsinkiin joulukuun 11 p:nä, 
tri Hanna Rydh Vaasaan ja Mikkeliin joulukuun 17 p:nä 
sekä ylijohtaja ja rouva Sandler Pohjois-Suomeen tammi- 
kuun 4 p:nä. Tällöin he tapasivat Suomen sosiaali-, maa- 
talous- ja siirtoasiainministerit, sekä Uudenmaan, Vaasan, 
Oulun ja Lapin läänin maaherrat ym. Tuloksena oli toimi- 
kunnan perustaminen Helsinkiin. Sen nimenä oli »Pohjois- 
maisen Avun Keskus Suomessa» ja se toimi lääket. tri 
V. Rantasalon ja f il. tri B. Nybergin johdolla. Toimikun- 
nan tehtävänä oli järjestää Suomen kansalaisten siirtoa 
Ruotsiin. Myös Vaasaan perustettiin »Suomen Vapaan 
Huollon Keskus» vastaanottamaan ja jakamaan Ruotsista 
saapuneet lahjat. Viimeksi mainitun toimikunnan tehtä- 
vät siirtyivät myöhemmin »Suomen Huollolle», joka toimi 
ent. pääministerin, prof. A. K. Cajanderin johdolla. Täten 
oli Suomessa olemassa S.A.K:n toiminnan tehokasta suo- 
rittamista varten vaadittavat järjestölliset edellytykset. 

Ruotsin hallitus osoitti jo alusta alkaen suurta mielen- 
kiintoa siihen tehtävään, jonka S. A. K. oli ottanut suorit- 
taakseen, myöntämällä joulukuun 13 päivänä 500 000 
kruunua arpajaisvaroista hallintokustannusten ym. peittä- 
miseksi sekä järjestämällä vapaamatkat Valtion Rauta- 
teillä S.A.K:n huollettavina oleville Suomen kansalaisille. 
Kaikki ne tavarat, jotka S.A.K:n kautta kerättiin ja lahjoi- 
tettiin Suomeen, saatiin myös lähettää rahtimaksutta. 

S.A.K:n toiminta joutui sittemmin valtion huostaan. 
Hänen Kuninkaallisen Majesteettinsa päätöksen nojalla 

joulukuun 22 p:ltä 1939 kutsuttiin koolle kuninkaallinen 
komitea, jonka tehtävänä oli »johtaa ja järjestää sitä toi- 
mintaa, jota vapaaehtoisuuden pohjalla keräysten avulla ja 
muulla tavalla suoritetaan avustuksen hankkimiseksi niille 
henkilöille, jotka Suomessa nykyään vallitsevien olosuhtei- 
den vuoksi pakolaisina lähtevät sieltä meidän maahamme, 
sekä suunnitella yllämainittuun tarkoitukseen tähtäävää 
toimintaa». Komiteaan kuuluivat pääasiallisesti alkuperäi- 
sen toimikunnan jäsenet sekä sen lisäksi muutamia viran- 
omaisten ja suurempien avustusjärjestöjen edustajia. Ku- 
ninkaallinen komitea aloitti työnsä tammik. 1 p:nä 1940. 

Tänä ajankohtana S.A.K:n toiminta oli saavuttanut 
sellaisen laajuuden, jota ei kukaan ollut voinut aavistaa- 
kaan. Koko maata käsittävä vaatteiden, ruokatavaroiden 
ja muiden tarvikkeiden keräys Suomen hyväksi oli kasva- 
nut vallan valtavaksi, ja Suomesta evakuoitujen saapu- 
minen synnytti joka päivä uusia probleemoja. 

Muutamien harvojen viikkojen kuluessa S.A.K. kasvoi 
kokonaiseksi virastoksi, johon kuului valtava lääni- ja 
paikallistoimikuntaverkosto kaikkialla maassa. Oli pakko 
hankkia vielä suurempia huoneistoja päätoimistoa varten, 
ja helmikuun 3 p:nä tämä muutettiin Herkuleskadulta 
Sturekadun 18:aan, missä kolme kerrosta eli yhteensä 
30 huonetta otettiin toimiston nyt n. 90 henkeä käsittävän 
henkilöstön käytettäväksi. Puhelinvaihde, johon kuului 
20 johtoa ja 58 puhelinta, ei tahtonut riittää päivän kii- 
reimpänä aikana. Toistatuhatta kirjettä ja lähetystä 
postitettiin päivässä ja muutamien osastojen työaika kesti 
säännöllisesti myöhään yöhön. 

Ulkoministerin asunnosta lähtenyt aloite inhimillisen 
avun antamiseksi Suomelle oli kehittynyt koko maata 
käsittäväksi kansanliikkeeksi. S.A.K:n vaativa tehtävä 
oli toimia tämän kansanliikkeen yhdistävänä elimenä. 

Ruotsin kansa lahj oittaa. 

Laatinut ELSA BJÖRKMAN-GOLDSGHMIDT. 



Elhrensvärdin vanhaa määritelmää Ruotsin kansasta — 
»hidas kansakunta täynnä kiivautta» — on usein toistettu, 
mutta kenties emme koskaan ole sitä niin selvästi toden- 
neet kuin tänä vuonna. Viime aikoina on meitä ruotsalai- 
sia usein moitittu toistuvasta saituruudesta ja pikkumai- 
sesta itsekkyydestä, olemme viettäneet ala-arvoista ja loh- 
dutonta ahneudenaikaa — mutta sitten äkkiä lahjoitamme 
suurin elein miljooneja ja miljoonien arvosta tavaraa ajat- 
telematta lainkaan varojamme tai takaisinmaksua. Ana- 
lysoitaisiinpa ilmiön syitä miten tahansa, yksi vaikutin on 
varma: järkähtämätön antamisen tahto. Sama iloinen sävy 
oli antajien äänessä, olipa sitten kysymyksessä ihka uusi 
kuorma-auto, joka määräämättömäksi ajaksi asetettiin käy- 
tettäväksemme, tai kahvikilo, joka oli säästetty »hauskaa 
hetkeä varten pimeänä aikana». Sama taipumaton uhri- 
mieli kuvastui antajan kasvoilta annettaessa kallista sor- 
musta kuin luovutettaessa saapasparia, jotka omistajalle 
merkitsivät rakasta Amerikanmuistoa, mutta »kun ei ole 
muuta antamista, menkööt muistotkin sen tien», kuten eräs 
vanha Kaliforniassa ollut ukko sanoi jättäessään lahjansa. 

Ensimmäiseksi pyydettiin Ruotsista vaatteita ja huopia, 
ja kaikkialla alkoi keräys. Paitsi 20 lääninkomiteaa 

perustettiin seuraavat avustustoimikunnat, jotka keräsi- 
vät vaatteita, rahoja ym. sekä valmistivat vaatteita ja 
neuleta varaa: 

175 paikallistoimikuntaa, 

78 Punaisen Ristin kerhoa, 

73 raittiuskerhoa, 

82 lähetys- ja kirkollista ompeluseuraa, 
71 eri naisyhdistystä ja naisyhtymää. 
Ne S.A.K:n päätoimistossa olevat henkilöt, jotka jou- 
tuivat vastaanottamaan kirjeitä ja puhelintiedusteluja 
koko maasta tai seurasivat sanomalehti-otsikkoja Suomen 
vaikeina sotakuukausina, saivat selvän kuvan toimivasta 
Ruotsista. Mm. eräs viikkolehti lupasi julkaista lehdessään 
kuvan henkilöstä, joka sillä haavaa löytäisi Ruotsin valta- 
kunnasta täysin toimettoman naisen! Joku ilmoitti puheli- 
mitse, että kuorma-autollinen vaatteita eli n. 1 000 kg oli 
kerätty yhdessä ainoassa pitäjässä — eikä tämä pitäjä 
suinkaan ollut maamme rikkaimpia — samoin oli morsius- 
kapioita varten valmistettu lakanakangas muuttunut Suo- 
meen lähetettäviksi lumipuvuiksi. Sanomalehdistössä oli 
erikoisotsikkoja, kuten »Päivän huuto», »Viikon tunnus» 
tai »Tänään — tarvitaan Suomea varten ...» Ja sitten 
seurasivat eri toivomukset tyhjistä laatikoista yatsavöihin, 
huopatossuista radiokoneisiin saakka jne. Ompelimoja 
perustettiin työväentalojen huoneistoihin, lähetysseurojen 
saleihin ja maaherranvirkataloihin. Järjestettiin kirkko- 
konsertteja, Suomen-iltoja ja lastennäytäntöjä, joiden 
rahallinen tulos kaikkialla oli loistava. Eri poliittiset puo- 
lueet avustivat kilvan työtä Suomen hyväksi — sosialisti- 

naisten kerhot yhtä hyvin kuin yleisen vaaliliiton oikeisto- 
naiset. Ja kun viimein tuli pyyntö polvenlämmittäjien 
valmistamisesta, uskallan varmasti väittää, että joka kol- 
mas nainen koko Ruotsin maassa kutoi polvenlämmittäjiä. 

Ja vapaa-aikoina suoritettujen työtuntien lukumäärä on 
valtava. Virastojen ja tehtaitten henkilöstöä saapui sään- 
nöllisesti ilta illan, kuukausi kuukauden jälkeen työsken- 
telemään toimistoihin, ompelimoihin ja työpajoihin. 

Mutta ei ainoastaan lahjoitettu ja neulottu — myös 
voimaperäinen ajatustoiminta kehittyi joka taholla. Sen 
huomasi selvästi kaikista niistä ehdotuksista ja aloitteista, 
joita tänä aikana syntyi. Monet niistä olivat todella 
suuriarvoisia. Käytännöllisiä paperiliivien ja tuulen- 
suojuksien, makuupussien ja lumipukujen malleja kek- 
sittiin. — Valmistakaa nahkatyynyistä lyhyitä turkkeja, 
kirjoitti eräs tunnettu perheenemäntä. — Käyttökelvotto- 
mista paloruiskunletkuista valmistettiin hevosenloimi- 
vöitä. Monet arpajaisehdotukset olivat suorastaan ne- 
rokkaita — ja arpajaisvoitot vaihtelivat antiikkipeileistä 
perunasäkkeihin. Tässä valtavassa uusien avustusmuoto- 
jen keksimisessä pujahti joukkoon tietenkin toisinaan 
hieman omituisiakin aloitteita, kuten esimerkiksi ehdotus, 
että Suomeen lähetettäisiin sinivuokon taimia — mehiläis- 
yhdyskuntien perustamista varten. Tämä ehdotus teh- 
tiin varmasti hyvässä tarkoituksessa, mutta kylmän to- 
dellisuuden valossa se tuntui melko hullunkuriselta. 

Tämän toimintahalun johtaminen, suuntaaminen sekä 
tulosten huoltaminen on ollut S. A. K: n tärkeimpiä tehtäviä. 
Vaatteita, elintarvikkeita ja sairashoito välineitä alkoi 

melkein heti virrata S.A.K.n päätoimistoon Tukholmassa. 
Puhelimet soivat lakkaamatta, porraskäytävissä oli kansaa 
tungokseen asti, ja vaatteet täyttivät huoneiston toisensa 
jälkeen. 



Vaatteiden keräys. 



Puhtaasti kuljetusteknillisistä syistä, varsinkin mak- 
suttoman rahdin vuoksi, oli kerätyt vaatteet varastoitava 
muutamiin harvoihin paikkoihin. Luonnollistahan oli, että 
päävarasto sijoitettiin Tukholmaan. Sieltä oli mahdollista 
järjestää nopeimmat kuljetukset Suomeen sekä laivateitse, 
rautateitse että autoilla, ja lahjalähetyksiä saatettiin täten 
parhaiten jakaa ja ohjata oikeaan paikkaan. Keräys-, 
lajittelu- ja uudelleenpakkausosastoja perustettiin moneen 
paikkaan pääkaupungissa. Suomesta näet pyytämällä 
pyydettiin, että tavarat olisivat hyvin lajiteltuja perille 
tullessaan, mieluimmin ainoastaan yhtä vaatelajia kus- 
sakin pakkauksessa. Tämä oli sitäkin suotavampaa, koska 
suomalaisten käytettävissä olevat mahdollisuudet sekä 
henkilöstöön että kuljetukseen nähden olivat hyvin rajoi- 
tettuja. Oli otettava huomioon, että uhkaavan tilanteen 
johdosta aikaa usein oli niukalti ja huoneistot ahtaat, — 
jakelun täytyi usein tapahtua joko ulkosalla tai puutteelli- 
sesti valaistuissa pommisuojissa. Vaatteet lajiteltiin niin 
muodoin meidän pakkauskeskuksissamme niiden tar- 
koituksen ja käytön mukaan suomalaisten toivomuksia 
silmälläpitäen. Sen jälkeen laatikot varustettiin selvillä 

Mihin kaikki laatikot pannaan? 



merkinnöillä ja lähetettiin Suomeen. Lajitteluluetteloja 
lähetettiin Ruotsin maaseudulle, pakkausohjeita annettiin 
sanomalehdissä ja radiossa, minkä jälkeen hyvin lajiteltua 
ja valmiiksi merkittyä tavaraa alkoi saapua. Nämä lähe- 
tettiin silloin suoraan Suomeen. — Mutta samalla saatiin 
taas uusia tehtäviä S.A.K:n pakkausosastoissa — nk. 
erikoislähetykset. Suomen sairaalat pyysivät esim. määrä- 
erän tavaraa: huopia, erilaisia alusvaatteita, vuode- ja 
liinavaatteita ym. Samaan aikaan pyydettiin toiselta 
taholta yksityisiä pakkauksia eri siirtoväenleirien asukas- 
luvun mukaan esim, 77 naiselle, 10 miehelle ja 92 lapselle 
— kaikki yhtenä lähetyksenä. Usein mainittiin erikoisesti, 
ettemme lähettäisi enempää kuin oli pyydetty, koska 
kulj etusmahdollisuudet nimetyltä paikkakunnalta edel- 
leen eivät sallineet suurempaa lähetystä. 

Tukholman vaatekeskuksissa työskenteli, paitsi vaki- 
naista henkilöstöä, noin 200 vapaaehtoista pakkaushom- 
missa. Työ oli usein sekä kovaa että vaativaa. Huoneis- 
tot olivat kylmät ja ilma kaikkea muuta kuin terveellistä 
siellä olevien vaatepakkojen johdosta. Varsinkin alku oli 
sekä aikaa että työvoimaa vaativa. Usein oli työskennel- 
tävä yötkin ja partiolaisia ja ylioppilaita pyydettiin avuksi. 
Saapuvien ja lähtevien tavarain tulva oli loppumaton. 
Keskimääräinen tavarainvaihto käsitti n. 1 — 3 rautatie- 
vaunukuormallista päivässä, lukuunottamatta auto- ja 
laivalasteja, sattuipa joskus, että jopa 18 vaunukuormal- 
lista tavaraa odotti lajittelua ja edelleenlähettämistä. 
Koko maasta saapui lakkaamatta vaatelähetyksiä — 
sananmukaisesti linnasta mökkiin asti, — tuli tuhansien 

kruunujen arvoisia turkkeja ja saloseutujen koululasten 
vaivalloisesti kokoonkyhä^miä lapasia. 

— Nyt annan teille koko vaatevarastoni lukuunotta- 
matta kaikkein välttämättömintä, mitä tarvitsen loppu- 
iäkseni, eräs vanha herra ilmoitti puhelimessa. Lähettä- 
kää noutamaan! — Eikä se lähetys, mikä sieltä tuli, 
suinkaan ollut pienimpiä. 

Vaivalloisesti kokoonkyhätyssä kirjeessä eräs kotiapu- 
laiseksi itseään nimittävä henkilö kirjoitti käyttäneensä 
usean viikon aikana työnsä jälkeisen ajan myöhään yöhön 
valvoen valmistaakseen myötäseuraavat vaatekappaleet, 
joiden aineksiin hän niukasta palkastaan oli säästänyt 
varoja. 

— Työssämme noudatimme erikoistumista, kertoo suu- 
rimman, Vaasankadun 13:nnessa sijaitsevan vaatekeskuk- 
semme johtajatar. Eräs henkilö pakkasi vain miesten 
päällysvaatteita — hän selittää itse nyt kolmen kuukau- 
den päivittäisen työn jälkeen saavuttaneensa mitä täy- 
dellisimmän tavara- ja pakkaustuntemuksen miesten- 
vaatteiden alalla, samalla kun käsivarrenlihakset ovat 
huomattavasti kehittyneet harvinaisen raskaan työn joh- 
dosta, — toiset ovat erikoistuneet lottavaatteisiin, ja suu- 
rella huolella ja rakkaudella on kerätty kaikki ne vaatteet, 
joiden Ruotsin naiset ovat arvelleet olevan hyödyksi Suo- 
men naisille heidän ylen raskaassa työssään. Suomen 
Lottajärjestö ja Martat ovat saaneet erikoislähetyksensä. 
— Toinen osasto omistautui kokonaan lasten, naisten ja 
miesten alusvaatteille. Erinäisiä vaateparsia tuli niin val- 

tavia määriä — esim. myssyjä ja kaulahuiveja, — että 
aluksi arvelimme voivamme kaulahuiveista (jotka kaikki 
olivat ensiluokkaisia) rakentaa vaikkapa sillan Suomeen 
käyttäen myssyjä siltapylväinä, mutta jokainen vaate- 
kappale oli tuiki tarpeen, ja päähineiden kysyntää on 
tuskin voitu täydelleen tyydyttää. Alusvaatteet olivat 
kovin toivottua tavaraa, koska niiden vaihtaminen mah- 
dollisimman usein on erittäin tärkeätä syöpäläisten ja nii- 
den aiheuttamien kulkutautien vastustamisessa. 

Erittäin huolellisesti valmistivat lahjoittajat vauvan 
vaatteita. Lähetimme sadoittain kääröjä, jotka sisälsivät 
kaikkea, mitä vastasyntynyt tarvitsee, pikku paidoista 
päällystakkiin asti, sitä paitsi napavöitä, voiteita, saip- 
puaa, puuteria, sinkkisalvaa, lukkoneuloja jne. — jotka 
yksityiskohtia myöten osoittivat antajan huolellisuutta. 
Aikojen kuluessa nämä lähetykset tulivat yhä täydellisem- 
miksi. Miten tervetulleita tällaiset lähetykset olivat, 
todistaa mm. seuraava Suomesta saapunut kirje: 

»Täällä Lapissa on n. 36 leiripaikkaa. Yhdessä leirissä 
oli 17 naista, jotka odottivat lasta, eikä heillä ollut rie- 
puakaan tulevalle lapselleen. Nyt he kaikki saivat mitä 
parhaimmat vauvanvarusteet. Nämä huolellisesti valmis- 
tetut kääröt aiheuttivat sanoin kuvaamatonta iloa ja 
liikutusta.» 

Jo varhain järjestettiin osastoihin erikoinen huone liina- 
vaatteita varten, missä lakanat, tyynynpäälliset ja pyyhe- 
liinat lajiteltiin. Rikkinäisistä vaatteista valmistettiin 
siteitä, jotka pakattiin erikoisiin Punaisen Ristin laatik- 
koihin. Nämä liinavaatevarastot ovat olleet varsin arvok- 

Yläkuva: Tukholman ompelimo. 

Keskellä: Uudet vaatteet kiireestä kantapäähän. 

Alakuva: Lajittelua ja pakkausta. 



kaita ja niitä on pyynnöstä lähetetty lapsileireihin, kenttä- 
sairaaloihin ja toipilaskoteihin. 

Huopien kysyntä pommitettuihin sairaaloihin on koko 
ajan ollut suuri. Valtavia määriä tulikin. Vaikeinta oli 
sotatilanteen vuoksi kuitenkin näiden tavaroiden kuljetta- 
minen määräpaikkoihin. Yritimme esim. monta kertaa 
auttaa Suomen Punaisen Ristin Sairaalaa Helsingissä 
lähettämällä heille huopia, mutta joka kerta huovat jo 
matkalla Suomeen otettiin käytäntöön muille haavoittu- 
neille. Vihdoin kuitenkin eräs lähetys tuli perille Helsin- 
kiin, ja S.A.K. sai erään lahjoittajan välityksellä seuraa- 
vanlaisen tiedoituksen: 

»Nämä huovat ovat kuin Herran ihme»,^kirjoittaa Suo- 
men Punaisen Ristin Sairaalan johtajatar Helsingistä. 
»Varastomme riitti kutakuinkin, kunnes Kannakselta 
rupesi tulemaan joukoittain haavoittuneita. Meidän täy- 
tyi varata paikkoja neljä kertaa suurempaa potilasmäärää 
varten, kuin mitä sairaalaan mahtuu, ja tilanne olisi ollut 
epätoivoinen, elleivät nämä huovat Ruotsista olisi saapu- 
neet. Sydämellinen kiitos kaikille lahjoittajille.» 

Vastaanottokeskuksessa jouduttiin selvästi huomaa- 
maan sanomalehdistössä olleiden kehoitusten tulokset. 
Polvenlämmittäjäkehoituksen jälkeen tuli suunnattomia 
määriä lämmittäviä kudonnaisia, ja Suomesta saapuivat 
monet kiitokset tervetulleista lähetyksistä. Vanhat ja 
kuluneet neuletuotteet sekä rikkinäiset erotettiin ja lähe- 
tettiin tehtaisiin, jotka vaihtoivat ne uuteen lankaan. 
Tämä lanka lähetettiin sitten työtupaamme, josta sitä 
jaettiin kotona neulottavaksi sukiksi yms. Mutta suuri 

Iloinen antaja. 



osa lankaa lähetettiin sellaisenaan Suomeen, missä se 
tuotti kaksinkertaisen hyödyn antamalla Suomen naisille 
työtä siirtoleireissä ja pommisuojissa. 

Suuria vaatetavaramääriä olemme vastaanottaneet 
maaseutujärjestöiltä, tehtailta ja sanomalehtien keräys- 
paikoista — mm. Dagens Nyheterin suurkeräyksestä. 
Tavarainvaihto suurimmassa pakkaamossamme on ollut 
erittäin vilkasta. Noin 30 — 40 tonnia on päivittäin saa- 

punut rahtitavarana. Kiireimpänä aikana olemme lähet- 
täneet n. 3 vaunullista päivässä, onpa ollut päiviä, jolloin 
olemme lähettäneet 5 vaunullista sekä 30 autokuormal- 
lista. Yksistään tästä keskuksesta on Suomeen lähetetty 
1 158 tonnia vaatteita. 

Osastossa, jossa suomalaisille vieraillemme jaettiin vaat- 
teita, oli melko vilkasta. Monenhan oli äkkiä täytynyt 
jättää kotinsa ehtimättä ottaa mukaansa mitään tavaraa; 
myös saapui ulkomailta kotiinpalaavia suomalaisia, var- 
sinkin suomalaisia merimiehiä, jotka kiiruhtivat maansa 
avuksi. »Mitä täällä tapahtui», sanoi eräs suomalainen 
avustajamme, »oli palanen sykähtelevää elämää, missä 
suurenmoisuus ja liikuttavuus usein vaihtelivat, missä 
kuului sekaisin lasten jokellusta, äitien kehoituksia ja 
ukkojen ääniä, ja meillä siellä työskennelleillä oli tuhansia 
asioita ratkaistavanamme. Suuri joukko kaikkensa menet- 
täneitä, kodeistaan karkotettuja, sai täällä apua ja puet- 
tiin kiireestä kantapäähän.» 

— Kurjimmassa kunnossa olivat tietenkin ne, jotka 
kauimmin olivat olleet Suomessa siirtoväen leireissä, selit- 
tää osaston johtajatar. Meille tuli myös lapsia Suomen 
köyhimmistä seuduista. Ja ne, jotka lentoteitse saapuivat 
Vaasan — Sundsvallin eivätkä Haaparannan kautta, eivät 
tavallisesti kahdeksaan päivään olleet lainkaan riisuutu- 
neet. 

Laivalla saapuneista oli ensimmäinen joukko Helsin- 
gistä ja Kannakselta. Heidän oli ollut pakko jättää kotinsa 
ehtimättä ottaa mitään mukaansa. Muuan pieni suoma- 

lainen eukko, erään ruotsinmaalaisen leski, oli ollut 
pesutuvassa pommituksen tullessa. Hän oli juossut suo- 
raan porttikäytävään, mistä poliisi ja palosotilaat löysi- 
vät hänet ja veivät hänet pois tulipalon riehuessa hänen 
ympärillään. Melkein kaksi vuorokautta hän oli pommi- 
suojassa, kunnes hän kolmantena yönä lähti Ruotsin lähe- 
tystön pommisuojaan. Siellä hän kuuli puhuttavan vii- 
meisestä Helsingin — Tukholman laivayhteydestä ja päätti 
lähteä matkaan. Laivalla hän kohtasi poikansa, miniänsä 
ja heidän lapsensa, joiden hän oli luullut kuolleen. Koko 
perhe, mummo, poika, miniä ja lapset saivat uudet vaat- 
teet S.A.K:n vaatetustoimistosta. — Ensimmäiset pako- 
laiset Kannakselta, joiden päämääränä oli Turku, kahla- 
sivat lumikinoksissa päivisin ja nukkuivat niissä öisin. 
Eräs vanha 70-vuotias eukko oli ollut mukana tällaisella 
matkalla ja häneltä olivat melkein kaikki vaatteet mat- 
kalla kuluneet käyttökelvottomiksi. Avunhakijain jou- 
kossa oli myös eräs hiljainen ja rauhallinen vanha mummo 
Loviisasta. Pommituksessa konekiväärin kuula oli lävis- 
tänyt hänen sisarensa molemmat jalat ja hänet oli viety 
sairaalaan. Mummo itse oli kastunut läpimäräksi ja saa- 
nut lainata sairaan vaatteet, ja nyt hän touhuili kovin 
saadakseen lähettää sisarelleen takaisin lainaamansa vaat- 
teet siltä varalta, että tämä jälleen paranisi. 

Vaatetustoimisto sai varastonsa enimmäkseen pakkaus- 
keskuksista, mutta on sitä paitsi saanut paljon apua Sin- 
gerin ompeluarmeijalta. Toimisto jakoi kaikkiaan 123 794 
vaatepartta. 

Jo varhain perustettiin vaatetustoimiston yhteyteen 
ompelimo, jossa rikkinäiset paikattiin, epäkäytännölliset 
vaateparret korjattiin sopivammiksi sekä ennen kaikkea 
valmistettiin lahjoina saaduista kankaista kaikenlaista 
uutta, mitä eniten tarvittiin. Pian oli ompelimoa laajen- 
nettava, sillä siltä tiukattiin alati uutta, esim 200 yöpukua, 
700 lastenpaitaa, 500 paria lakanoita jne. Vain kerran, 
kun ompelimoa pyydettiin valmistamaan 40 000 lasten- 
esiliinaa, se kieltäytyi toimittamasta tilausta. 

— Tuhansia ja taasen tuhansia metrejä flanellia ja villa- 
kangasta kerääntyi hyllyillemme, kertoo ompelimon tar- 
mokas johtajatar. Vuoroin ristin käteni, vuoroin revin 
tukkaani ja surin, ettei vuorokaudessa ollut 48 tuntia 
24 sijasta. Flanellilippuni alle kerääntyi koko joukko 
ompelevia naisia, ja me leikkasimme koko yön, niin että 
peukaloita pakotti. Onneksi saapui avuksemme ammatti- 
taitoista väkeä ja sähköveitsi leikkasi vinkuen kangas- 
pakkoja. 

Onnistuttuamme valmistamaan poikienhousuja — eni- 
ten haluttu vaateparsi — ryhdyimme valmistamaan suu- 
rempia housuja paksummasta kankaasta, ja ompelukoneet 
ratisivat kuin konekiväärit. Vapaahetkinään taitavat 
housujenompelijattaret ja vaatturit kaupungin suurliik- 
keistä tulivat avuksemme meitä ohjaamaan, ja eräänä 
iltana jopa kahdeksankin mestaria seisoi ompelimossamme 
suurten pöytien ääressä leikkaamassa. Kaupungin per- 
heenemännät noutivat leikatut kangaskappaleet ja palaut- 
tivat ne valmiiksi ommeltuina. N. 15 000 vaatekappa- 
letta on ompelimomme valmistanut. 

Yläkuva: Suosittu laulaja Sven Olof Sandberg (S.O.S.) 

kerää suksia Suomeen lähetettäväksi. 
Alakuva: Onpa joulukääröjä kerrakseen. 



Joulun aikana Svenska Morgonbladet järjesti joulu- 
lahjakääröjen keräyksen, ja sopimuksen mukaan kääröt 
oli lähetettävä S.A.K:n pakkauskeskukseen Storkyrko- 
brinkenin 14:ään. Näitä kääröjä ei ollut osoitettu määrä- 
tyille henkilöille, vaan ne oli tarkoitettu yleistä jakelua 
varten. Vain kerran tästä mainittiin radiossa. Seuraavana 
aamuna, kun pakkaustoimiston ovet avattiin, antajia 
työntyi sisään oven täydeltä, ja jo klo V2 10 oli tiskille 
ladottu metrinkorkeudelta paketteja ja korkeita röykkiöitä 
kasaantui sen taakse. Lähetit toivat jopa 40 — 50 kääröä 
yhfaikaa. Ihmiset olivat varmasti radiopuheen jälkeen 
puuhailleet koko yön saadakseen kokoon näin runsaasti 
lahjoja. Kääröjen sisältö oli varsin sekalainen: vaatteita, 
kahvia, sokeria, teetä ym. Usein niissä oli erikoiset päälle- 
kirjoitukset, kuten: »Suomalaiselle ystävälleni», »Suomen 
sotilaalle Kannaksella». »Älkää uskoko, että olemme rik- 
kaita», oli erääseen kääröön kirjoitettu, »mutta olemme 
lakanneet juomasta kahvia ja tässä näette tuloksen. 
Te tarvitsette sen paremmin kuin me.» Tämän joululahja- 
kääröjen keräyksen tulos oli suurenmoinen, 63 tonnia 
lähetettiin Suomeen. 

Välittömänä seurauksena joululahjakääröjen keräyk- 
sestä oli pyyntö saada lähettää paketteja määrätylle vas- 
taanottajalle. Me lupasimme koettaa saattaa nämä lähe- 
tykset perille selittäen kuitenkin nimenomaisesti, ettemme 
voineet taata pakettien saapumista määräpaikkaansa. 
S.A.K. ei voinut tehdä muuta kuin lähettää paketit sul- 
jetuissa pakkauksissa Suomeen ja pyytää siellä jonkin 
suomalaisen järjestön toimittamaan ne edelleen. Monessa 

tapauksessa vastaanottajan osoite kuitenkin oli muuttu- 
nut, paikka, mihin paketti oli lähetettävä, oli jo evakuoitu, 
postinkulku katkennut tai kysymyksessä oleva rautatie- 
linja liiaksi kuormitettu voidakseen vastaanottaa yksityisiä 
lähetyksiä. Tällaisissa tapauksissa sattui toisinaan, että 
suomalainen avustusjärjestö otti huostaansa lahjan ja 
antoi sen jollekin toiselle avuntarpeessa olevalle, toisinaan 
ne lähetettiin takaisin Haaparantaan, josta lähetys palau- 
tettiin lähettäjälle. 

Aivan kaupungin keskustassa sijaitsevana Storkyrko- 
brinkenin 14:sta muodostui se tukholmalaisten keskus, 
mihin suurin osa yleisön antamista lahjoituksista kerään- 
tyi. Tänne lähetettiin myös useimmat pienehköt posti- 
paketit. Kerran tuli eräs keski-ikäinen rouva kysymään, 
ottiko keräystoimisto vastaan myös miesten housuja. Vas- 
taus oli tietenkin myönteinen, ajattelimme, että kysymys 
oli hänen miehensä vanhoista housuista. Seuraavana päi- 
vänä tuotiin eräästä herrainvaatehtimosta 300 paria aivan 
uusia hiihtohousuja, parasta lajia. Sattuipa kerrankin, 
että muuan henkilö tultuaan toimistoon riisui turkkinsa, 
jätti sen tiskille ja ajoi kotiin autolla ilman päällystakkia. 
Kerran oli miehenpuvun jokaiseen taskuun pantu 10 
kruunun seteli — ja miehenpuvussahan on monta taskua. 

Toinen osasto sijaitsi Eugeniatien varrella lähellä Poh- 
joista rautatieasemaa. Sen pääasiallinen tehtävä oli sama 
kuin muidenkin pakkauskeskusten, mutta toimiston paikka 
lähellä rautatieasemaa teki mahdolliseksi sieltä käsin val- 
voa saapuvia tavaroita sekä erottaa valmiiksi lajiteltu 
tavara ja lähettää se avaamatta suoraan Suomeen. 

Lumipuvut 



Palattuaan eräältä Suomeen tekemältään matkalta 
pyysi rouva Maja Sandler Stockholms Tidningenille anta- 
massaan haastattelussa, että Ruotsin naiset muodostaisi- 
vat suuria ompeluseuroja, jotka ompelemistaan ompelisivat 
minkä kerkiäisivät. Tarvittiin näet lumipukuja kaikille 
suomalaisille, valkoisia pukuja — housuja ja takkeja — 
jotka vedettäisiin tavallisten vaatteiden ylle, niin että 
ihminen olisi mahdollisimman näkymätön valkoista lunta 
vastaan. Jokainen lumipuku saattoi pommihyökkäyksissä 
pelastaa ihmishengen. Dagens Nyheterin kirjeenvaihtaja 
toi mukanaan Suomesta erään suomalaisen lotan hänelle 
antaman lumipuvun mallin. Stockholms Tidningen jär- 
jesti maksuttoman mallien leikkaamisen, ja joukko tun- 
nettuja vaatetusliikkeitä Tukholmassa työskenteli asian 
hyväksi. 

Aikakausilehti Husmodern lupasi asettaa ilmaiseksi 
5 000 mallia niiden käytettäviksi, jotka halusivat valmis- 
taa lumipukuja. Husmodernissa kehoitettiin myös lah- 
joittamaan sopivaa kangasta, ja muuan Ahlen & Aker- 
lundin jouliilehtiosaston avustaja — sen vuoden joulu- 
lehti oli juuri valmistunut — järjesti lumipukujen val- 
mistuspaikan tyhjiin huoneistoihinsa. Kangasta tuli pa- 
koittain, sekä yksityishenkilöt että koulut ja yhdistykset 
lupautuivat ompelemaan oikein summakaupalla. Lopulta 
oli muodostunut oikein vakinainen ompelijajoukko, joka 
valmisti yksinomaan lumipukuja ja -kaapuja. — Aloit- 
taessamme, kertoi eräs lumipukukeskuksen toimihenkilö, 

Yläkuva: Lumivaipan suojassa. 
Alakuva: Turmanlinnut ovat tulossa. 



oli päämääränämme 5 000 lumipukua — kun lopetimme, 
olimme sivuuttaneet kaksinkertaisen määrän. Tämä osasto 
valmisti 10 140 lumipukua. Stockholms Tidningenin ke- 
räys tuotti 7 000 kappaletta ja he toimittivat myös itse 
4 000 kappaletta Suomeen »pesuauton» mukana, # 

Yhteensä lähetettiin S.A.K:n Tukholman keskuksen 
kautta Suomeen 17 566 kpl. lumipukuja. 

Tässä yhteydessä mainittakoon myös tunnetun laula- 
jan Sven Olof Sandbergin innokkaasti johtama suksien 
keräys. 

Polvenlämm ittäjät. 

Eräässä haavoittuneiden hyväksi toimeenpannussa illan- 
vietossa Rovaniemellä kääntyi joku erään korkean virka- 
miehen puoleen kysyen, mitä hän mieluimmin haluaisi 
lähetettäväksi Suomeen tällä kertaa. — Polvenlämmit- 
täjiä, hän vastasi yksikantaan. — Kuinka paljon? 
kysyi everstinrouva Ramström, S.A.K:n asiamies, joka 
myös oli läsnä. — Kaksikymmentätuhatta, kuului yhtä 
täsmällinen vastaus. — Miksi juuri polvenlämmittäjiä? 
— Sitä vaatepartta tarvitaan tällä hetkellä kipeimmin 
Suomessa, polvissa tuntuu kylmältä siinä kohden, missä 
lyhyt turkki päättyy. Jos polvi on lämmin, on myös jalka 
lämmin. Mutta mieluimmin ne pitäisi lähettää kuuden 
viikon kuluessa. — Niin, tahdoitte tietää mitä toivoin, 
hän lisäsi hymyillen, — ja toivomuksenhan aina voi lau- 
sua. — Ajatus ei suonut rouva Ramströmille rauhaa. 
Mistä saada 20 000 polvenlämmittäjää kuudessa viikossa? 

Eräs tukholmalainen professori, joka oleskeli Haaparan- 
nassa vapaaehtoisten asioissa, kehoitti kääntymään kir- 
jailija Sten Selanderin puoleen, ja lähetystö matkusti 
häntä etsimään Tornionlaaksosta. Seurauksena oli Stock- 
holms Tidningenin pyytämä haastattelu, ja lämmin vetoo- 
mus lähetettiin kaikille ympäri maan. 

Hämmästyttävän lyhyessä ajassa saapuivat ensimmäiset 
polvenlämmittäjät. Ensin vain jokunen paketti — sitten 
säkeittäin — paaleittain ja vaunukuor mittain. Kaikki 
Ruotsin naiset näyttivät seuranneen kehoitusta, kudottiin 
polvenlämmittäjiä, kirjoitettiin polvenlämmittäjistä, pu- 
huttiin polvenlämmittäjistä ja ajateltiin polvenlämmittä- 
jiä. Punaisia ja vihreitä, raidallisia ja pilkullisia, sileitä 
ja vanutettuja saapui tukuittain Haaparantaan. Kehoitus 
oli annettu torstaina. Seuraavana maanantaina muuan 
amiraalinrouva ilmoitti lähettävänsä Karlskronasta 300 
paria, Falunin lotat lähettivät 1 500 paria muutamia päi- 
viä myöhemmin jne. Haaparannan toimistossa 10 lottaa 
laski ja lajitteli polvenlämmittäjiä kaiket päivät. Kym- 
menen paria niputettiin yhteen ja sata paria pakattiin 
aina säkkiä kohti. Kuuden viikon aikana tuli 40 000 paria! 



Peitteentikkausta. 

Huovat ja peitteet kuuluivat niihin tavaroihin, joita 
ei koskaan ollut riittävästi suomalaiselle siirtoväelle. Oli 
saatava jotakin lämmintä, mihin kietoutua pommite- 
tuissa taloissa, väestösuojissa ja pakolaisleireissä. Varsin- 

47 



kin kovan pakkasen aikana oli lämpimien vuodevaatteiden 
kysyntä suuri, ja Tukholmaan perustettiin osasto vanu- 
peitteiden ja makuupussien valmistamista varten. 

Eräs ent. ministeri, äskennimitetty maaherra asetti 
Tukholmassa olevan huoneistonsa tarkoitukseen käytettä- 
väksi, tehtaat ja yksityiset lahjoittivat aineksia ja ahkerat 
kädet valmistivat kevyitä lämpimiä peitteitä, joiden täyt- 
teenä oli tehdasmaisesti valmistettua villavanua. Näitä 
peitteitä saattoi käyttää tavallisessa vuoteessa, mutta ne 
sopivat myös käytettäviksi makuupusseina, milloin vuo- 
teet oli järjestettävä lavitsoille tai oljille. Ne olivat erit- 
täin käytännöllisiä ja hyödyllisiä, siitä on olemassa monta 
todistusta. 

Hevosloimia. 

Yhä useammin oli sanomalehdistössä uutisia siitä, että 
hevoset kärsivät Suomen sodassa pahasti pakkasesta, olipa 
useita hevosia paleltunut kuoliaaksikin. Muutamat läm- 
minsydämiset eläinystävät Lidingössä, Tukholman lie- 
peillä, antoivat ensimmäisen sysäyksen hevosloimien val- 
mistukseen, ja heidän aatteensa saavutti kannatusta laa- 
joissa piireissä. Harvoin on mikään keräys ollut niin vil- 
kasta kuin tämä hevosia varten järjestetty. Ei myöskään 
mikään osasto ole saanut vastaanottaa niin paljon runo- 
pukuisia omistuskirjoituksia kuin tämä. Saakoot tässä 
sijansa muutamat niistä vapaasti suomennettuina: 

Suomen Polle, uskollinen ystävä 
urhoollisten miesten turva tukeva. 

Pikku ruuna kynsissä pakkasen, 
tässä saat sä loimen lämpöisen. 

En soisi sinun lumeen sortuvan 
hepo pieni Suomen sotivan, 

Hevosloimikeskus perustettiin Tukholmaan, ja erään 
«läinlääkärikorkeakoulun professorin hyväksymien mal- 
lien mukaan valmistettiin täällä hevosloimia kaikenmaail- 
man vanhoista aineksista, leposohvanpeitteistä aina van- 
hoihin itämaisiin kasmirhuiveihin saakka. Hienot hevos- 
loimet saatiin esim, vanhasta kelim-matosta, vuoriksi 
pantiin vaaleanpunainen vuodehuopa, ja tähtimallisesta 
sinisestä patjakankaasta tehtiin vankat satulavyöt. Näin 
peitteet, matot ja villaverhot muuttuivat hevosloimiksi, 
ohuet huovat ommeltiin kaksinkertaisiksi ja lopulta val- 
mistettiin myös valkoisia lumipeitteitä hevosille. Ainekset 
olivat laadultaan varsin kirjavia — riepumattoja, suuria 
kirjavia pöytäliinoja, jotka muodostivat todellisen malli- 
kokoelman 1880-luvun ristipistekirjailusta ja 1890-luvun 
.aplikaatiovimmasta. Jotkut olivat jopa museotavaraksi 
kelpaavia. 

Kaiken kaikkiaan 17 145 hevoslointa lähetettiin tämän 
keskuksen kautta, joko siellä valmistettuja, uusittuja tai 
vain siellä lajiteltuja. 

Jo varhain heräsi kysymys myös satulavöiden valmista- 
misesta, ja n, 10 000 kpl, lähetettiin Suomeen, Kaikkiin 
-eläinsuojeluyhdistysten lahjoittamiin loimiin oli liimattu 
paperi, johon oli kirjoitettu; »Pitäkää huolta hevosesta,» 

Usein oli loimen kulmaan kiinnitetty myös pussillinen 
sokeria. 

Hevosloimiosastossa saattoi myös tehdä sen havainnon, 
että monet innokkaat hevosystävät mieluimmin olisivat 
tahtoneet antaa jokaiselle hevoselle mitä parhaimmat un- 
tuvapeitteet. Eräänä päivänä saapui toimistoon muuan 
herra, joka jätti kaksi vaaleankeltaista silkkipeitettä. Hän 
ei vielä ollut ehtinyt poistua, kun eräs toimiston naisista 
viittasi apulaiselleen, että peitteet oli pantava syrjään 
sairaalavarusteita varten. Antaja huomasi tämän ja kään- 
tyi äkkiä ympäri huudahtaen: »Vai niin! Te ette aiokaan 
käyttää niitä hevosloimina! Siinä tapauksessa otan ne 
takaisin.» Meidän oli tietysti alistuttava, mutta toi- 
voimme, että kysymys Suomessa ratkaistaisiin parhaim- 
malla tavalla. — »Olemme koettaneet parhaamme mu- 
kaan käyttää meille tähän tarkoitukseen luovutetut ai- 
nekset», sanoo eräs aloitteentekijä. — Hevosloimiksi sopi- 
mattomat matot lähetettiin pakolaisleireihin ja pommi- 
tetuille paikkakunnille väestönsuojissa käytettäviksi. Liian 
paksut huovat lähetettiin N.N.K.Y:lle, jossa niistä val- 
mistettiin huopatossuja, sairaalatohveleita ja pohjallisia. 
Sopimattomat kankaat ja villalumput toimitettiin peitteen- 
tikkausosastolle, jossa niistä laitettiin villavanua. Jät- 
teistä purettiin täytettä tyynyihin, jotka valmistettiin 
pienistä kangaspalasista. Pakolaisille annettiin tyynyjä ja 
pieluksia, jotka oli valmistettu tällaisista jätteistä ja jään- 
nöspalasista. 

Innostus tähän keräysmuotoon osoittaa, että Ruotsissa 
on paljon hevosystäviä. Muuan taloudenhoit ajatar tuli 

eräänä päivänä toimistoon ja kertoi olevansa aivan onne- 
ton, koska hänellä ei ole varoja juuri tähän Suomen avus- 
tusmuotoon, mikä häntä eniten miellytti. Nyt hän oli raha- 
arpajaisista voittanut 50 kruunua ja pyysi saada luovuttaa 
meille niistä 40. Eräs torpparin perhe lähetti koko päivä- 
ansionsa, 15 kruunua; monet tahtoivat päällekirjoituksin 
osoittaa myötätuntoaan mm. seuraavasti: »Suomen hevo- 
sille, hyville tovereille», »Urhoollisten sotilaitten pienille 
suomalaisille hevosille». »Hyväily ja kiitos — myös täysi- 
veriseltä suomalaiselta». »Nelijalkaisille puolustajille» jne. 
Kuuluisaksi tuli päällekirjoitus: »Suomen urhoollisille he- 
vosille!» Allekirjoitusten joukossa oli mm. »Lämmin hevos- 
ystävä», »Vanha ratsasta jatar», »Ruskon isäntä» jne. 

Poiminnot Tukholman vaatekeskusten luetteloista an- 
tavat seuraavat numerotiedot Suomeen lähetetyistä eri 
tavaralajeista: Miesten päällystakkeja 19 800, lumipukuja 
17 566, peitteitä ja huopia 3 195 laatikkoa (n. 48 000 kpl.), 
pikkulastenvaatteita 917 laatikkoa (n. 5 500 täydellistä 
vauvanvaatekerrastoa), hevosloimia 17 145 kpl. 

On helppo mainita suuria lukuja syventymättä niitä 
ajattelemaan sen tarkemmin. Mutta jos mielikuvituksen 
avulla muunnamme ne todellisuudeksi ja jos ajattelemme, 
kuinka paljon työtä ne ovat vaatineet, luemme varmasti 
luvut uudelleen kunnioittavasti viivähdelle.n joka numeron 
kohdalla. 

Suurin osa näistä tavaroista on peräisin koko Ruotsin 
maaseudulta: lääni- ja paikallistoimikunnista, Punaisen- 
ristin piireistä, ompeluseuroista, hengellisistä yhdistyk- 
sistä ja yksityishenkilöiltä. Muutamien Suomen avusta- 

misen hyväksi muodostuneiden paikallistoimikuntien nimet 
antavat selvän kuvan antajien vaihtelevasta joukosta: 
»Kolmisenkymmentä työläisvaimoa», »Ahkeruus ja voitto», 
»Baptistikirkon ompeluseura», Raittiusseura »Oikeus ja 
totuus», »Ahkerat Kädet», Ompeluseura »Polvelle», »So- 
sialistinaisten työapu», »Lottien neuleillat». 

Ja vihdoin on mainittava esimerkki, joka on kuvaava 
koko keräystoiminnalle. Kaukaisessa korpiseudussa muu- 
tamat nuoret vaimot ja äidit tahtoivat hankkia kokonaisen 
pienen kodin sisustuksen Suomessa kaikkensa kadotta- 
neelle perheelle. Lapsirikas, kotinsa menettänyt perhe 
löytyi — ja nyt oli näillä korpiseudun asukkailla todellinen 
kohde, jonka hyväksi he työskentelivät. Rahaa ja aineksia 
saatiin koululle järjestettyjen myyjäisten avulla, ja viikko 
viikolta kasvoi ihanien lahjojen määrä. Ei mitään saanut 
puuttua uudesta kodista: lakanat, patja- ja tyynypussit, 
pyyheliinat, ikkunaverhot, huovat — ja alusvaatteet koko 
perheelle, johon kuului isä, äiti ja seitsemän lasta. 

Kulj etusvaikeuksien helpottamiseksi perustettiin va- 
rastopaikkoja matkalla Haaparantaan. Siten oli S.A.Krlla 
osastokeskuksia Sandarnissa, Söderhamnissa, Huddiks- 
vallissa, Sundsvallissa, Bräckessä ja Holmsundissa (lähellä 
Uumajaa). 

Holmsundissa esim. oli päivittäin 25 naista ja kolme 
miestä lajittelemassa ja pakkaamassa vaatteita. Eräällä 
näistä naisista oli kahden tunnin hiihtomatka kotoaan työ- 
paikalle — usein hänen oli kuljettava tämä matka kovassa 
lumipyryssäkin. Huoneiston olivat sikäläiset yhdistykset 
luovuttaneet käytettäväksi tähän tarkoitukseen ja niiden 

Yläkuva: Kas tässä, ole hyväl 
Alakuva: Vauvan vaatteita ihaillaan. 



oli itse pakko etsiä uusi kokoontumispaikka. Avustus- 
toiminta Holmsundissa ylitti — kuten monessa muussakin 
paikassa — kaikki odotukset, kertoo eräs johtajattarista. 
Kerrankin oli viisitoista suurta kuorma-autoa yht' aikaa 
Holmsundin satamassa lähtövalmiina Suomeen. Mutta 
näistä puuttuivat vaunukorit, ja S.A.K:n edustaja, erään 
isännöitsijän rouva, tiedusteli mieheltään, olisiko mahdol- 
lista kiireellisesti valmistaa niihin väliaikaisia koreja. 
Holmsundin tehtaan työläiset tarjoutuivat valmistamaan 
nämä korvauksetta, tehdas antoi tarvittavat ainekset ja 
ennätysajassa, 3 1 / 2 tunnissa, olivat autokorien pohjat val- 
miina ja autot saattoivat kuormattuina lähteä Suomeen. 
Parin viikon kuluttua palasivat kuljettajat luovuttaakseen 
takaisin lainatut autokorit. Tämä ei tietenkään tullut 
kysymykseenkään ja autot palasivat takaisin Suomeen 
kuormattuina vielä kerran lahjatavaroilla. 

Holmsundista on paitsi muita kuljetuksia lähetetty 27 
autokuormallista jäitse Merenkurkun yli Vaasaan eli yh- 
teensä n. 75 tonnia lahjatavaraa. 

Söderhamnissa kymmenen kuorma-ajuria kuljetti koko 
ajan kaiken tavaran maksutta lajittelupaikkaan. Kaik- 
kialla Suomen avustustyö kohtasi yhtä suurta auliutta. 
Kaikkialla työ sujui myötätuuleen. 

Suuri inventoimiskeräys Tukholman liikkeissä aiheutti 
erikoisen vastaanottopaikan avaamisen, ja tähän sijoi- 
tettiin myös ruokatavaroiden vähittäispakkaus sekä kynt- 
tilöiden, lumipukujen ym. säilytys. Osasto kasvoi ja sai 
lopullisen tyyssijansa Vaasankadun 13:n yläkerrassa. In- 

ventoimisajan lahjat olivat mitä erilaatuisimpia — trikoo- 
tavarasta kumikalosseihin ja -saappaisiin. Kauneushoito- 
välineitä, saippuoita, voiteita, parranajokoneita, jalka- 
suolaa, kampoja ja harjoja ym. tuli suuria määriä samoin 
kuin monenlaisia leluja, ja pian kaikenlainen rihkama 
täytti osaston, jota ruvettiin sen tähden kutsumaan ni- 
mellä: »Frän snus tili snöställ», ts. »murukoppa». Myös 
silmälaseja — uusia ja käytettyjä — kerättiin vanhem- 
mille henkilöille ja lähetettiin Suomen siirtoväen leireihin; 
monet vanhat ihmiset näet eivät olleet ehtineet ottaa mu- 
kaansa silmälasejaan jättäessään kotinsa ja heille luke- 
minen ja työskenteleminen ilman laseja tuotti vaikeuksia. 
Myös tummat silmälasit olivat sodan myöhemmissä vai- 
heissa haluttuja, ja monet sekä yksityiset että liikkeet 
lähettivät niitä suuret määrät. Piippuja, savukkeita, eri- 
laisia tupakanvalmisteita ja -merkkejä oli lahjoitettu 
runsaasti, eikä suinkaan tarvitse korostaa juuri tupakan 
tärkeyttä rasittavina aikoina. Suomesta pyydettiin kynt- 
tilöitä. Pimennetyissä rautatievaunuissa, väestön- ja pom- 
misuojissa ja varsinkin Lapin täpötäysissä pienissä pir- 
teissä — kaikkialla tarvittiin kynttilöitä, ja k. o. keräys- 
osaston tehtäväksi tuli myös kynttilänpätkien keräys. 
Pätkät vaihdettiin uusiin kynttilöihin. Eniten haluttuja 
olivat nk. vaunukynttilät, pienet, paksut, itsestään seiso- 
vat kynttilät, jotka saattoivat palaa yötä päivää. Kou- 
luista, paikallisyhdistyksistä, seurakunnista ja kirkoista, 
konttoreista, pankeista ja yksityisiltä saapui kynttilän- 
pätkälähetyksiä suurin määrin. 

Elintarvikkeita. 



Inventoimisosastoon liitettiin myös ruokatavarain vä- 
hittäispakkausosasto, ja näin siirrymme edelleen laajalle 
avustamisalalle, nim. elintarvikkeisiin. Suuria elintar- 
vikelähetyksiä, viljaa, jauhoja, sokeria ym. lähetettiin 
vaunukuormittain maaseudulta suoraan Haaparantaan ja 
näemme ne lueteltuina kuljetusosaston luettelossa. S.A.K.n 
toiminnan ensi päivinä saapui päivittäin runsaasti tie- 
dusteluja, miten ruokatavaralahjoituksia voitaisiin par- 
haiten toimittaa perille. Värmlannista joku tahtoi lah- 
joittaa viisi vaunukuormaa viljaa, Skänesta tarjottiin 
jauho-, sokeri- ja marmeladilähetyksiä. Itä-Göötanmaan 
maanviljelijät ilmoittivat yhteisesti lähettävänsä maa- 
taloustuotteita Suomeen. Meijeri- ja mehiläishoitoyhdis- 
tykset lupasivat suuria lahjoituksia — voita ja hunajaa 
lähetettiinkin sittemmin valtavat kilomäärät. Kaikkialta, 
sekä osuuskunnilta että yksityisiltä, saapui tukkulähe- 
tyksien tarjouksia. Ainoa vaikeus tässä suhteessa oli 
erinäisten tavarain vientikielto. Kaikki tavarat lähetet- 
tiin mahdollisimman nopeasti — ruokatavarat ennen 
muita — ja Haaparannassa ja Torniossa sekä Turussa ja 
Helsingissä päätettiin niiden edelleen jakelusta. Neuvo- 
teltuaan sekä ruotsalaisten että suomalaisten asiantuntija- 
osastojen kanssa S. A. K. osti myös suuria varastoja erit- 
täin haluttua tavaraa. Koska suuret elintarvikelähetyk- 
set eivät vaatineet mitään uudelleen pakkausta tai lajit- 
telua Ruotsin puolella, oli niiden lähettäminen S.A.K:lle 
lähinnä osto- ja kuljetuskysymys. 

Ruokalaatikoiden vähittäispakkausta hoidettiin Tuk- 
holmassa Vaasankadun 13:ssa, mihin runsas varasto siirto- 
maatavaraa ja säilykkeitä saapui. Lahjojen joukossa oli 
myös tuoreita ruokatavaroita, joista osa toimitettiin 
pakolaiskoteihin Ruotsissa, mm. suuri sianpää tuotti 
osastolle paljon päänvaivaa, kunnes se lähetettiin erää- 
seen pakolaisten muodostamaan omavaraiskotiin, jossa 
se ilomielin otettiin vastaan. Voita ja juustoja, toiset 
myllynkiven suuruisiakin — saapui runsain määrin ja 
pehmeä juusto oli varsin haluttu lahja. Kuivatuista 
hedelmistä, happamista karamelleista ja pastilleista lai- 
tettiin helposti kuljetettavia erikoispakkauksia. Sekä suu- 
ria että pieniä laatikoita tässä osastossa pakattiin sai- 
raaloita varten ottaen tällöin huomioon, mitä nämä eri- 
koisesti tarvitsivat. Erään Suomessa toimivan meikäläi- 
sen lääkärin rouva soitti kerran ja sanoi miehensä kir- 
joittaneen, että laatikot oli vastaanotettu ilokyy nelin. 
Mitä nämä lähetykset ovat vastaanottajille merkinneet, 
käy parhaiten ilmi meille saapuneista lukuisista kirjeistä. 
Toiset kirjeet ovat sangen harvasanaisia, mutta kaikista 
huomaa, että ne ovat vakavan ajan sanelemia. 



Maksukuitit ja koulukortit. 

S.A.K. sai jo alusta lähtien ilahduttavan paljon raha- 
lahjoituksia, jotka talletettiin postisiirtotilille n: o 189. 
Niitä varten, jotka eivät yhdellä kertaa voineet maksaa 
suuria rahamääriä, mutta joiden arveltiin haluavan kuu- 

kausittain maksaa määrätyn pienen summan, päätettiin 
antaa eräänlainen Suomen-maksukuitti, jota myytiin kaik- 
kialla maassa. Noin 15 000 tällaista maksukuittia myy- 
tiin kaikkiin yhteiskuntaluokkiin kuuluville henkilöille. 

Suurinta levikkiä saavuttanut keräys oli koulukortti. 
Keino oli mahdollisimman yksinkertainen, jo vanhastaan 
tunnettu: Kortti, johon kuului määräerä kuponkeja. 
Jokaisessa kortissa oli 20 kuponkia, jokainen arvoltaan 
10 äyriä. Opettajien valvonnan alaisina jaettiin kortit 
oppilaille, jotka itse saivat kerätä toveriensa ja ystäviensä 
keskuudessa. Tukholman Matheuksen kansakoulun yli- 
opettaja esim. luovutti 10 000 kruunua kerättyjä äyrejä. 
Poika, joka oli enimmän kerännyt, oli myös samasta kou- 
lusta, ja hän oli onnistunut myymään 500 korttia koulu- 
ja iltapäivätyönsä ohella. 

Koulukortti oli todellinen menestys — kaikki lapset 
tahtoivat olla mukana auttamassa suomalaisia tovereitaan. 
Kaikkialle Ruotsin 16 000 kouluun tämä pieni koulu- 
kortti kulkeutui, ja monet pienokaiset tallustelivat penin- 
kulmia pakkasessa ja pimeässä kantaakseen kortensa 
kekoon. Köyhimmissäkin seurakunnissa lapset möivät 
kukin n. 3 — 4 korttia = noin 8 — 10 kruunua lasta kohti. 
Tilityksen jälkeen jokainen myyntiin osallistunut koulu sai 
Prinssi Wilhelmin nimikirjoituksella varustetun kunnia- 
kirjan sekä ylimääräisenä lahjana kirjan »Finland, landet 
som kämpade» (Taisteleva Suomi), joka julkaistiin Suomen 
Itsenäisyyden Liiton hyväksi. Kaukana saaristossa asuva 
opettajatar kirjoittaa: »Koulun seinällä riippuva pieni 
kunniakirja on todistuksena monen pienen oppilaan auliu- 

desta kulkea pitkiä matkoja metsäkyliin saadakseen 
kokoon roposen hädänalaisille suomalaisille tovereilleen. 
— Ruotsalaisten koululaisten koulukorteilla keräämät 
kymmenäyriset tuottivat 930 000 kruunua. 

Eräänä päivänä muuan tukholmalainen kultaseppä saa- 
pui oma-aloitteisesti S.A.K:een. Hän oli valmistanut sor- 
muksen, jonka hän oli ajatellut vaihdettavaksi sileisiin 
kultasormuksiin, joiden arvo joutuisi Suomenkeräykselle. 
Sormus oli hyvin kaunis, ruostumatonta terästä ja varus- 
tettu v. Döbelnin iskulauseella: Kunnia. Velvolli- 
suus. Tahto. Ensimmäiset tuhat sormusta hän lah- 
joitti käytettäväksi, muista oli maksettava vain valmistus- 
kustannukset, ilman minkäänlaista palkkiota valmista- 
jalle. Tarjous otettiin vastaan kiitollisin mielin. 

Suomen-sormuksen ensimmäisenä päivänä tuotiin 600 
sormusta, arvoltaan yhteensä n. 20 000 kruunua, ja kol- 
messa päivässä oli sormuksia kertynyt 1 500. Antajien 
joukossa oli mm. Ruotsin ensimmäisen Suomen lähetti- 
lään puoliso ja eräs tunnettu ruotsalainen kirjailijatar. 
Enimmäkseen lah j oitettiin sukulais vaina j ien sormuksia, 
monet Suomesta kotoisin olleille henkilöille kuuluneita. 

Samoin kuin muutkin Suomenkeräykset myös S. A. K. 
sai vastaanottaa runsaasti kultamitaleja ja -rahoja. Lah- 
joittajat saivat mitalistaan kullatun pronssi] äljennöksen, 
johon oli kaiverrettu sanat: »Kulta Suomelle». Kulta- 
sormukset, rahat ja mitalit tuottivat jonkin verran yli 
100 000 kruunun. Rahalahjoja — pääasiallisesti S.A.K:n 
evakuoimistoimintaa varten — kerääntyi kaikkiaan toista 
miljoonaa kruunua. 

Korukauppa. 



— Näitähän tulee niin paljon, että voimme perustaa 
kaupan, huudahti S.A.K:n kansliapäällikkö Herkules- 
kadun toimistossa, kun henkilöt, joilla ei ollut rahaa annet- 
tavana, sen sijaan toivat arvoesineitä. 

Piakkoin ajatus toteutuikin, sopiva huoneisto oli ilmai- 
seksi saatavissa ja tammikuun 12 p:nä avattiin koru- 
kauppa Birger Jarlinkadun 15:ssä. »Nyt ostajat voivat 




Nyt kaupanteko voi alkaa. 



saapua», sanoi Prinssi Wilhelm, joka avasi kaupan ja itse 
asettui myymäläpöydän taakse tarjoillen heti ostettavaksi 
hopealusikoita ja sormuksia. Nyt alkoi varsin harvinainen 
kaupanteko, joka kolmessa kuukaudessa tuotti satoja- 
tuhansia kruunuja. Antajat, myyjät ja ostajat nostivat 
kilvan hintoja; hienot, kauniit esineet vaihtoivat omistajaa 
molemminpuoliseksi tyydytykseksi. Sanomalehdissä lau- 
suttiin toivomuksia — ja heti ilmestyi toivottu esine 
jostakin lipastosta tai kaapista, josta sitä ei varmaankaan 
koskaan ollut aiottu ottaa. Tämä oli kuin uneksittu 
ihanneyhteiskunta, missä antiikkitavaroiden kauppiaat ja 
yksityiset keräilijät rakastettavan hyväntahtoisesti kat- 
selivat toisiaan huutokauppatilaisuudessa. 

On mahdotonta kuvailla kaikkia niitä esineitä, joita 
sinne tuotiin. Historiallisia harvinaisuuksia — pitsiliinasta 
1600-luvulta Sandelsin hiekkarasiaan ja Döbelnin eväs- 
arkkuun — itäintialaisista posliineista alttariliinoihin — 
hienoista kiinalaisista posliineista Ming-keisarikunnan ajoil- 
ta Sindingin pronssiveistokseen »Vangin äiti» ja muihin 
nykyaikaisten taiteilijoiden teoksiin. 

Siellä oli myös flyygeli, josta päivälehdissä mainittiin. 
Sen oli lahjoittanut eräs soitonopettajatar, joka oli siitä 
maksanut viimeisen vähittäismaksuerän vähää ennen 
eläkkeelle joutumistaan. Flyygeliä saattoi myös käyttää 
sähköpianona ja 200 rullaa erilaisia soittokappaleita seu- 
rasi mukana. Kuullessaan Sibeliuksen »Finlandian» ka- 
jahtavan soittimesta päätti pianon onnellinen omistaja 
uhrata sen Suomen hyväksi. Se oli hänen järkähtämätön 
päätöksensä. 

Korukaupassa jouduttiin enemmän kuin missään muussa 
S.A.K:n osastossa näkemään kaikenlaista tavaraa ja 
monenlaisten ihmisten eri kohtaloita. Moniin esineisiin, 
jotka joutuivat korukaupan varastoon, liittyi mielenkiin- 
toisia asioita ja tarinoita. Täällä oli Christina Nilssonin 
viuhka, joka vielä kaikessa hauraudessaan kykeni kevyesti 
vilvoittelemaan nuoren neitosen kasvoja. — Tässä oli 
Emilie Högqvistin boolikauha, joka iloisina hetkinä on 
ammentanut täyteen monta lasia — ja Gösta Ekmanin 
lamppu loi himmeää valoa hänen rakkaitten tukholma- 
laistensa antamien erilaisten kimmeltävien lahjojen ylle. 
Kruununprinsessa Louisen rintaneula jalokivineen ja sa- 
fiireineen edusti länsimaista makua ja japanilainen sa- 
muraimiekka toi tuulahduksen kaukaisesta Idästä. 

Lahjojen keskellä varsinkin kaksi kynttilänjalkaa kertoi 
lahjoittajastaan. Kauppaan saapui eräänä päivänä horju- 
vin askelin sokea ukko, joka lisäksi oli heikon ja sairaal- 
loisen näköinen — ja pyysi saada luovuttaa kauniit, van- 
hat, rautaiset ky nttilänj aikansa. Väräjävällä äänellä hän 
kertoi äitinsä aikoinaan ostaneen ne huutokaupasta per- 
heessä, missä hän oli palvellut. Kynttilänjalat olivat aina 
ilahduttaneet ukkoa hänen lapsuutensa aikana — var- 
sinkin juhlahetkinä, kun niissä paloivat kynttilät. — Ja 
hän oli suuresti iloinnut saadessaan ne periä myöhemmin 
ja viedessään ne omaan majaansa. Nämä kynttilänjalat 
olivat merkinneet paljon hänen elämässään, niihin liittyi 
monen monta muistoa. Hän ei koskaan ollut ajatellut 
luopuvansa niistä, mutta nyt hän tahtoi antaa ne Suomelle, 
»sillä heillähän on paljon pahemmat oltavat kuin minulla». 

Eräänä päivänä tuli muuan nainen kauppaan ja ojensi 
kyynelsilmin aivan uuden turkkinsa selittäen, ettei hänellä 
ollut koskaan aikaisemmin ollut turkkia, mutta kuitenkin 
hän tahtoi jättää sen korukauppaan. Hän ei voinut sitä 
enää pitää. Rahaa hänellä ei ollut ja sen vuoksi hän tahtoi 
antaa jotakin, mikä voitaisiin muuttaa rahaksi. 

Muuan vanha nainen lahjoitti kauniin rasian ja kellon, 
molemmat vanhoja perhemuistoja. Seuraavana päivänä 
eräs hänen sukulaisensa kulki kaupan ohi, näki ne ikku- 
nasta ja osti ne. Entin£n omistajatar sai ne myöhemmin 
syntymäpäivälahjaksi. Näin olivat molemmat esineet 
tehneet kiertokulun korukaupan kautta antaen osuutensa 
suuren avustustyön hyväksi. Samalla tavalla moni muu- 
kin sukumuisto vaelsi kauppamme kautta toisille sukulai- 
sille. 

Hopeaesineet vaihtoivat nopeasti omistajaa. Kaunis 
kokoelma vanhaa ruotsalaista hopeata, jonka eräs tun- 
nettu tukholmalainen oli lahjoittanut, myytiin jo seuraa- 
vana päivänä, ja tunnetut urheilumiehet lahjoittivat saa- 
mansa palkinnot. Kiertomaljat saivat erikoisen leiman 
muistoksi Suomenkeräyksestä, minkä jälkeen urheilu- 
kerhot ostivat ne käytettäviksi uusina palkintoina. Muisto- 
esineet ja Jugend-tyyliset syntymäpäiväkoristukset saivat 
osakseen saman huomion. Olipa joukossa vähän ullakko- 
tavaraakin. 

Tuskinpa mikään sana on merkitykseltään niin vaihtele- 
vainen kuin komealta kalskahtava »arvo». On kulta-arvoa, 
on tunne-arvoa, historiallista ja moraalista arvoa. Arvon 
määräävät tarjonta ja kysyntä, muotihulluudet, tilapäiset 

makusuunnat ja historialliset mullistukset. Ruoste ja koi 
voivat pilata tarkistettuja kalleuksia, mutta niissä on sit- 
tenkin vielä kätkettyjä kauneusarvoja. Melkeinpä uskal- 
lamme sanoa, että korukaupassa oli kaikkien eri arvojen 
näytekokoelma, ja välttyäkseen erehdyksiltä korukaupan 
naiset kääntyivät pätevien henkilöiden puoleen, jotka 
maksutta ja parhaimman kykynsä mukaan asettivat tie- 
tonsa käytettäväksi erikoislausuntojen antamiseksi ja 
hinnoittelun määräämiseksi. Tunnearvoa ei valitetta- 
vasti voida muuttaa rahaksi. Eräs nainen saapui kerran 
kauppaan, asetti särkyneen maljan pöydälle ja sanoi lii- 
kuttuneena: — Tästä maljasta on kaikki kaksitoista lastani 
kastettu. Sen annan Suomelle. — Selvää on, että eräät 
tavarat eivät olleet muille sen arvoisia, kuin ne olivat anta- 
jalle. 

Sen sijaan ohut, sileä korvarengaspari tuotti odotta- 
mattoman suuren summan. Köyhä karjanhoitaja oli ne 
tuonut ja niiden arvoksi pantiin kaksi kruunua. Muuan 
henkilö, joka sattui olemaan kaupassa, tunsi liikutusta 
kuullessaan pienten kuluneiden esineiden tarinan, otti 
taskustaan setelin ja sanoi: Annan kympin — sitten saatte 
myydä ne uudelleen. Ehkäpä joku toinen tekee samoin. — 
Toiset seurasivat esimerkkiä ja pienet korvarenkaat tuotti- 
vat satakertaisen arvonsa. 

Muutamana päivänä — juuri sulkemisaikaan — tuli eräs 
herra kauppaan. Olimme melkein työntämäisillämme hä- 
net ulos jälleen, kaikki olimme väsyneitä rasittavan työ- 
päivän jälkeen, mutta kiltti herra selitti hienotunteisesti, 
etteivät hänen ostoksensa veisi paljonkaan aikaa. Hän 

alkoi ostamalla granaattikorun 75 kruunulla, sitten hopei- 
sen kermakannun, taideteoksen, kultarasian ... — kaiken 
tämän minä otan, hän selitti päättäväisesti — ja tämän 
myöskin. — Äyriäkään tinkimättä. Lähtiessään hän 
maksoi yhteensä 5 675 kruunua. 
Korukauppa tuotti pyörein luvuin 200 000 kruunua. 



S — Suomea auttamassa 

Kotirintama. 



Suomen Avun Keskuksen suurelle ompelu- ja neulearmeijalle 
omistanut PRINSSI WILHELM. 

Miss' uhrimieli korulausein kaikui, 
ei joukkoamme nähty siellä, 
me emme kulkeneet miss' mainos raikui 
valossa julkisuuden tiellä. 

Ei sanat suuret soittamassa meillä, 
ne eivät kunniaamme laulaneet, 
ja turhaan vaeltajat valtateillä 
ois joukostansa meitä etsineet. 

Nappulain pienten nimettömäin lailla 
meit' peliin suuren draaman viskattiin, 
ja sukkapuikkoin ääreen kutsuttiin 
meit' työhön halpaan, kiitostakin vailla. 

Jos säästyi lantti kotiaskareissa, 
sen langoiks' muutimme ja kintahiks' 
kudoimme kaulahuiveiks', lapasiks' 
tai villasukiks' talvipakkasessa. 

Jok' silmu tervehdys oi' lämpöinen 
pojille taistelussa Suomen vallan 
korsuissa kylmän Petsamon ja Sallan 
kodeista Ruotsin kansan rauhaisen. 

Tääir totisena kotiarmeijamme 
sydämet uhrimieltä tulvillaan, 
ompelukoneet, puikot aseinamme 
näin taistelimme mekin tavallaan. 

Me teimme työtä, hiljaa vaikenimme, 
mielissä tuska, toivo vaihteli, 
ja rukoukset hartaat sydämemme 
tähtiä talvitaivaan tavoitti. 

Vaikk' vaatimaton työmme, uskallus 
ja luja tahto, sama into pyhä 
meitäkin lämmitti ja kantoi yhä 
kuin muitakin: Suomelle Vapaus! 



Vieraita ja isäntäväkeä. 

Kirjoittanut GEORG KNUTSON KJELLBERG. 



\^lmistaakseen ja järjestääkseen vastaanoton niille 
suomalaisille äideille, lapsille ja vanhuksille, jotka tahtoi- 
vat tulla Ruotsiin, S.A.K. järjesti vastaanotto-, rekiste- 
röimis- ja majoitustoimiston Tukholmaan. Siitä hetkestä 
asti, jolloin toimisto joulukuun 6 p:nä aamulla avattiin, 
oli toiminta täydessä käynnissä. — Minä tahdon kym- 
menen suomalaista lasta, huutaa tarmokas naisenääni 
puhelimessa. Uusi soitto: eräs perhe Enköpingissä tahtoo 
ottaa luokseen kaksi sisarusta ja tarjoutuu maksamaan 
heidän matkansa; miehen ääni ilmoittaa, että joukko nuo- 
ria miehiä on vuokrannut huoneiston Hammarbystä voi- 
dakseen tarjota kodin suomalaisille äideille, joilla on monta 
lasta; muuan lapseton perhe maaseudulta haluaa kaksi- 
vuotiaan sinisilmäisen ja vaaleatukkaisen tytön — mikäli 
mahdollista — juuri jouluaattona; eräs äiti ilmoittaa, että 
hänen tyttönsä muutaman päivän perästä täyttää kah- 
deksan vuotta, ja hän toivoisi voivansa antaa hänelle 
lahjaksi pienen suomalaisen veljen jne. Ilmoituksia saa- 
puu puhelimitse ja kirjeitse, merkitään muistiin ja rekis- 
teröidään, ja ensimmäisen päivän tulosta tarkastettaessa 
ilmenee, että neljättäsataa ruotsalaista kotia on ilmoit- 
tautunut. 

Pientä pakolaista kannetaan maihin. 



Useimmista lääneistä tulee ilmoituksia samanlaisesta 
auttamishalusta, kolmantena päivänä on lukumäärä jo 
noussut yli kolmentuhannen. Sanomalehdet ja aikakausi- 
lehdet vetosivat lukijoihinsa, järjestöt ja yhdistykset 
kehoittivat jäseniänsä avaamaan kotinsa suomalaisille 
vieraille, ja vuoden vaihteessa oli rekisteröity 10 000 ruot- 
salaista kotia kaikissa osissa maata. Kuukautta myö- 
hemmin lukumäärä oli noussut 15 000:een. 

Mutta Suomesta ilmoittautui alussa vähänlaisesti Ruot- 
siin pyrkijöitä. Olihan luonnollista, että useimmat vai- 
keissakin oloissa elävät ensin epäröivät lähettää lapsiansa 
ja omaisiansa pois tai itse lähteä vieraaseen maahan jou- 
tuakseen epämääräiseksi ajaksi sellaisten ihmisten huol- 
lettavaksi, jotka usein eivät edes ymmärtäneet heidän kiel- 
tään. Monelle matka oli omantunnonasia; oli vaikea jät- 
tää oma maa hätään, ja ainoastaan edesvastuu pienem- 
mistä lapsista vaikutti lopulta päätökseen. Erikoisesti 
saattoi huomata, miten kymmenvuotiaat pojat olivat 
pahoillaan, kun eivät saaneet olla läsnä vanhempien vel- 
jien tavalla tai toisella osallistuessa suureen taisteluun. 
Lasten kysyntä oli niin muodoin alussa paljon suurempi 
kuin tarjonta, ja monessa kodissa, missä kärsimättömästi 
oli odotettu pientä suomalaista poikaa tai tyttöä, oli pet- 
tymys suuri, kun tuntematonta vierasta ei kuulunut. 

Jo kauan ennen kuin yhteismatkoja voitiin järjestää, 
saapui kuitenkin joka laivassa ja junassa suomalaisia mat- 
kustajia, jotka omasta aloitteestaan hakivat tyyssijaa 
Ruotsista. Tukholmassa heitä avustettiin kaikin tavoin, 
ensin Suomi-toimistossa ja Ulkoruotsalaisten yhdistyksen 

puolesta, sitten S.A.K-.n toimesta, joka vastaanotti päivä 
päivältä kasvavan avuntarvitsijajoukon. Pian sen odotus- 
huoneet olivat aamusta iltaan täpötäynnä kaikenikäisiä 
ja kaikkiin yhteiskuntaluokkiin kuuluvia ihmisiä eri 
osista Suomea, Tämä joukko edusti monenlaisia ihmis- 
kohtaloita ja sodan kauhut kuvastuivat heistä selvästi. 
Mikäli mahdollista annettiin kaikille apua ja useimmille 
järjestettiin heidän oleskelunsa Ruotsissa koko sodan 
aikana. 

Jo alusta alkaen valmisteli S.A.K. kaikin mahdollisin 
apukeinoin evakuoitujen suomalaisten vastaanottamista 
suurempinä erinä. Tärkeä seikka oli majoituspaikkojen 
järjestäminen Tukholmaan, jossa matkustajat kaikessa 
rauhassa voisivat levätä muutamia vuorokausia, kunnes 
heidän sijoittamisensa yksityisiin koteihin oli järjestynyt. 
Ensimmäinen majapaikka oli Maria-Magdalenankoti Söde- 
rissä, joka yksityisen aloitteesta kunnostettuna maksutto- 
masti luovutti 35 vuodetta toimistomme käytettäväksi. 
Tukholman Kaupungin Köyhäinhoito asetti auliisti käy- 
tettäväksemme koko joukon majapaikkoja, joissa oli tilaa 
kuudellesadalle hengelle ja täydelliset varusteet, henkilö- 
kuntaa ja lääkäreitä. 

Koska pohjoisesta oli Haaparannan kautta odotetta- 
vissa suuri matkusta jatulva, järjestettiin jo aikaisin suu- 
rempi majoituspaikka Vindelnin kansanopistoon, joka oli 
tähän tarkoitukseen erittäin sopiva. Täällä oli tilaa 400 
hengelle — ja sekä koulun johto, henkilökunta että oppi- 
laat ryhtyivät innokkaasti työhön. 

Myöhemmin osoittautui välttämättömäksi perustaa ma- 

joituspaikkoja myös Sundsvalliin kahdellesadalle ja Öre- 
brohon kolmellesadalle hengelle. 

Mutta valmistelut eivät kohdistuneet ainoastaan kulje- 
tuksien ja majapaikkojen järjestämiseen. Tuhansien, ken- 
ties kymmenientuhansien vieraasta maasta olevien kansa- 
laisten — pääasiallisesti lapsien — vastaanottaminen oli 
sangen edesvastuullinen tehtävä ja aiheutti monta pulmaa. 
Sijoittaminen vieraisiin koteihin oli tarkoin valmistettava. 
Ei riittänyt, että yksinomaan automaattisesti luetteloitiin 
ilmoittautuneet kodit nopeasti kasvavaan kortistoon. Oli 
myöskin otettava selvää siitä, oliko perheillä edellytyk- 
siä selviytyä tehtävästään. Suomesta käsin oli tässä 
suhteessa varovasti lausuttu muutamia toivomuksia, mm. 
että lapset mikäli mahdollista koetettaisiin sijoittaa sa- 
manlaiseen ympäristöön, kuin missä he olivat kasvaneet; 
tämä johtui pääasiallisesti siitä, että pelättiin lasten Ruot- 
sissa oleskelunsa aikana tottuvan liian korkeaan elintasoon 
ja tulevan hemmotelluiksi. Vielä toivottiin, että niille 
lapsille, jotka Suomessa kävivät oppikoulua, myös täällä 
varattaisiin siihen tilaisuutta, sekä lopuksi että sisarukset 
mikäli mahdollista saisivat pysyä yhdessä. S.A.K:n pyr- 
kimyksenä oli tietenkin, mahdollisuuksien mukaan, koet- 
taa täyttää nämä oikeutetut toivomukset, mutta tämä 
viivästytti ja tietysti vaikeutti sijoitusta. Sen lisäksi 
useimmat ruotsalaiset kodit tahtoivat ainoastaan lapsia ja 
mieluimmin vain yhden. Mutta täällä oli toisinaan sijoi- 
tettava äitejä, joilla oli jopa seitsemänkin lasta. Kuka saat- 
toi tarjota kodin niin suurelle perheelle? Ja miten tämä 
oli järjestettävissä? Kuka ottaisi huostaansa vanhukset? 

Useampilapsisille perheenäideille hankittiin asunto, jossa 
koko perhe saattoi pitää omaa taloutta ja tätä varten an- 
nettiin avustusta. Raskaina oleville naisille järjestettiin 
erikoisia koteja, joissa he saattoivat oleskella muutamia 
viikkoja ennen lapsen syntymää ja synnyttämisen jälkeen 
saivat hyvää huoltoa ja hoivaa. Lopulta järjestettiin van- 
hoille, yksinäisille henkilöille yhteiskoteja eri paikkoihin. 

Kouluylihallituksen luvalla j ärj estettiin suomalaisille 
lapsille maksuton opetus maan kaikissa kansa- ja oppikou- 
luissa. Suuremmilla paikkakunnilla, kuten Tukholmassa, 
(Suomi-toimiston toimesta), Örebrossa ym. järjestettiin 
sitä paitsi suomenkielistä opetusta, ettei oleskelu Ruotsissa 
aiheuttaisi liian suurta keskeytystä lasten koulunkäyn- 
nissä. Valtion kaikissa sairaaloissa suomalaiset saivat 
ilmaisen sairaalahoidon; yksityissairaalat ja hoitolat aset- 
tivat runsaasti vapaapaikkoja suomalaisten käytettä- 
väksi. Myös S.A.K:n vetoomus Ruotsin lääkäreille ilmai- 
sen lääkärinavun antamisesta saavutti vastakaikua, ja 
monet maan lääkäreistä antoivat täten huomattavan osuu- 
tensa yhteiseen avustustyöhön. Tukholman hammas- 
lääkärit lupasivat myös ilmaista hampaittenhoitoa — ja 
ahkeraan käännyttiinkin heidän puoleensa. 

Työ siirtoväen hyväksi muodostuikin varsin laajaksi 
ja monipuoliseksi. Tämä toiminta oli kuin valtio val- 
tiossa, itsenäinen yhdyskunta, jossa esiintyi moninaisia 
yhteiskunnallisia, moraalisia ja poliittisia kysymyksiä, 
puhumattakaan niistä monista ongelmista, jotka aiheu- 
tuvat siitä, että ihmisten on täytynyt jättää omaisensa, 
kotinsa, kaikkensa oman onnensa nojaan. 

73 



Mutta jo ennen kuin kaikki nämä kysymykset oli käy- 
tännöllisesti järjestetty, oli suomalaisia vieraita yhä kas- 
vavin joukoin saapunut Ruotsiin, aluksi pääasiallisesti 
laivalla Turusta Tukholmaan. 

Joulukuun 13 p:nä 1939 saapui ensimmäinen järjesty- 
nyt ryhmä Tukholmaan. Sen jälkeen tuli joka vuoro- 
laivassa uusi ja suurempi ryhmä. Laivarannassa olivat 
vastassa S.A.Km edustajat lottien ja partiolaisten avus- 
tamina. Odotus muodostui usein hyvin pitkälliseksi ja 
rasittavaksi kovassa pakkasessa, sillä laiva miltei sään- 
nöllisesti myöhästyi, mutta valmiina vastaanottoon 
täytyi olla mihin vuorokauden aikaan tahansa. Suomi- 
toimiston suojat tulivat tällöin hyvään tarpeeseen. Kun 
laiva oli laskenut rantaan ja laivasilta kiinnitetty, selviy- 
dyttiin nopeasti tulli- ja passitarkastuksista. Lapset ja 
tavarat kannettiin maihin, ja linja- ja vuokra-autot vei- 
vät matkustajat eri majoituspaikkoihin, missä heitä hyvin 
hoivattiin. Eräs lotta on kertonut joululaivan saapumi- 
sesta seuraavaa: 

»Vihdoin — kello kymmenen aikaan jouluaattona — 
laiva saapui. Matka oli ollut pitkä ja vaivalloinen, varsin- 
kin kovan pakkasen vuoksi. Lämpömittari osoitti 26 
pakkasastetta laivan saapuessa Tukholmaan. Mutta kaik- 
ki olivat hyvällä tuulella. Pakolaisille tuotti ilmeistä iloa 
nähdä jälleen kaupunki, jonka kadut olivat valaistut ja 
ikkunoista loistivat valot. Oli niin toisenlaista Suomessa. 

Kun linja-auto matkalla majoituspaikkaan kulki Slus- 
senin ohi, missä suuri joulukuusi loisti kynttilöineen, syn- 
tyi lasten keskuudessa riemu. Ja äidit iloitsivat heidän 

Yläkuva: Joulupukki on saapunut majoituspaikkkaan. 
Alakuva: Hyvässä turvassa. 



kanssaan, mutta moni pyyhki salaa kyyneleen silmä- 
nurkastaan ajatellessaan kotona olevia. — Onko sielläkin 
joulukuusi, mihin nyt menemme? Saammeko joulu- 
lahjoja? Tuleeko joulupukkikin? lapset innokkaasti ky- 
syivät. 

Olipa todella joulukuusi majapaikassakin. Kynttilöi- 
neen, lippuineen, omenineen ja koristuksineen se oli kes- 
kellä suurta ruokailuhuonetta, johon oli katettu pitkät 
pöydät riisipuuroineen, voileipineen ja suklaanamusineen. 
Myöhäisestä ajasta ja matkan vaivoista huolimatta puu- 
rolla oli erinomainen menekki. Paljon ei puhuttu aterian 
aikana, mutta lusikkain kilahtelu ja lasten innokas hörp- 
piminen ja maiskutteleminen ilmaisi suurta tyytyväisyyttä. 
Kello oli jo sivuuttanut puolenyön: uni alkoi voittaa, pie- 
nimmät lapset kannettiin toinen toisensa perästä nukku- 
maan, vanhemmat seurasivat esimerkkiä ja pian vallitsi 
hiljaisuus kodissa.» 

Kuljetukset laivalla jatkuivat tammikuussa, mutta 
tilanne Turussa kävi yhä uhkaavammaksi tiheään uusiu- 
tuvien pommihyökkäysten johdosta, jotka varsinkin sata- 
massa aiheuttivat suurta tuhoa ja vaikeuttivat joukko- 
lähetysten järjestämistä. Sitä paitsi muodostui matka 
yhä vaarallisemmaksi. Kerrankin oli lapset .tuulesta ja 
pakkasesta huolimatta pelastusvöillä varustettuina tuo- 
tava laivan kannelle, ja heidän nähtensä upposi yksi 
laivasaattueeseen kuuluvista suomalaisista laivoista. Näin 
ollen täytyi tämä kuljetusreitti hylätä ja päätettiin 
lähettää kaikki ryhmät tästä lähtien junalla Haaparannan 
kautta. Omalla vastuullaan olivat jo useat suomalaiset 

Yläkuva: Mikähän meitä siellä odottaa? 
Alakuva: Matkalla eteläänpäin. 



tätä tietä lähteneet Ruotsiin, mutta vasta tammikuun 
puolivälistä järjestettiin säännöllisiä kuljetuksia Pohjan- 
lahden ympäri. 

Torstaina tammikuun 11 p:nä lähti ensimmäinen pako- 
laisia kuljettava juna Helsingistä. Matkan oli järjestänyt 
Pohjoismaisen Avun Keskus päämääränä Haaparanta. 
Junassa oli lähes 400 henkeä, joista 300 lasta. Matkalla 
sattui monta vakavaa välikohtausta. Venäläisten pommi- 
koneet pakottivat matkustajat monta kertaa lumihankeen, 
ja lopulta juna oli ohjattava eräälle sivuraiteelle, jotta se 
vapautuisi vainolaisista. 

Junan saavuttua Haaparantaan tammikuun 13 p:nä 
kaikki oli järjestetty vastaanottoa varten. Matkustajien 
läpäistyä määrätyt varovaisuustoimenpiteet, kuten sau- 
nan, vaatteiden puhdistuksen ym., seurasi muonitus ja 
varusteiden täydennys, minkä jälkeen matkaa jatkettiin 
majoituspaikkaan Vindelniin. 

Junakuljetukset toistuivat sitten yhä lyhyemmin väli- 
ajoin, ja pian saapui säännöllisesti joka kolmas päivä Hel- 
singistä pakolaisia kuljettava juna tuoden mukanaan n. 
300 henkeä kerrallaan, jotka sitten jatkoivat matkaa väli- 
majoituspaikkoihin Tukholmaan, Vindelniin tai Örebro- 
hon. Tavallisesti kuljetus tapahtui Ruotsin armeijan 
sodan aikaista sairaskuljetusta varten varustetuissa ju- 
nissa. Lääkärit ja sairaanhoitajat seurasivat junan mu- 
kana, sitä paitsi oli kussakin vaunussa kaksi lottaa. Ruo- 
kailu tapahtui alussa suuremmilla asemilla ja siitä huo- 
lehtivat paikkakunnan lotat. Vaikkakin usein määräys 
joukkomuonituksesta saapui aivan viime tingassa, olivat 

lotat aina valmiita suorittamaan tämän erittäin vaativan 
tehtävän. Myöhemmin järjestettiin muonitus juniin, mihin 
tarkoitukseen Valtion Rautatiet varustivat erikoisia vau- 
nuja. 

Pitkän matkan aikana tarkistettiin ja täydennettiin 
tavallisesti epäselvät ja epätäydelliset tiedot matkaili- 
joista siihen yhteispassiin, joka oli useimpien ainoa henki- 
löllisyystodistus. Rekisteröinnin ja tarkistuksen helpot- 
tamiseksi jokainen matkustaja sai numerolaatan kannetta- 
vaksi narussa kaulassa. Valitettavasti tämä toimenpide 
ei osoittautunutkaan tehokkaaksi, sillä lapset tavallisesti 

— heti vaunulotan käännettyä selkänsä — vaihtoivat 
numerolaattoja keskenään; toiset hukkasivat sen matkan 
kuluessa, jopa nielaisivatkin sen pahimmassa tapauksessa 
naruineen päivineen. Matkalla varustettiin sekä matkus- 
tajat että tavarat erivärisillä lapuilla majoituspaikkojen 
lukumäärän mukaan. Tämä menetelmä helpotti ja jou- 
dutti junien tyhjentämistä Tukholmassa. 

Täällä oli vastassa uusi reipas joukko lottia ja partio- 
laisia, jotka yhdessä auttoivat pitkämatkalaiset odottaviin 
linja- ja vuokra-autoihin. Noin 20 minuutin kuluttua oli 
koko juttu selvä ja asemasilta tyhjänä. Asemasillan sulun 
luona laskettiin tarkistuskellon avulla kaikki matkustajat 
varmuuden vuoksi, ettei kukaan matkalla ollut hävinnyt. 
Mutta kerran ei lukumäärä pitänyt paikkaansa. — Mon- 
tako henkeä tarkistuskello osoittaa? kysyi matkanjohtaja. 

— Tasan kolmesataa, kuului vastaus. — Ei pidä paikkaansa, 
joku on hävinnyt matkalla. Suuri levottomuus syntyi. 

— Mutta siellähän oli kori, jossa oli vauvoja, montako 

niitä oli korissa? — Niin, montakohan vauvaa siinä 
olikaan? Tietenkin yksi, arvaan? — Ei, muistaa mat- 
kanjohtaja helpotuksesta huokaisten, niitä oli kaksi. 
Korin kummassakin päässä oli pikkuvauva. Tarkistus- 
kello näppäsi ja lukumäärä piti paikkansa. 

Maj oituspaikassa suoritettiin lääkärintarkastus, valo- 
kuvaus ja S.A.K:n rekisteröinti, samalla kun matkustajien 
pukuvarastoa täydennettiin. Kiireimpänä aikana eivät 
majoituspaikat koskaan olleet tyhjinä. Ryhmät seurasi- 
vat toisiaan taukoamatta, ja uusia ylimääräisiä junia 
odotettaessa laskettiin S.A.K:n vastaanottotoimistossa 
usein hyvinkin huolestuneesti vapaiden vuoteiden luku- 
määrä. Mutta aina sentään jollain tavoin voitiin majoit- 
taa vastasaapuneet. 

Erään vastaanottokodin johtajatar kertoo sikäläisestä 
elämästä: 

Määrätty päiväjärjestys on tärkeä, mutta koetimme 
mikäli mahdollista antaa majoituspaikalle yksityiskodin 
leiman. Lasten ensimmäinen ajatus aamulla kylvyn, pe- 
sun ja pukeutumisen jälkeen kohdistui hyvinvarustettui- 
hin lelulaatikkoihin. Aikuiset lähtivät keittiöön, jossa 
liedellä oleva suuri kahvipannu houkutteli. Piristävän 
kahvin jälkeen alkoi siivoaminen, johon kaikki osallis- 
tuivat kykynsä mukaan. Keittiössä pari nuorta meri- 
lottaa hääräsi aamiaisen kimpussa, joka tarjottiin kello 
puoli 10 ja johon kuului puuro, maito, lämminruoka, voi- 
leipää ja kahvia. Sitten jokainen sai vapaasti käyttää 
aikaansa kello l:een asti. Vanhemmat lähtivät miehissä 
S.A.Kreen tai vaatetuskeskukseen Vaasankadulle saa- 

Turvallinen syli. 



dakseen tavalla tai toisella huolensa kevennetyiksi. Par- 
tiolaiset veivät lapset kävelemään eri osiin kaupunkia. 
Suosituin paikka oli tietenkin Skansen eläimineen. Täällä 
tarjottiin lapsille usein suklaata ja vehnästä. Suuremmat 
pojat harrastivat varsinkin Rautatiemuseota, pienemmät 
taasen Katariinahissiä. Äidit kiirehtivät aina kotiin kello 
yhdeksi, jolloin kaivattu aamupäiväkahvi tarjottiin suu- 
ressa valoisassa salissa ja janoiset lapset joivat litroittain 
maitoa. Sitten seurasi rauhallinen hetki, jolloin pienim- 
pien piti nukkua päiväuntaan. Vanhemmat lapset joko 
kirjoittivat kirjeitä tai menivät kaupungille näyteikku- 
noita katselemaan. 

Kun neljänlyönti kaikui Maria-Magdalenan kirkosta, 
kaikki kerääntyivät ruokapöydän ympärille vilkkaasti 
jutellen kielellä, jota emme ymmärtäneet, ja päivällinen 
syötiin suurella ruokahalulla. Lasten mielestä liian aikai- 
sin seurasi sitten ilta-ateria kello 7. Marian sairaalan sisa- 
ret uhrasivat vapaailtansa auttaakseen äitejä pikkulasten 
riisumisessa, pesemisessä ja nukkumaan panemisessa. — 
Päivittäin saapui sinne myös tervehdyskäynnille ystäväl- 
lisiä, anteliaita ihmisiä tuoden kaikenlaisia lahjoja sekä 
kodille että sen vieraille. — 

Oleskelu majapaikoissa vaihteli yhdestä vuorokaudesta 
viiteen. Sillä aikaa S.A.K. oli järjestänyt pakolaisten 
sijoittamisen eri lääneihin. Tukholman kaupungissa ja 
läänissä jokaisen sijoittaminen tapahtui erikseen, mutta 
niille, jotka joutuivat toisiin lääneihin, järjestettiin lääni- 
toimikuntien kanssa yksissä neuvoin yhteisiä matkoja 

10 — 60 hengen ryhmissä. Joskus lähti samana päivänä 
seitsemän — kahdeksan tällaista ryhmää. 

Tavallisesti läänitoimikuntien edustajat noutivat pako- 
laiset Tukholmasta, muussa tapauksessa lähetettiin hei- 
dän mukanaan tarvittava määrä matkanjohtajia. Maja- 
paikoista matkustajat noudettiin yksityisautoilla, jotka 
K.A.K:n (Kuninkaallisen Automobiiliklubin) jäsenet oli- 
vat asettaneet S.A.K:n käytettäväksi. Tukholman pääase- 
malla valvoivat matkalaisten lähtöä sisar Anna ja hänen 
apulaisensa Sosiaalisesta neuvonta- ja avustustoimistosta 
(Sociala Rad- och Hjälpbyrän), sekä lotat ja partiolaiset. 

Kaikkien saavuttua suoritettiin nimenhuuto S.A.K:n 
vastaanottotoimiston tekemän luettelon mukaan. Vali- 
tettavasti tämä useimmiten ei pitänyt paikkaansa. Mel- 
kein aina sattui viime tingassa jotakin, joka esti milloin 
yhden, milloin toisen matkaa. Olihan tämä joukko perin 
liikkuvaa ainesta, ja laaditut suunnitelmat saattoivat 
mennä myttyyn jonkun vauvan sairastumisen tai jonkin 
äkillisen ihottuman vuoksi, ja monta selkkausta syntyi- 
kin tällaisista syistä. 

Usein hyvinkin pitkien odotusten aikana asemilla suo- 
malaiset lapset joutuivat vilkkaan huomion kohteiksi. 
Tavallisesti yleisö ja rautatieläiset antoivat heille sekä 
namusia että lahjoja, ja usein sai matkanjohtaja vastaan- 
ottaa rahaa »makeisten ostamiseksi lapsille». 

Jos ryhmään kuului vähintään kolmekymmentä hen- 
keä, suoritettiin matka varatussa vaunussa. Määräpaik- 
kaan saavuttua läänitoimikunta otti vastuulleen pakolais- 
ten huollon. 

Useimmissa lääneissä oli järjestetty majoitus sopivaan 
paikkaan, tavallisesti johonkin kouluun, jossa matkalaiset 
saivat levätä matkan jälkeen. Tämä tapa osoittautui 
varsin sopivaksi, koska tällöin sijoittamista koteihin voi- 
tiin paremmin valmistella. Yksinäisten lasten tai sisarus- 
parin sijoittaminen ei koskaan tuottanut vaikeuksia, 
mutta mummon, äidin ja kolmen, neljän lapsen — joskus 
vielä lisäksi kotiapulaisen ja koirankin — sijoittaminen 
käden käänteessä oli sen sijaan vaikeampi tehtävä. Suu- 
rille perheille järjestettiin useissa tapauksissa oma talous 
ilmaisesti käytettäväksi luovutettuihin asuntoihin ja annet- 
tiin avustusta taloutta varten. Jotta suomalaiset vieraat 
eivät joutuisi liian eristetyiksi — eiväthän useat heistä 
osanneet sanaakaan ruotsia — sijoitettiin heidät ryhmit- 
täin lähellä toisiaan oleviin taloihin. Monenkirjavasta 
ihmisaineksesta ja vieraita vastaanottavien ruotsalaisten 
kotien vaihtelevaisuudesta huolimatta sijoitus yleensä 
onnistui hyvin. 

Kaupunkeihin, varsinkin Tukholmaan, Göötep oriin, 
Malmöhön ja Örebrohon järjestettiin runsaasti yhteiskoteja 
vanhuksille. Tyhjät huvilat, jotka oli annettu S.A.K:n 
käytettäväksi, kalustettiin Slöjdföreningenin (Veistoyhdis- 
tyksen) toimesta, joka tätä tarkoitusta varten pani toi- 
meen valtavan huonekalujen ja taloustarvikkeiden keräyk- 
sen. Monet yksityiset henkilöt ja lahjoittajat uhrasivat 
paljon huolenpitoa näille kodeille, ja pakolaiset viihtyivät 
niissä hyvin. 

»Ota voileipä», rouva Sandler sanoo. 



Jouduttaakseen alati kasvavan lapsijoukon kuljetta- 
mista Suomesta S.A.K. päätti vuokrata lentokoneen kul- 
jettamaan Turusta ja Vaasasta sinne kerääntyneitä ryh- 
miä. Tammikuun 20 ja helmikuun 17 päivien välisenä ai- 
kana lentokone »Södermanland» suoritti kolmekymmentä- 
neljä lentomatkaa, joista kaksi Turusta Tukholmaan ja 
kolmekymmentäkaksi Vaasasta Sundsvalliin. Täten kul- 
jetettiin lähes 1 000 henkeä, pääasiallisesti lapsia. Näistä 
lentomatkoista eräs matkanjohtaja, joka oli mukana mel- 
kein joka kerta, kertoo seuraavaa: 

— Runsaasti tunnin kestäneen lentomatkan jälkeen 
Sundsvallista laskeuduimme Suomen kamaralle. Lento- 
kentäksi tuskin voitaneen nimittää sitä pientä laskeutu- 
mispaikkaa, joka ilmasta käsin näytti vain pieneltä pel- 
lolta. Siellä odotti linja-auto täynnä lapsia. Innokkaat 
kasvot painautuivat ikkunoita vastaan nähdäkseen edes 
vilaukselta suuren harmaan linnun saapumisen. Miten 
kiihkeästi he heti tahtoivatkaan päästä lentokoneeseen. 
He tekivät lukemattomia kysymyksiä: — Ei suinkaan se 
putoa? — Ei kai meitä pommiteta lentäessämme? — 

Sitten alkoi kuormaaminen. Koneeseen mahtui kolme- 
kymmentäneljä henkeä kuljettajaa ja matkanjohtajaa 
lukuunottamatta. Kaksittain asetettiin lapset tilaviin ja 
mukaviin tuoleihin ja äideillä oli vauvansa sylissään. Jos- 
kus oli ahdasta. Silloin asetettiin tyynyjä lattialle ja 
satulavöitä kiinnitettiin selkänojiksi. Näin aikaansaatiin 
erinomaisia istumapaikkoja. Kun ilma oli tyyni, matka 
yleensä sujui hyvin, mutta jos ilma oli »kuoppainen», esiin- 
tyi kyllä ilmatautia pian. Heti saavuttuamme Ruotsin 

alueelle alkoivat lapset kysellä, missä oltiin ja minne men- 
tiin'. He saivat oppia hieman maantietoa, ja lentokoneen 
jälleen laskeutuessa he olivat heti valmiit ryntäämään 
ulos katsomaan uutta maata. Skrängta-järven jäältä 
ajettiin linja-autossa kaksi peninkulmaa kaupunkiin, missä 
oli miellyttävä majoituspaikka Höglundakoululla. Ja 
samana iltana jatkui matka yöjunassa Tukholmaan. — 
Aamunkoitossa »Södermanland» jälleen nousi ilmaan ja 
suuntasi matkansa Vaasaan, missä uusi ryhmä lapsia 
innokkaasti odotti harmaata lintua, joka veisi heidät tur- 
vaan. 

Tanska ja Norja kilpailivat Ruotsin kanssa Suomen aut- 
tamisessa — ei ainoastaan aineellista apua antamalla, vaan 
myöskin tarjoamalla tyyssijan Suomen kansalaisille tans- 
kalaisissa ja norjalaisissa kodeissa. 

S.A.K., tanskalainen Suomen-apu, norjalainen Fellesut- 
valget for finske flyktinger ja Pohjoismaisen Avun Kes- 
kus sopivat keskenään, että maaliskuun alusta joka kol- 
mas Haaparannasta saapuva pakolaisjuna lähetettäisiin 
Kööpenhaminaan ja Osloon. Matka kulki Örebron kautta, 
jossa juna jakautui kahtia. Vain yksi tällainen kuljetus 
järjestettiin maaliskuun 3 päivänä. 

S.A.K:n vastaanottotoimistossa työ kävi päivä päivältä 
yhä kuumeisemmaksi. Maaliskuun alussa ilmoitettiin 
Helsingistä, että yli 5 000 henkeä oli ilmoittautunut läh- 
temään Ruotsiin, Tanskaan ja Norjaan niiden lisäksi, joille 
jo oli varattu paikat lähiaikoina lähtevissä »varsinaisissa» 

evakuointi] unissa. S. A. K. tiedusteli mahdollisuuksia Vaa- 
san — Sundsvallin lentoreitin ottamisesta jälleen käytän- 
töön. Maaliskuun 8 päivänä tiedusteltiin Helsingistä, 
oliko mahdollista kuljettaa Haaparannan kautta ylimää- 
räinen juna joka toinen päivä — aikaisemmin joka kolmas 
— jossa olisi 500 matkustajaa entisten 300 asemesta. 
Maaliskuun 12 päivänä ilmoitettiin, että Suomen viran- 
omaiset tarjoutuivat asettamaan kaksi lentokonetta lasten- 
kuljetuksia varten. Samana päivänä S. A. K. teki laajan 
järjestämissuunnitelman tämän uuden pakolaistulvan vas- 
taanottamiseksi, mutta ennen kuin päätös oli tehty, saa- 
pui tieto rauhan solmiamisesta Suomen ja Venäjän välillä. 

Viimeinen lastenjuna oli pari tuntia ennen kuin rauhan- 
teko tuli tiedoksi, lähtenyt Helsingistä, ja matkaa jatket- 
tiin suunnitelman mukaisesti Haaparannan kautta Öre- 
brohon, johon oli järjestetty uusi majapaikka 300 hengelle. 
Sitä käytettiin vain tässä ainoassa tilaisuudessa. 

Ennen rauhantekoa oli yhteensä 6 000 henkeä kulje- 
tettu Suomesta Ruotsiin Pohjoismaisen Avun Keskuksen 
ja S.A.K.n toimesta. Lisäksi oli n. 2 000 henkeä omin neu- 
voin saapunut Ruotsiin ja tavalla tai toisella saanut apua 
ja hoivaa. 

Niistä yli 15 000:sta ruotsalaisesta kodista, jotka olivat 
ilmoittautuneet halukkaiksi ottamaan suomalaisia vie- 
raita, sai ainoastaan 4 018 toivonsa täytetyksi. 

Sodan loputtua oli luonnollista, että äidit mahdollisim- 
man pian tahtoivat palata takaisin Suomeen kerätäkseen 
perheensä jälleen kotiin, mikäli koti enää oli jäljellä, tai 

aloittaakseen jälleenrakentamistyöt. Yksitellen he lähti- 
vät toinen toisensa jälkeen suurimman osan lapsista jää- 
dessä edelleen Ruotsiin. Poliittiset tapaukset Pohjolassa 
huhtikuun alussa kiirehtivät lastenkin paluumatkaa, ja 
S.A.K:n surullinen velvollisuus oli ryhtyä järjestämään 
lasten kotimatkaa aikaisemmin kuin oli ajateltu. 

Tähän tarkoitukseen vuokrattiin Tukholman — Turun 
reitille matkustajalaiva, joka kerrallaan kuljetti 300 lasta 
ja aikuista. Myös varsinaisissa vuorolaivoissa lähetettiin 
mahdollisimman suuria ryhmiä ja sitä paitsi järjestettiin 
useita ylimääräisiä junia Haaparantaan niitä varten, jotka 
olivat Pohjois-Suomesta. Puolentoista kuukauden kuluessa 




»Äitii . . . !» 



Sallan muori on tyytyväinen saatuaan 
uudet vaatteet. 



oli 7 000 henkeä matkustanut kotiin ja kesäkuun alussa 
oli vain 800 suomalaista lasta enää Ruotsissa. Kaksi kuu- 
kautta myöhemmin olivat melkein kaikki palanneet Suo- 
meen. 

Se, joka jäähy väishetkellä on ollut läsnä junien ja laivo- 
jen lähtiessä, on nähnyt monen pienen Ainon ja Pekan 
kyynelsilmin eroavan ruotsalaisista kasvatusvanhemmis- 
taan, ja lukuisat ruotsalaiset kodit ovat suomalaisten vie- 
raitten lähdettyä tuntuneet oudon tyhjiltä. 



Suomalaisia vieraita Kristianstadin 

läänissä. 

Kirjoittanut GERTRUD ROHDE. 



un S. A. K. oli perustettu ja allekirjoittanut saanut 
tehtäväkseen toimia sen asiamiehenä Kristianstadin lää- 
nissä, kehoitettiin sanomalehdissä yleisöä lähettämään 
ilmoittautumisia. Ja niitä tuli valtavat määrätl Parissa 
viikossa oli 500 kotia ilmoittautunut ja sittemmin tuli 
ilmoituksia vielä n. 300. Saapui liikuttavia kirjeitä, joista 
kaikista kuvastui Suomen tapahtumien aiheuttama reak- 
tio ja halu antaa positiivista apua. Tarkka kortisto laa- 
dittiin ja samalla teimme huomion, että neljä viidesosaa 
kodeista halusi tytön, jonka ikä olisi 3 — 7 vuoteen, mie- 
luimmin ruotsia puhuvan ja herttaisen. Muuten vaihteli- 
vat toivomukset pikkuvauvasta kaksikymmenvuotiaisiin 

tyttöihin. Muutamat tahtoivat äitejä lapsineen, jotkut 
kodit jopa kokonaisia perheitäkin. 

Skänen vaarallisen aseman johdosta epäilimme ensin, 
tulisiko meille lainkaan siirtoväkeä. Mutta sitten saapui 
ensimmäinen matkusta jatulva Suomesta ja saimme tie- 
don, että tänne oli odotettavissa kolmekymmentä äitiä ja 
lasta. Matka Haaparannan kautta oli ollut pitkä ja väsyt- 
tävä. Tukholmasta pakolaiset olivat lähteneet kello 1 / 2 2 
ja Kristianstadiin he tulivat vasta kello 10 illalla. Heidän 
saapuessaan oli kylmä ja pimeä ja lapset aivan näännyksissä 
väsymyksestä. Asemalle oli kerääntynyt paljon ihmisiä, 
kaikki olivat ystävällisiä ja kiinnostuneita. 

Kun pakolaiset parin päivän ajan olivat levänneet Tol- 
larpin lastenkodissa, oli heidän sijoittamisensa järjestynyt. 
Huarödin pitäjästä Linderödsäsenin metsäseudusta oli 
lastenhuoltajan välityksellä ilmoittautunut useita hyviä 
koteja. Sikäläiset ystävälliset ihmiset ottivat sekä äitejä 
että lapsia, ja pian he halusivat lisää, joten sinne vähitel- 
len muodostui kokonainen siirtokunta. Lastenhuoltaja 
itse tahtoi pienen sievän tytön. Mutta koska sinne oli 
lähetetty vain äitejä lapsineen, hänen täytyi odottaa. 
Vihdoin hän kuitenkin sai toivomansa vaaleakutrisen ja 
sievän — mutta kerrassaan sisukkaan — pikkutytön. 
Kaikki kävi kuitenkin lopulta hyvin. 

Muutamat äidit ja lapset joutuivat kaukana toisistaan 
sijaitseviin taloihin Kristianstadin pohjoispuolella olevaan 
metsäseutuun. Ei ollut suinkaan helppoa tulla toimeen 
vieraitten kanssa, jotka puhuivat yksinomaan suomea. 
Muutamien oli tuon tuostakin pakko soittaa kaupunkiin 

eräälle suomeapuhuvalle rouvalle, joka sitten vuoron- 
perään puhui vieraiden ja isäntäväen kanssa ja siten sel- 
vitteli asiat. 

Tuskin olimme sijoittaneet kaikki lastenkodista, kun jo 
taas tuli uusi lähetys, äitejä pikkulapsineen sekä muuta- 
mia erillisiä koululapsia. Mutta hyvin nekin sijoitettiin 
Huarödiin. Sitten järjestettiin yksi siirtokunta Glimäk- 
raan Smälannin rajan lähelle ja toinen Lönsbodaan vielä 
pohjoisempaan. Glimäkran pappi puhuu suomea ja toimi 
yhdyssiteenä sinne kerääntyneiden koululapsien välillä. 
Kerran tai kahdesti viikossa he saapuivat hänen kotiinsa, 
lukivat suomea ja ruotsia sekä kirjoittivat kirjeitä kotiin. 
Eräs naimisissa oleva sairaanhoitajatar huolehti heistä 
tarvittaessa, ja hänen kirjoituskoneellaan kirjoitettiin 
tähän aikaan monta suomenkielistä kirjettä. Lapset kävi- 
vät koulua, suomeapuhuville aika kylläkin oli liian lyhyt, 
jotta heillä olisi ollut siitä suurempaa hyötyä, mutta näin 
heillä oli ainakin tekemistä ja samalla he oppivat jonkin 
verran ruotsiakin. Nämä lapset eivät tuntuneet tuottavan 
mitään vaikeuksia kodeille ja lujat ystävyyssuhteet sol- 
mittiin. 

Neljä eri kertaa tuli meille n. 30 — 40 hengen ryhmiä 
helmikuun 13:n ja maaliskuun 18:n päivien välisenä aikana. 
Joskus matkamiehet olivat vilustuneita ja saivat jäädä 
lastenkotiin, kunnes tartunnanvaara oli ohi, toisinaan koko 
perheen toivottava sijoittaminen samaan paikkaan tuotti 
vaikeuksia. Pulmia oli monta. Kuusi pientä sisarusta 
joutui kylläkin samaan kylään, mutta asia oli huolestut- 
tava, koska kukaan heistä ei ymmärtänyt ruotsia. Vih- 

doin saatiin lähistölle ruotsia ja suomea puhuva äiti mo- 
lempine lapsineen, ja hän toimi sitten koko seurueen tulk- 
kina. 

Lönsbodassa oleva siirtokunta kokoontui myös aina 
pappilaan. Sinne saapuivat lapset lähitaloista ja sinne 
tuli paljon ruotsinkielentaitoisiakin suomalaisia, joten 
kielivaikeuksista selviydyttiin paremmin. 

Monet äidit ja lapset olivat alussa kovin järkyttyneitä 
kaikesta kotona kokemastaan. Toisia lapsia ei millään 
saatu riisuutumaan yöksi, he vain odottivat ilmahälytystä. 
Kuullessaan moottoripyörän surinan kaksi pientä sisa- 
rusta kiireesti heittäytyi maantienojaan. Mutta pian he 
tottuivat rauhaan ja hiljaisuuteen. Ymmärrettäväähän 
on, että monet äidit usein olivat levottomia miehensä ja 
Suomeen jääneiden muiden lastensa kohtalosta. Aika ei 
ollut helppo. Mutta oleskelu täällä teki kuitenkin useim- 
miten heille hyvää. Skänelainen maalaiselämä oli joka 
tapauksessa uusi elämys monelle tänne saapuneelle. — 
Lastenhuoltojohtajamme, joka tavallisesti seurasi lapsia 
matkalla uusiin koteihin maaseudulle ja taas toi heidät 
sieltä pois, saattoi useassa tapauksessa todeta heidän 
muuttuneen paljon rauhallisemmiksi tänä aikana. 

Kun ajat täällä kävivät levottomiksi ja tuli käsky, että 
suomalaisten vieraitten oli lähdettävä kotiin, syntyi suuri 
suru ja murhe monessa paikassa, ja lapsille annettiin run- 
saasti lahjoja heidän lähtiessään. Äidit iloitsivat kyllä 
enemmän kotiinlähdöstä. — Monta ystävällistä kirjettä 
on sitten tullut Suomesta. Niille ruotsalaisille kodeille, 
jotka olivat saaneet suomalaisia vieraita, tämä aika oli 

elämys, varsinkin milloin kieli ei aiheuttanut vaikeuksia 
lähempien ystävyyssiteitten solmiamiselle. Rohkea Suo- 
men kansa suurine onnettomuuksineen tuli meille lähei- 
seksi, ja ihmeellisestä kielestä ja vieraista nimistä huoli- 
matta oli yhteenkuuluvaisuudentunne voimakas! 



Elämää Vindelnissä. 

Kirjoittanut BRITA WREDE. 

ICrrr — rrr . Puhelin soi itsepäisesti ja lakkaa- 
matta. Herään, muistan vastuunalaisen työni, juna tulee, 
pakolaiset . . . Ojennan käteni, en löydä lamppua, kaadan 
vesilasin, horjun kirjoituspöydän ääreen ja hapuilen kuulo- 
torvea. 

— Halloo! Kuulen asemapäällikön ystävällisen äänen pi- 
meästä: 

— Olisi kenties jo aika nousta. Juna on Bastuträskissä. 

— Kiitos, paljonko kello on? — Viisi. — Kahden tunnin 
myöhästyminen, ehkä enemmänkin. — Soitan tohtorille. 
— Abraham, juna on Bastuträskissä. Aika nousta. — Ja 
kamreerille: — Juna on Bastuträskissä, ilmoita muille. — 
Pian istumme juomassa kahvia kansanopiston ruokasalissa, 
missä pöydät jo katettuina odottavat saapuvia vieraita. 
Mutta minulla ei ole rauhaa, täytyy mennä asemalle. 
Rinnakkain kuljemme kamreerin kanssa, lumi narisee jal- 
kaimme alla. Aamu on kylmä ja kirkas, ei tuulen hen- 

Vindelnin kansanopiston pihamaalla. 

käystäkään. Koivujen huurteiset oksat loistavat valkoi- 
sina lyhdyn valossa. Vihdoin juna tulee. Keitä tämä hävi- 
tetystä maasta tuleva juna tuokaan mukanaan! Mitä 
sen matkustajat ovatkaan saaneet kokea. En tiedä vielä 
mitään, mutta kohta saan tutustua 350 henkilön kohta- 
loon. Parhaani mukaan on minun ohjattava heitä uuteen 
elämään. Tunnen suuren vastuuni. 

Juna pysähtyy. Vaunu vaunulta se tyhjenee, kansan- 
opiston opettajat ja oppilaat ottavat vastaan matkalaiset. 
Auttavat kädet ojentuvat heitä kohti. Reippaat junalotat 
ilmoittavat: »Tässä on äiti ja hänen kolme lastansa; tässä 
on viisi muuta lasta, jotka matkustavat hänen seurassaan. 
Tässä ovat heidän tavaransa. Tätä äitiä kohtaan teidän 

täytyy olla vallan erikoisen kilttejä. Hänen kotinsa on 
palanut ja mies kaatunut!» 

— Ensimmäisessä vaunussa pari paleltunutta jalkaa, 
sanoo junanlääkäri tohtori Abrahamssonille, ja lasta odot- 
tava äiti viimeisillään, vielä vaikea influenssatapaus. 
Pelkään komplikaatioita. Yksi epäiltävä ihottuma. Muu- 
ten kaikki hyvin. 

— Saanko luovuttaa listat ja passit? kysyy päälotta 
avaten suuren salkkunsa. 

Kohta kulkee jo surullinen jono asemalta kansanopis- 
tolle; äidit pienimmät käsivarrellaan, pojat ja tytöt kan- 
taen matkalaukkuja, joissa ovat heidän rakkaimmat tava- 
ransa, usein heidän ainoa omaisuutensa. Kestää kauan, 
ennen kuin kaikki ovat syöneet ja saaneet sijansa makuu- 
saleissa. Mutta vihdoin on nälkäisin ja vastahakoisinkin 
pojannappula syönyt aamiaisensa ja viimeinen äitiraukka 
löytänyt vuoteet itselleen ja perheelleen. Pieni suomalai- 
nen siirtokunta on majoittunut ruotsalaisen kansanopiston 
suojiin. 

Ohjelmanmukaisesti alkaa sitten passivalokuvaus, lää- 
kärintarkastus ja rekisteröinti. Jo ensimmäisenä iltana 
tohtori Abrahamsson kulkee salista saliin sairaanhoitajat- 
tariensa seuraamana tehden tuberkuloosi- ym. kokeita. 
S.A.K:n rouvat kiertävät luetteloineen ja numerolaattoi- 
neen. »Muista, ettet koskaan saa ottaa tätä numerolaattaa 
kaulastasi», he toistavat varmasti jo 2 000:nnen kerran. 

Ja elämä jatkaa kulkuaan. Rouva M. synnyttää pojan 
sairastuvalla. — Pieni sotilas, hän kuiskaa minulle, ja hä- 
nen silmänsä loistavat äskeisistä ponnistuksista huoli- 

matta. Jo parin päivän perästä hän pyytää saada lap- 
sensa kastetuksi. Kirkkoherran kaunis sointuva ääni kai- 
kuu oudosti sairashuoneessa hänen lausuessaan: »Minä 
kastan sinut, Juhani Antinpoika Metsälä.» Ja hän valelee 
pienen pojan päätä minun, hiihtohousuihin pukeutuneena, 
toimiessani äidin toivomuksesta sylikummina. Äiti itse 
makaa vuoteessaan onnellisena hymyillen. Kaikki on niin 
kaunista hänen mielestään. Kukat pöydällä ja pyhä vesi 
hopeisessa kastemaljassa. Viereisessä vuoteessa makaa 
rouva Mäntynen. Hän itkee hillittömästi, sillä hän on 
edellisenä yönä synnyttänyt kuolleen lapsen. — Olen jo 
terve, hän sanoo, tahdon mennä lasteni luo. Antakaa 
minun nousta ja lähteä heidän luokseen. 

Influenssaan sairastunut tyttö on kuollut keuhkokuu- 
meeseen. Tämä on äidille melkeinpä helpotus. Hänellä 
on näet vielä neljä pienempää lasta hoivattavanaan, ja 
vanhin, nyt kuollut, on jo pienestä asti sairastanut kaa- 
tumatautia. — Influenssa on levinnyt ja kaikkialla on sai- 
rastuneita. Tohtorinrouva työskentelee yötä päivää 
uudessa sairastuvassaan. Siellä itketään, siellä oksenne- 
taan, siellä valitetaan. 

Koulun pihalla lapset solmivat ystävyyssiteitä. Tytöt 
kävelevät käsikkäin ja pojat hiihtävät. Pikku Matti la- 
kaisee lunta käytäviltä. On levinnyt hujiu, että suomea 
puhuva täti haluaa kuulla lasten toivomuksia. — Täti, 
saammeko matkustaa yhdessä? Täti, saanko tulla johon- 
kin kaupunkiin? Täti, tahdon hoitaa hevosia, sanoo pikku 
Matti joka kerta kulkiessani hänen ohitseen, jolloin hän 
hetkeksi herkeää lakaisemasta. 



7 — Suomea auttamassa 

Lähdön edellisenä päivänä elämä vilkastuu. Opettajain- 
huoneessa passivalokuvaaja työskentelee kuumeisella kii- 
reellä. Makuusalien pesuvadeissa äidit pesevät housuja ja 
riepuja. Pihalla tytöt ovat vaihtaneet ystäviä ja pojat 
tahtovat matkustaa yhä suuremmin joukoin. Opettajat 
ja kansanopiston oppilaat kantavat suosikkejaan sylissään 
ja valittavat, että heidän täytyy jättää ne huomenna. Ja 
rakkaus saavuttaa vastarakkautta: pikku Pirkko painaa 
hyväilevästi poskensa voimistelunopettajan poskea vas- 
taan ja Annikki raottaa yhä uudelleen rehtorinkanslian 
ovea huutaen: Setä, setä. 

Mutta asemahotellin kahvilassa istuvat S.A.K:n edus- 
tajat jakamassa pakolaiset eri lääneihin. Tässä on Heik- 
kisen viisi lasta, vanhin kahdentoista, nuorin kolmi- 
vuotias. Kuka voi ottaa heidät luokseen? Isä on työläi- 
nen, nyt rintamalla. Kaikilla läänien edustajilla on tar- 
jottavana koteja vain yksinäisille lapsille. Vaikeampi 
on sijoittaa yhdistelmää: isoäiti, äiti ja lapsi. Mutta vih- 
doin kaikki kuitenkin selviää. Pikku Matti, joka tahtoo 
hoitaa hevosia, pääsee erääseen suureen talonpoikaistaloon 
Falunin läheisyyteen, isoäitiyhdistelmä saa oman talouden 
Östersundissa, kiertävän rintamateatterin näyttelij ätär, 
joka on unohtanut kaikki osansa, joutuu teatterinystävien 
luo Gävleen, rouva Miettinen kotipitäjästäni Anjalasta 
joutuu Uumajan uittopäällikön luo — melkein kuin kotiin 
Kymijoen varrelle. 

Nyt on vain järjestettävä huomispäivän lähtö. Lähtö 
tapahtuu kolmella eri junalla. Illalla kamreeri ja minä 
kuljemme salista saliin selittäen jokaiselle, mihin hän jou- 

tuu, kirjoitamme paperilapulle sen paikkakunnan nimen, 
mihin on matkustettava, sekä ajan ja paikan, mihin huo- 
menna on kokoonnuttavä. Jälleen huomaamme, miten jo- 
kaisella huoneella on oma tunnelmansa; käsityötuvassa 
vallitsee viihtyisyys ja tyytyväisyys, vaikka huone onkin 
matala, ahdas ja kuuma. Toisessa oppisalissa ovat kaikki 
aina tyytymättömiä ja tahtovat muuttaa toiseen huonee- 
seen, siellä tuoksuu märiltä lasten vaatteilta, joita joku 
äiti aina itsepintaisesti on ripustanut kuivumaan lämpö- 
johdolle. Oppisali kolmessa vallitsee rauha ja rakkaus, 
useimmat jo nukkuvat ja katselevat unenpöpperössä minua 
heitä puhutellessani. Tunnelma on repäisevä voimistelu- 
salissa, missä suuret lapset, kolmivuotiaista neljäntoista- 
vuotisiin, makaavat lattialla vieri vieressä, yhteensä sata- 
neljäkymmentä. Polvistun ja kiinnitän lapun jokaisen 
rintaan. — Et saa mennä, huutaa pikku Matti kietoen 
kätensä jalkani ympärille, — jää tänne nukkumaan kans- 
sani. Kolmivuotias Silja nukkuu jo junaisänsä, 14-vuotiaan 
pitkän Lehtimäen käsivarrella; hänen pieni rusottava jal- 
kansa pistää esiin peitteen alta, ja Lehtimäki peittää huo- 
lellisesti hänet meidän lähestyessämme. Saammeko todella 
matkustaa yhdessä, huutavat Suonperän ja Hannikaisen 
pojat verratessaan lappujaan. Vihdoin meidän on kui- 
tenkin lähdettävä ja jätämme lapset oppilaitten huostaan. 
Menemme vielä runolliseen Tängan torppaan, missä asuk- 
kaat ovat myöhäisiä kuten aina. Hallissa istuu rouva 
Ristja kertoen hartaasti kuunteleville oppilaille ja matka- 
tovereilleen Mannerheimistä; makuusaleissa pikkulapset 
nukkuvat jo suloista untaan. 

Lähtöpäivänä tunnelma on hermostunut. Kuta lähem- 
mäksi eron hetki tulee, sitä valtavammaksi kasvaa matka- 
kuume koulusaleissa, mihin äidit ja lapset tavaroineen, 
huopineen ja eväslaukkuineen ovat kerääntyneet. Pikku 
Tuula on viime hetkessä sairastunut kuumeeseen ja on 
vietävä sairastupaan. Jollakin on vatsa kipeä. Eräässä 
huoneessa joku kekseliäs on aloittanut yhteislaulun. Lap- 
set laulavat yhä uudelleen ja uudelleen, tahdissa ja var- 
masti, säkeistö säkeistöltä Sillanpään marssilaulua. Vih- 
doin juna saapuu. Joukko toisensa jälkeen marssii ase- 
malle ja suoraan vaunuihin, joihin asianomainen määrä- 
paikka on selvästi merkitty. Matkatavarat, huovat, kan- 
nut, kääröt asetetaan hyllyille ja käytäville. Selvä on — 
juna lähtee. — Pieni suomalainen siirtokunta on vieraillut 
luonamme ja jatkaa matkaansa Ruotsin koteihin. Me 
varustaudumme vastaanottamaan uutta joukkoa. 



Yöllinen kohtaaminen. 

Kirjoittanut PRINSSI WILHELM. 

On harmaankylmä maaliskuun päivä. Taivasta peit- 
tävät raskaat pilvet. Valkoisen maiseman halki piirtyy 
maantie suorana viivana, jäisenä ja liukkaana aamupäivän 
lämpöasteiden vaikutuksesta — ensimmäiset lämpöasteet 
moneen kuukauteen. Kaikkialla lumen kastelemia kuusia, 
paljaita lehdiköitä, risuisia mäkiä. Jähmettynyt, eloton 

lakeus lumisine kumpuineen — talvinen Hjälmar-maisema, 
vuodenajan lamauttavaai^ syleilyyn vangittuna. 

Olimme ajaneet länteenpäin peninkulmittain yli Sörm- 
landin kukkuloiden ja Närken lakeuksien. Tuskinpa 
olimme nähneet ainoatakaan vastaantulijaa. Tuntui siltä, 
kuin eivät ihmiset viitsisi lähteä ulos näin lohduttoman 
ikävänä päivänä, ei ollut mitään tekemistä pelloilla. Haus- 
kempaa oli istua kotona lämmittävän takkavalkean 
ääressä. Huolehtikoon maaliskuinen ilma itsestään tuolla 
ulkona. Näin olimme sitten vähitellen saapuneet Örebro- 
hon, missä vain silloin tällöin jokunen jalankulkija oli 
kääntynyt vilkaisemaan auton sini-kelta-valkoista pienois- 
lippua, joka osoitti sen kulkevan S.A.K:n asioissa. Lippu 
oli sekä märkä että likainen matkan jälkeen, niin ettei 
siinä paljoa katselemista ollutkaan. Mutta sillä oli ih- 
meellinen teho avata ovia, kun oli kysymyksessä inhimil- 
linen avustustoiminta kovia kokeneen veljeskansan hy- 
väksi. 

Pakolaisille varatut avarat väliaikaiset majoituspaikat 
oli tarkastettu, sillä kaupunki, joka oli yksi Keski-Ruotsin 
kolmesta suuresta keräyskeskuksesta, oli juuri aloitta- 
massa toimintaansa. Olimme myös käyneet katsomassa 
suomalaisten omavaraistalo uksia, joissa asuvat vieraat 
näyttivät jo viihtyvän olosuhteisiin katsoen erinomaisesti 
— ainakin tyytyväisistä ilmeistä, kiitollisista sanoista 
ja kirkkaista lastensilmistä päättäen. Vieraat olivat jo 
kotiutuneet ja keskinäinen sopu oli hyvä. Tosin koti- 
ikävän merkkejä näkyi hieman siellä ja täällä, ajatukset 
liitelivät alati yli jäätyneen Pohjanlahden, odotettiin le- 

vottomina uutisten ja kirjeitten saapumista, mutta kui- 
tenkin iloittiin siitä, että jokaisella oli oma vuoteensa, 
missä nukkua, ruokaa padassa ja yllä kaartuva kirkas tai- 
vas, jota eivät vieraat pommikoneet tahranneet. Ei tar- 
vinnut olla levoton, vaikka lapset juoksivat ulos, eikä 
liioin pelätä poikien sieppaavan kivääriä seinältä ampuak- 
seen noita inhottavia lintuja. Ei. Täällä vallitsi rauha ja 
tyytyväisyys. Kaikki olikin täällä erinomaisessa kunnossa 
tarmokkaan läänitoimikunnan ja sen johdossa olevan 
maaherran ansiosta, jotka yhdessä yhteiskunnan anteliait- 
ten asukkaitten kanssa olivat saaneet ihmeitä aikaan. 
Tässä suhteessa Örebro vei voiton kaikista muista uhrautu- 
vista maaseutukaupungeistamme. 

Käynti majoituspaikoissa oli siis tuottanut pelkkää 
tyydytystä, ja vietettyämme suomalaisen illan uudessa 
konserttitalossa, jossa Nobel-palkinnon saaja Sillanpää 
omassa rehevässä persoonassaan suoraan sydämeen tun- 
keutuvin pontevin sanoin oli tulkinnut ajan järkyttävää 
tunnelmaa, olimme palanneet vieraanvaraiseen maaherran- 
asuntoon. Tänne oli kokoontunut lukuisasti ihmisiä ja 
puheensorinasta erottautui selvästi suorasukaisia norja- 
laisia lauseita ja hyväntahtoisia tanskalaisia sutkauksia. 
Myöhemmin illalla odotettiin näet pakolaisjunan saapuvan, 
mutta tämä ei ollutkaan entisten kaltainen, vaan ensim- 
mäinen, jonka piti kuljettaa inhimillinen lastinsa läntisen 
ja lounaisen naapurikansamme luo. Örebrohon oli lähe- 
tetty edustajia, jotta he joutuisivat henkilökohtaisesti kos- 
ketuksiin ruotsalaisen johdon kanssa ja voisivat suullisesti 
pohtia laajennetun yhteistyön aiheuttamia toimenpiteitä, 

ja jotta he voisivat itse paikalla perehtyä kaikkiin kulje- 
tuksen käytännöllisiin toimenpiteisiin. Se, joka ei ole 
tällaiseen työhön osallistunut, ei voi aavistaakaan, miten 
moitteettomasti jokaisen pienimmänkin rattaan täytyy 
sopeutua kohdalleen, jotta koko koneisto toimisi hankauk- 
sitta. Me S.A.K:ssa tiesimme, miten monimutkaista tämä 
kaikki oli, mutta myös miten yksinkertaiselta kaikki sitten 
näytti, kun asiat sujuivat nuottien mukaan. Järkiperäisen 
järjestön tunnusmerkkinä on se, ettei sitä ulkopuolinen 
lainkaan huomaa. 

Norjalaiset olivat lukuisimmin edustettuina. Sinne oli 
lähetetty sekä matkanjohtajia että lääkäreitä ja joukko 
iloisia sairaanhoitajattaria, jotta kaikki ne, jotka vastai- 
suudessa joutuisivat huoltamaan suomalaisia pakolaisia, 
nyt jo saisivat nähdä, miten tämä tapahtui. Täällä oli 
reippaita, terveitä, rotevia naisia, pitkän rautatiematkan 
jälkeen kenties hieman kalpeita, mutta muuten sitä lajia, 
joka näyttää voivan reppu selässä hiihtää kuinka monta 
peninkulmaa tahansa yli tunturien. Kellään ei aluksi 
tuntunut olevan mitään huolia, kaikki puhuivat yhteen 
ääneen ja iloitsivat tulevasta tehtävästään tanskalaisten 
vaatimattomasti, mutta vuorenvarmasti vakuuttaessa, että 
he voisivat vastaanottaa ainakin viisikymmentätuhatta 
suomalaista äitiä ja lasta jäätyneen Juutinrauman tuolle 
puolen. Kiinnostus asiaan näytti sielläpäin todella olevan 
erinomaisen suuri ja ilahduttava. 

Tuon tuostakin saapui kuitenkin tietoja junien myöhäs- 
tymisistä. Kului tunti, sitten kaksi. Ja kun tämä aika oli 
vierinyt, olimme edelleen yhtä epätietoisia junien saapu- 

misesta. Saattoipa hyvinkin kulua vielä pari tuntia, sillä 
olosuhteet tällä hetkellä, kun kysymyksessä oli valtavat 
kuljetukset, liikakuormitetut vaunut ja kolmenkymmenen 
asteen pakkanen olivat niin ylivoimaiset, ettei tärkinkään 
rautatiekoneisto olisi voinut noudattaa normaaliajan aika- 
taulujen määräämiä täsmällisiä kellonlyöntejä. Odotta- 
vien keskuudessa tunnelma laimeni sitä mukaa, kuta 
enemmän aika kääntyi pikkutunneille. Ei auttanut pai- 
kallistoimikunnan tarjoama vaihteleva ohjelma: kvartetti- 
laulu, radiomusiikki ja talviomenat. Puheensorina lakkasi, 
siellä täällä joku torkahti tuolillaan, eräs norjatar ryömi 
päättävästi sohvankulmaan viettääkseen siinä yönsä 
mahdollisimman mukavasti. Eipä suinkaan kukaan kadeh- 
tinut hänen varsin tarpeellista lepoaan, päinvastoin monen 
teki mieli seurata esimerkkiä. 

Juuri silloin — kello taisi jo käydä kahta — tuli varma 
tieto junan saapumisesta noin neljännestunnin kuluttua. 
Tuota pikaa oli koko joukko taas virkeänä asemasillalla. 
Täpötäyden pakolaisjunan saapuminen aiheuttaa jo päiväs- 
aikaankin jännittävän hetken, eikä suinkaan ole vähem- 
män jännittävää sen tapahtuessa melkein tyhjällä ja hei- 
kosti valaistulla asemalla keskellä talvista yötä. Veturin 
loistavan silmän takaa erottautuu vaunujen pitkä rivi 
pimeydestä. Kuinka monta peninkulmaa ne ovatkaan jo 
vierineet, kuinka monta on vielä jäljellä, ennen kuin ne 
pääsevät määräpaikkaansa, sillä tänä yönä Örebro on 
vain lyhyt pysähdyspaikka matkan varrella. Ei kukaan 
poistu junasta tälle asemalle. Ja miltähän näyttää tuolla 
verhojen takana? Mitkä ihmiskohtalot ovat sodan myrs- 

kyt tällä kertaa vieneet yhteen, mitkä kauheat elämykset 
ovatkaan jääneet taakse,, mikä tuska on seurannut heitä, 
mitkä kalvavat muistot vielä jauhavat väsyneissä ai- 
voissa? Siellä oli kasvavaa surinaa ilmassa ja pommien 
räjähdyksiä, sortuneita taloja ja palavia rakennuksia, 
hätähuutoja ja kokoonpuristuneita huulia kaiken käsittä- 
mättömän edessä. Siellä oli urhoollisuutta ja kärsimystä, 
siellä tahdottiin kestää ja auttaa muita, siellä uskottiin 
taistelun oikeutukseen ja kaikkiviisaan kohtalon järkky- 
mättömään tuomioon. Siellä oli mies hiihtopartiossa, veli 
juoksuhaudassa, sisko lottana ja puolikasvuiset pojat 
väestösuojelutöissä. Siellä oli kokonainen kansa, joka 
taisteli elämästään, maa, joka kamppaili vapaudestaan. 

Nyt oli äkkiä kaikki tämä jäänyt kauas taakse, oli sivuu- 
tettu rauhallinen raja-asema kaukana pohjoisessa, oli 
saatu ruokaa ja puhtaat vaatteet sekä jatkettu matkaa 
rauhallisemmille seuduille, missä elämä kulki suurin piir- 
tein entisellään ja minne sodan painajainen ei ulottunut 
muuten kuin radion ja sanomalehdistön välityksellä. Kas- 
vavan sukupolven vuoksi tämä oli tapahtunut — lasten 
tähden, joiden tuli viedä vapaudenperintö edelleen tule- 
ville sukupolville — nuorison tähden, jonka tuli jatkaa 
siitä, mihin monen suomalaisen soturin urhokas matka oli 
päättynyt. Eikö näin ollen jokaisen pakolaisia kuljetta- 
van junan pitäisi olla täynnä inhimillistä epätoivoa ja sa- 
malla jokaisen elävän olennon horjumatonta uskoa johon- 
kin parempaan. 

Pimeinä ja äänettöminä vaunut seisovat asemasillan 
ääressä. Useimmat matkustajat nukkuvat neljän vuoro- 

kauden keskeytymättömän matkan jälkeen. Vain siellä 
täällä jotkut kalpeat ihmettelevät kasvot kurkistavat 
jäätyneen ikkunan läpi. Missä olemme? Mikä paikka tämä 
on? Miksi niin paljon sairaanhoitajattaria äkkiä nousee 
junaan? Tanskalaiset ja norjalaiset edustajat hakevat 
suojattinsa, pari reipasta lottaa hääräilee ruoka- ja keitto- 
astioiden kimpussa. Tottunein käsin voitelee rasvaaja 
vaunujen akseleita, punaiset ja vihreät merkkivalot vilk- 
kuvat lämpöjohdosta nousevan usvan läpi. Lähtöaika 
on taas käsissä. 

Samassa eräs sairaanhoitaja astuu junan viimeisestä 
vaunusta kantaen huopaan käärittyä myttyä. Hän häviää 
asemataloon. Mitä on tapahtunut? Eihän täällä kenen- 
kään pitänyt astua pois. Lääkäri tulee, kuiskaa muutamia 
sanoja. Niin, täällä yhden täytyi poistua — ainaiseksi. 
Pieni lapsi oli syntynyt muutamia kuukausia sitten eräässä 
väestönsuojassa — kaikki ei onnistunut ... se ei jaksanut 
elää, pienet voimat eivät kestäneet pitkän matkan rasi- 
tuksia. Nyt se saa levätä vieraan maan mullassa. Entä 
äiti? Hän haluaa jatkaa matkaa muitten lastensa kanssa, 
hän ei tahdo jäädä yksin ventovieraaseen paikkaan. 

Jälleen vilkkuu merkkivalo ja juna vyöryy pimeään yö- 
hön. Innostuneina, vaikka äskeistä totisempina norja- 
laiset huiskuttelevat meille ikkunoista ja tanskalaiset hei- 
luttavat hattujaan. Lyhyt skandinaavien välinen koh- 
taaminen on päättynyt — viimeisimpiä, missä perin- 
näisen sydämellisesti vanhaan hyvään tapaan pohdittiin 
laajennettua inhimillistä yhteistyötä, ennen kuin Pohjois- 
maiden yhteys päättyi. Kohtaaminen oli melkeinpä ver- 

tauskuvallinen, perinteiden mukaisesti ihmiskunnan pal- 
velukselle omistettu. 

Juna jatkaa matkaa, uni valtaa jälleen lopen uupuneet 
matkustajat. Vain yksi valvoo itketty nein silmin — äiti, 
jonka täytyi jättää osa elämästään vieraaseen kaupunkiin. 

Onko olemassa mitään tarkoituksettomampaa kuin 
sodan julmuus? 



JTluhtikuun 13 päivänä saapui Tukholmasta musertava 
tiedoitus: Huomenna kello 6 i.p. lähtee ylimääräinen juna 
Halmstadista ja toivomme, että mikäli mahdollista kaikki 
läänissä oleskelevat suomalaiset lapset ja äidit matkusta- 
vat silloin. — Voi kauheata! Kuinka ihmeessä voimme 
saada sanan kaikille, jotka ovat hajallaan ympäri läänin? 
— Mutta ystävällisten puhelinneitien ja tarmokkaiden 
läänitoimikuntien avulla tämä mahdottomuus kuitenkin 
onnistuu — saamme sanan useimmille. — Mutta mikä 
suru syntyikään tiedon saavuttua! — Pitääkö suomalaisten 
lähteä kotiin? Vastahan he ovat tulleet? kuuluu kaikkialta. 
Ja sitten uusi pulma — on lauantai-ilta, kaupat suljettu, 
eikä kukaan ole valmistautunut matkaa varten. Mutta 
lääninhallitus keksii keinon: se lupaa, että Hallandin kau- 
punkien liikkeet saadaan pitää auki sunnuntaina. Ja 
kaikki kaupat ovat tupaten täynnä ostajia. 



Lähtö. 



Kirjoittanut ANN-MARI HERMELIN. 

Lumiräntää sataa saapuessamme asemaiie, missä meitä 
kohtaa surullinen näky — itkettyneitä kasvattivanhempia 
ja uusiin vaatteisiin puettuja lapsukaisia, jotka epätoi- 
voisesti tarrautuvat heihin. Äkkiä ymmärrän, että tässä 
on edessäni suuri ja kaunis tulos siitä, mitä S.A.K. on tah- 
tonut ja minkä hyväksi olemme työskennelleet. Tämä 
yhdessäolo tulee kantamaan hedelmiä, siliä tästä lähtien 
suomalaiset ovat yhdistetyt Ruotsiin kaikkein iujimmiiia 
siteillä: molemminpuolisen yhteystunteen siteillä. Mitä 
kongressit, puheet ja poliitikot eivät ole onnistuneet saa- 
maan aikaan, sen on joukko reippaita lapsia tehnyt astu- 
malla suoraan tuhansien ruotsalaisten sydämeen. Ilman 
eleitä ja useimmiten ilman sanojakaan — kielestä johtuen 
— he ovat lapsen varmalla vaistolla hyväntekijänsä oi- 
valtaen kiintyneet kasvattivanhempiinsa, ja suomalaisen 
lapsen pienoinen juro hymyily on usein saanut ihmeitä 
aikaan. 

Kaikki tämä juolahtaa mieleeni levottomien kasvatti- 
äitien ja -isien ympäröidessä minut. — Olkaa kiitti ja huo- 
lehtikaa siitä, että Ritva saa voileipänsä; älkää unohtako, 
että Kaisun tyyny on tuossa pienessä laukussa; huolehti- 
kaa siitä, että Eino saa huovan ylleen; Eevan appeisiini- 
mehu on ruskeassa korissa — ym. siihen tapaan, mikä 
osoittaa heidän huoienpitoaan suojateistaan. — Nou- 
semme sitten junaan, mihin 100 pommacpuiioa sisältäviä 
koreja ja 15 000 appelsiinia sisältäviä laatikoita on jaettu 
eri vaunuihin, ja koetamme sijoittaa äidit ja lapset par- 
haamme mukaan. Nyt kello on kuusi, viimeiset jäähyväi- 
set lausutaan, ja meillä matkanjohtajilla on täysi työ es- 

täessämme lapsia heittäytymästä suinpäin junasta takai- 
sin asemasillalle. Eräs lotta koettaa ystävällisesti katseil- 
laan taltuttaa pientä potkivaa, täyttä kurkkua huutavaa 
poikaa, mutta sellainen ei tepsi itsepäiseen suomalaiseen; 
toinen lotta turvautuu sen sijaan pommaciin ja appelsii- 
neihin onnistuen paremmin. 

Ulkona vallitsee likaisenharmaa hämärä. Sodanuhka 
lamauttaa mieliä. Norja on juuri vallattu ja juna kulkee 
pimennettynä, mikä lisää synkkää tunnelmaa. Saapues- 
samme Falkenbergiin on jo vallan pimeätä. Sama suru, 
samat kyynelet. Ja yhäti sama asia uusiutuu taas Varber- 
gissa, Kungsbackassa ja Gööteporissa, erotuksena vain se, 
että nyt on pilkkosenpimeätä sekä ulkona että sisällä. Ja 
huhu kiertää . . . Lentokone on ammuttu alas Uddeval- 
lassa, Gööteporissa on ollut ilmahälytys. Me istumme 
tiukkaan yhteen painautuneina penkeillä, joskus vilahtaa 
pimeässä taskulamppu, muuten on pieni sininen lamppu 
vaunun ovien luona ainoa valonlähde. Äitejä peloittaa, 
tämähän muistuttaa liiaksi sitä, jota pakoon he ovat lähte- 
neet. Lapset syödä maiskuttelevat runsaita eväitään. 
Pommac tekee kauppansa, samoin appelsiinit. — Sieltä 
täältä pimeydestä kuuluu äitien hiljaista keskustelua, he 
vertaavat vaikutteitaan ja valittavat, etteivät osaa sen 
verran ruotsia, että voisivat edes kiittää kaikesta. Lapset 
avaavat lahjapakettinsa ja näyttelevät toisilleen saa- 
miansa kalleuksia, pieni nelivuotias tyttö näyttää ylpeänä 
kahta käsilaukkuaan ja kolmea kaulakoristettaan. »Suo- 
mesta olevalle junatädille» on näytettävä kaikki, mitä he 
ovat saaneet, ja hänelle sanotaan, että »ensi kesänä tu- 

lemme uudelleen». Siellä täällä pimeydessä kohtaa toi- 
sensa pari lasta, jotka menomatkalla olivat samassa 
pakolaisjunassa; syntyy ilo ja riemu, ja kohta he jo mel- 
kein kerskailevat kokemistaan elämyksistä. Lapset tutus- 
tuvat nopeasti toisiinsa ja pian kajahtaa jostakin jokin 
vastaopittu ruotsalainen laulu, Maamme laulu ja Sillan- 
pään marssilaulu, josta jo on muodostunut uusi suomalai- 
nen kansanlaulu. Eräs pikku poika laulaa reippaasti »Du 
gamla du fria» (Ruotsin kansallislaulu) äännellen sanoja 
niin hullunkurisesti, että ainoastaan sävelestä voi päätellä, 
mitä laulua hän tarkoittaa. Pienimmät lapset ovat nukah- 
taneet epämukaviin asentoihin, istualleen, maaten, kokoon- 
kyyristyneinä tavarahyllyille, mutta aina vastasaatujen 
matkalaukkujensa lähettyville, missä ovat heidän lelunsa 
ja kaikki uudet hienot vaatteensa. 

Ja aamu sarastaa. Kuljen vaunusta vaunuun jäähyväi- 
siä sanomassa taistellen kyyneleitä vastaan minäkin vuo- 
rostani. Mihin mahtanette joutua, pienet lapsukaiset, 
kuinka moni teistä onkaan isätön — ja mikä on oleva koh- 
talonne? En koskaan ole unohtava, miten onnellisilta 
ja ylpeiltä näytitte kysyessäni teiltä »mikä isäsi on?», 
ja teidän vastatessanne »sotilas». Ja tällaisen vastauksen 
sain melkein aina. 

Me lähestymme Tukholmaa ja juna saapuu asemalle. 
Kaikki matkanjohtajat astuvat vaunuistaan ja keräänty- 
vät S.A.K:n johtajien ympärille. Me, jotka olemme seu- 
ranneet junassa mukana ja kovasti pitäneet »meidän vau- 
nujemme ja meidän lastemme» puolta, ojennamme nyt 
toisillemme pienet yhteenottomme unohtaen sovinnon 

käden, ja sitten lapset ja äidit astuvat junasta, toiset jat- 
kaakseen vielä samana päivänä matkaa, toiset viipyäk- 
seen muutaman päivän.' Lotat ottavat heidät hoiviinsa 
ja pitkinä jonoina kaikki marssivat pois. Viimeisinä heistä 
näen vielä kolmoset, Timon, Tepon ja Saaran, kirkkaan- 
sinisiin »haalareihin» puettuina. Jäähyväishetkellä Timo 
näyttää, miten hän on oppinut hienoja tapoja kreivilli- 
sessä talossa, jossa hän on ollut: itkun asemesta hän käsi 
suun edessä yskähtää varovasti. 

Kirjeitä yli Pohjanlahden. 



ICaukana Rovaniemellä maaherra Hillilä näytti S.A.Kin 
asiamiehelle merkillistä pientä kirjaa. Lehdet olivat rus- 
keata käärepaperia, ja jokaisen sivun keskelle oli liimattu 
valkoinen paperilappu, jossa oli koneellakirjoitettua tekstiä. 

Nämä laput olivat jäljennöksiä ruotsinkielisistä kir- 
jeistä, jotka olivat lahjojen mukana tulleet Suomeen. 
Muutamat kirjeet olivat tavaroita purettaessa pudonneet 
vaatteista ja siten joutuneet Rovaniemen Punaisen Ris- 
tin Keskukseen, mutta useimmat niistä ihmiset olivat tuo- 
neet suomennettaviksi. Jokaisesta kirjeestä maaherra oli 
otattanut jäljennöksen ja kerännyt ne tähän kirjaan. 

— Tuskin mikään on tuottanut meille niin suurta iloa 
kuin nämä kirjeet, jotka tulkitsevat lahjanantajien tun- 
teita, — sanoi maaherra. — Toivoisin voivani sanoa, että 
ne ovat ilahduttaneet meitä vielä enemmän kuin itse lah- 
jat, mutta nykyisten olosuhteiden vallitessa saanen sanoa: 
yhtä paljon. Lahjojen arvo oli tilapäistä laatua, kirjeit- 
ten pysyvämpää — todistus kahden kansan yhteenkuulu- 
vaisuudesta. 

Kaikille niille, jotka olivat tällaisia kirjeitä kirjoitta- 
neet, mutta eivät olleet saaneet vastausta, maaherra 
halusi antaa selityksen. 

— Muistakaa, että moni vastaanottaja kaatui sodassa, 
ennen kuin hänellä oli aikaa ilmaista kiitollisuuttaan 
omasta ja perheensä puolesta, hän sanoo, — ja monet eivät 
kielivaikeuksien tähden ole voineet ymmärtää ystävällisiä 
sanoja, vielä vähemmän vastata niihin. Mutta älkää sen 
tähden luulko, että ne on turhaan kirjoitettu. — 

Eräässä suomalaisessa talossa oli sinne saapunut ruot- 
salainen kirje pantu lasin alle kehykseen ja riippui nyt 
talon suurimman huoneen seinällä. Ei kukaan talon asuk- 
kaista ollut voinut sitä lukea, mutta kirje oli ripustettu 
seinälle, jotta lapset ja lastenlapset tulevaisuudessa muis- 
taisivat hädän aikana tarjottua ystävällistä apua. 

S.A.K. on seurannut maaherra Hillilän esimerkkiä kerää- 
mällä sille saapuneet kirjeet. Ja tässä on muutamia otteita 
niistä. 



Vainolaisen hyökätessä Suomeen 
heräsi Ruotsin puolella halu 
ojentaa auttava käsi. 

LAHJA ANNETTIIN . . . 

. . . RUNSAIN KÄSIN 

Suomalaiselle. 

Tähdet loistavat talvisella taivaalla ja pakkanen paukkuu 
nurkissa. Tuvissa takkavalkeat räiskyvät ja me ompelemme ja 
neulomme sodan loppuun asti. 



Ruotsalainen tyttö I. L. O. 

XXX-mäen työläis- ja pienviljelijä vainioilta sekä pienten että 
suurten kätten töitä. 

Meitä asuu vain 17 perhettä tässä pienessä kylässä, taloutemme 
ei ole loistava, mutta uhraamme rahaa minkä voimme ja teemme 
työtä auttaaksemme teitä vähäiseltä osaltamme. Me seuraamme 
jännityksellä tapausten kulkua veljesmaassamme Suomessa ja 
me toivomme koko sydämestämme, että Rauha ja Vapaus pian 
jälleen palautuvat teille. 

Pieni rauhantervehdys rouva M. L:ltä. 

Lähetän pienen paketin Suomeen ottaen osaa teidän vaikeuk- 
siinne, rukoilen Jumalaa puolestanne. 

Voin vakuuttaa, että vaatteet ovat puhtaita, sillä olen täysin 
terve. Terveiseni ja lämmin osanottoni Teille. 

Ahkeralta »torstaikerholta». 

Useimmat näistä kudotuista tavaroista on valmistanut pieni 
joukko 8 — 10-vuotiaita tyttösiä, jotka joka torstai ovat kokoon- 
tuneet kutomaan pienille suomalaisille tovereilleen. 

Oheiset kaksi pahvilaatikkoa sisältävät kumpikin pikkuvauvan 
vaatekerraston. Valmistaja on nuori maanviljelijän vaimo, joka 
itse äskettäin on saanut pienokaisen. Aikaisemmin hän on kadot- 
tanut kaksi lastaan, jotka kuolivat pieninä. Iloisena ja kiitolli- 
sena siitä, että hän tällä kertaa on saanut pitää pienen tyttärensä, 
hän on ostanut ja valmistanut nämä lastenvaatteet. Paljon rak- 
kautta ja huolta hän on kohdistanut näiden valmistamiseen, jotta 
ne olisivat mahdollisimman täydelliset ja hyvät. 

Eräästä Södermanlandin ompelukerhosta. 

A. S. 



114 



Värmlannista neijä naista kirjoittaa: 

Jokaisen iumipuvun päähineeseen on ommeitu savukeiaatikko, 
rusinapussi sekä puoii kiioa viikunoita. 

Oien kansakouiun kuudenneiia iuokaiia, oien vapaa-aikoinani 
kutonut ja virkannut nämä nilkkasukat. Paitakankaan oien 
ostanut säästörahoiiiani. Eihän tämä paijoa oie, mutta vähäs- 
tään köyhäkin antaa jne. 

Ystävyydeiiä C. J— n Skänesta. 

Lähetän yhden sormuksistani, koska minuiia on vain vähän 
rahaa juuri täiiä hetkeiiä. Suojeikoon Jumaia meitä kaikkia koko 
Pohjoiassa ja Suomen kansaraukkaa. Jospa voisin tehdä enem- 
män! Rouva C. 

Oien järkyttynyt nykyisistä maaiimantapahtumista ja tunnen 
tarvetta kirjoittaa. Tääiiä me istumme kaukana korvessa kai- 
kessa rauhassa, mutta radio ja päiväiehdet kertovat meiiie kai- 
ken. Me teemme vähäisen voitavamme Suomen auttamiseksi. 
Rahaa ei meiitä riitä paijoakaan, mutta vaatteita oiemme jokai- 
nen iähettäneet. Taioiiisen vaimo Taaiainmaasta. 



Yiäkansakouiumme tytöt Länsi-Göötanmaaita ovat kutoneet 
nämä poiveniämmittäjät, siksi eivät kaikki parit oie aivan 
samaniaisia. Me jatkamme kutomistamme nykypäivien Vänrikki 
Stooiin sankareiiie ja toivomme saavamme kokoon vieiä yhden 
iähetyksen. 27:n oppiiaan puoiesta E. N. 

Oi miten toivoisin, että Jumaia antaisi suuren vihan iauhtua 
maailmassa, että rauha ja onni ja siunaus aina vallitsisi! 

C. A. T. 

Lämmin kiitos Teille siitä, että saamme auttaa! Sodan alusta 
lähtien on tämän lähetyksen valmistaminen tuottanut meille 
mitä suurinta iloa. K. D. 



Vaimoni ja minä olemme onnelliset vanhemmat, olemme saat- 
taneet maailmaan ja parhaan kykymme mukaan kasvattaneet 
hyviksi kansalaisiksi yksitoista lasta. Emme kuitenkaan voi 
antaa enempää kuin oheiset 10 kruunua tähän hellyttävään tar- 



för värt tappra broderland.» sen veljeskansamme hyväksi. 
5 tietyöläistä, jotka lähettävät koko päiväansionsa, yht. 30 kr. 

Nämä kolme hopeapikaria, ainoat, jotka minulla on ja jotka 
nyt lähetän teille, olen voittanut kasvattamalla rotukyyhkysiä. 
Muodostakoot ne yhdessä »Rauhan kyyhkysen» vertauskuvan 
Suomelle ja sen urhoolliselle kansalle. G. S., maanviljelijä. 

Tässä lähetän taas vähän rahaa Suomen lapsille. Auttakoon 
heitä Jumala ja antakoon Hän heille sen, minkä he tarvitsevat. 
Jumala huolehtii meistä kaikista. 

Tämä on kymmenys eläkkeestäni. Olisin iloinen, jos saisin 
tietää, ovatko rahat saapuneet perille. J. S. 

Lähetämme täten pienoisen rahan, 25 kruunua. Olemme 
yhdessä rukoilleet niille Jumalan siunausta. 



koitukseen. 



J. L. 



»Med spett och spade 
vi jobbat glade 
och lastat sand 



Kankeinemme ja lapioinemme 
olemme iloisina tehneet työtä 
ja lastanneet hiekkaa urhoolli- 



18 koululaista. 

RUOTSI TARJOAA... 

. . . RUOTSALAISIA KOTEJA SUOMEN LAPSILLE 



Haluaisimme vastaanottaa kotiimme pienen suomalaislapsen. 
Lähettäkää meille pieni 2-vuotias tyttönen. Kotimme ja sydä- 
memme ovat hänelle avoinna. Rouva A. A. 

Täten todistan, että ylläolevat henkilöt ovat kunniallisia, hei- 
dän kotinsa hyvä, joten voitte luottavaisina lähettää heille lap- 
sen. Todistaa: K. J. Pelastusarmeijan slummisisar. 

Sydämelliset kiitokseni tänä iltana saamastani kortista, iossa 
mainitsette suomalaistytöstämme. Niin, joulukuusi on valmiina 
odottamassa ja paljon muutakin. Voi, miten iloinen olen! Toi- 
vottavasti tyttönen tulee piakkoin. 

Niin, Herra, johdata meitä totuudessasi ja armahda meitä 
kaikkia, myöskin niitä, jotka käyvät synnin teitä, en voi kirjoit- 
taa enempiä uutisia, mutta lähettäkää pian vastaus ja tyttö. 

C. A. 



Allekirjoittanut haluaisi tietää, oletteko unohtaneet tarjouk- 
seni. Avaan mielelläni vaatimattoman kotini orvolle vuoden tai 
muutaman kuukaudenkin vanhalle pojalle, minusta tuntuu kuin 
Ruotsiin tulisi niin paljon suomalaisia lapsia, että meillekin 
pitäisi riittämän yksi. Me odotamme kovasti, hän on sydämelli- 
sesti tervetullut. Minä säälin noita pieniä viattomia lapsia, toi- 
voisin, että voisimme ottaa useampia. Lähetän vastausmaksun 
suljetussa kuoressa. Rouva M. A. 

Eräs maanviljelijä sanoo haastavansa S.A.Ktn oikeuteen, koska 
hän ei saanut suomalaista lasta heti tammikuussa, vaikka hän 

oli tilannut jo joulukuussa, ja nyt hän koko pitäjän silmissä jou- 
tuu häpeään. A. H. 



Luin tänään lehdestä, että maaseutu ensiksi saisi ottaa vas- 
taan pienet lapset. Senpä vuoksi olisin iloinen, jos saisimme pie- 
nokaisen vähän ennen joulua. Mieheni sanoi, että olisi hauska 
saada lapsukainen taloon jouluksi ja saada antaa joululahjoja ja 
sitten saisi pienokainen viettää joulua myös muitten lasten kans- 
sa, nähdä kynttilöitä ynnä muuta hauskaa jouluna. Me olemme 
niin ihastuneita lapsiin ja olemme molemmat vielä nuoria, emme 
kumpikaan vielä 30 vuotta täyttäneitä. Me tulemme olemaan 
kilttejä pienokaiselle ja teemme kaikkemme, että lapsi viihtyisi. 
Mieluimmin tahdomme tytön, mutta kyllä poikakin on tervetullut. 
2-vuotias tyttö olisi oikein toivottu lapsi. M. S. 

Allekirjoittanut on halukas ottamaan vastaan yhden 30 — 40- 
vuotiaan äidin sekä minkä ikäisen lapsen tahansa. Äidin pitää 
olla taloudellinen ja lapsirakas, molempien terveitä. Äiti saa hoi- 
taa emännätöntä kotiani, jossa ennestään on monta lasta, ja hän 
saa mahdollisesti tilaisuuden vastaiseen Avioliittoon. 

Olen 50-vuotias, jonkin verran varakas ja taloudellinen ase- 
mani hyvä. Äidin tulee olla sellainen, jonka mies on kaatunut 
sodassa. Hänen pitää olla komea ja kaunis sekä kätevä. 

Vastatkaa minulle ennen Uutta Vuotta tai niihin aikoihin, 
mieluimmin postitse. Osoitteeni on J. A. L. — Tulen häntä vas- 
taan. 

Pikku Kustaa, 5-vuotias, naimattoman kansako ulunopettajat- 
taren kasvatti, kaipaa »pikkusiskoa», 2 — 4-vuotiasta, Suomesta. 
Hänen mielestään Jumala viivyttelee liian kauan ja hän tahtoo 
mennä jään yli siskoa hakemaan. Voi, miten hän jo pikkusiskosta 

huolehtii! »Kenties Jumalalla ei enää ole suomalaista nahkaa, 
mistä pikkusiskoja tekisi!» 

Olemme ilmoittautuneet maaherrattarelle jo aikoja ennen jou- 
lua, mutta vielä ei mitään ole kuulunut. Myös äiti alkaa käydä 
kärsimättömäksi. Onko meillä mitään toivoa pienen, pirteän 
tytön saamisesta? M. H. ja hänen Kustaansa. 



Allekirjoittanut pyytää täten kunnioittaen tarjota kodin van- 
halle suomalaismummolle, joka on terve, mutta koditon. Olen 
itse kruununtorppari, mutta minulla on hyvät olot. Perheeseemme 
kuuluu neljä jäsentä, minä itse, vaimoni ja 2 lasta, poika 9-vuo- 
tias ja tyttö 6 vuotta. Lupaamme kyllä olla kilttejä ja ystävällisiä 
kotinsa menettäneelle. Asuntomme ei ole syrjäinen, saamme pos- 
tin joka päivä. Olisin kiitollinen pikaisesta vastauksesta. 

M. N. 



Vastaukseksi kirjeeseenne koetamme olla kärsivällisiä. Mutta 
se ei tahdo onnistua. Meillä ei nimittäin ole lapsia itsellämme ja 
olisimme niin iloisia, jos saisimme pienen suomalaisen tytön. 
Mieheni on rautatyöläinen ja meillä on oma pieni koti. Ja nyt 
ikävöimme kovasti pikku tyttöä, josta saisimme huolehtia. 

Rouva R. H. 



Raimo Armas, joka on meidän hoidossamme, on erittäin hert- 
tainen poika, täyttää neljä vuotta heinäkuun 19. p:nä. Tullessaan 
helmikuun 24. päivänä hän oli vilustunut ja kalpea. Mutta nyt 
hän on hyvässä kunnossa, lihava ja ruskettunut. Hän saa olla 
luonamme syksyyn asti, kenties kauemminkin. Niin, Raimo on 
kaikkemme. Sen voimme kunnian ja omantunnon kautta todis- 
taa. E. ja K. J. 

KIRJEITÄ SAAPUI MEILLE . 



. SUOMESTA 



Meillä on kolme 8, 6 ja 3 vuoden ikäistä poikaa. Keväällä odo- 
tan neljättä lastani. Itse kyllä jaksan kestää vaikeudet kuten 
muutkin kanssasisareni, mutta nähdessäni pienten lasten värise- 
vän sodan kauhuissa, on sydämeni murtua surusta. Olen kiitolli- 
nen siitä, että saan lähettää heidät Ruotsiin. H. L. 

Tammikuun 12. päivänä saapui auto erämaassa olevan tienhaa- 
ran lähellä sijaitsevaan torppaan seitsemän kilometrin päässä 
täältä ja siitä alkaen olemme koettaneet parhaamme mukaan ja- 
kaa lahjat tarvitseville. Lapsethan ovat Suomen tulevaisuus ehkä 
vielä suuremmassa määrin kuin muissa maissa ja heille apu sen- 
tähden oli ylen tärkeä, mutta myös Aavasaksan keskiyönauringon 
vuoren laella vartioivat lotat saivat lämpimiä turkkeja pakka- 
sessa. Monelle vanhalle miehelle olemme antaneet uusia lämpi- 
miä sukkia ja samoin ovat mäkitupalaiset, jotka muutenkin ovat 
köyhiä ja helposti unohdetaan suuressa yleisessä hädässä, saaneet 
osan lahjoista. 

Omasta puolestani kiitän siitä ilosta ja niistä sielunvoimista, 
jotka olen saanut toimittaessani lahjanne edelleen ja nähdessäni 
niiden tuottaman siunauksen. Kiitollisin terveisin 

B. G. 



Lämpimät kiitokset Kaisalle ja Magnukselle muutamilta suo- 
malaisilta pikkutytöiltä, jotka ovat sanomattoman iloisia saa- 
mistaan kauniista lahjoista! Suomen lapset kyllä aina muistavat, 
mitä Ruotsin lapset ovat heidän hyväkseen tehneet. 

Heidän puolestaan kirjoittanut 
Rauni-sisar. 

Oli kerrassaan liikuttavaa nähdä, miten onnellisia äidit ja vai- 
mot olivat saadessaan ommettavakseen kipeästi kaivatut valkoiset 
lumipuvut rakkaimpainsa pelastukseksi. Tulihan meille 2 kilo- 
metriä kangasta! Neljässä päivässä kaikki oli jaettu. Täällä rakas- 
tamme ja kiitämme Ruotsia, joka tällä käytännöllisellä tavalla 
osallistuu Suomen uudelleenrakentamiseen. L. S. 



Kiitän sydämellisesti lahjasta, jonka kahdeksanvuotias poi- 
kani Pertti sai (housuntaskusta löysimme kirjoittamanne kirjeen, 
jossa oli osoitteenne). Nytkin Pertillä on jalassaan vieraan tädin 
ompelemat housut, joihin hän on suuresti ihastunut. On niin 
suloista tietää, että meillä siellä kaukana on ystäviä, jotka vai- 
keina aikoina ottivat osaa kohtaloomme ja ojensivat auttavan 
kätensä tarvitseville. H. T. N. 



Lapseni ovat kirjoittaneet Ruotsista ja kertoneet, miten hyvä 
heidän on olla päästyään niin ystävällisten ihmisten luokse ja 
miten hyvin heitä siellä kohdellaan sekä että he jatkavat keskey- 
tynyttä koulun käyntiään, Kiitän taivaan Herraa, että Ruotsin 
kansa on niin sydämestään hyvä kansa, joka näin rakastettavasti 
ottaa osaa vieraan kansan suruihin, M, R, 



Meillä äideillä oli kolme päivää kuin juhlaa työskennellessämme 
näiden vaatteiden parissa, joihin oli uhrattu niin paljon työtä ja 
vaivaa hätääkärsivien suomalaisten perheitten auttamiseksi. 
Koko lähetys todisti, miten lämpimästi ja myötätuntoisesti rak- 
kautta uhkuvat naisten ja lasten kädet olivat näitä vaatekappa- 
leita valmistaneet. Kuvittelimme mielessämme, että antajat itse 
ojensivat lahjansa erikoisesti tervehtien jokaista. Oi, miten oli- 

simmekaan suoneet, että he olisivat nähneet vastaanottajien ilosta 
loistavat silmät ja tunteneet heidän kiitolliset kättcnp uristuksensa. 
Jumala suojelkoon Ruotsin maata. 

Lämpimin terveisin 
B. R 



23/111 

Arvoisat rouvat Ruotsissa! 

Teitä sydämellisesti kiitän Viipurin siirtoäitien puolesta niistä 
kauniista ja tervetulleista pikkulapsen vaatteista ynnä muista, 
joita sain täällä vastaanottaa. On niin mieltä lämmittävää todeta, 
kuinka selvästi Te siellä naapurimaassa olette Suomen Äitien ja 
lasten nykyisen kohtalon käsittäneet. 

Parhain toivoni onkin, ettei Ruotsin äitien ja lasten tarvitsisi 
koskaan joutua saman kohtalon alaisiksi: »Menettämään kaik- 
kensa.» Kiitollisuudella 

A. K. 

Nyt olemme taas Juhanin kanssa kotona, tuntuu kaikki niin 
rakkaalle, kukatkin. Vaikka ne ovat olleet hoidon puutteessa, 
minusta näytti niinkuin ne olisivat päätään nostaneet ja toivotta- 
neet minut tervetulleeksi. Olen iloinen, että Juhani on 

terve, ja sitten sain tietää, että Juhanin isän sukulaiset ovat nyt 
valmiit minua auttamaan, joten Juhanin elämä nyt on turvattu, 
se on pääasia. 

Olin niin kiitollinen siitä, kun olitte Tukholmassa meitä vas- 
tassa, vaikka olin niin kauhean sairas ja väsynyt, että en paljon 
nähnyt eteeni, sittenkin jäitte mieleeni iäksi, Juhani kysyi autossa 
minulta: miksi äiti itket, olisit pyytänyt Tädin ja Sedän mukaan. 
Kun hänelle sanoin, että ilosta itken, niin poika sanoi minulle: 
naura sitten. Ne ovat lapsen ajatuksia. 

Sydämelliset kiitokset teille kaikille siitä ystävällisyydestä, 
mitä sain kokea siellä ollessani. En tiedä voinko koskaan palkita 
hyvyyttänne, mutta olen iloinen, että saan lähettää teille pienen 
muiston, ottakaa se vastaan, vaikka se onkin vaatimaton ja pieni, 
mutta minulle hyvin rakas. 

Toivon rauhallista elämän kulkua ja toistamiseen kiitos kai- 
kesta. M. T. 



Pyydän anteeksi, että vaivaan Teitä tällä kirjeelläni. Olen 
nimittäin rouva Johansson täältä Suomesta. Muistattehan Te 
siellä minut, kun kuukausi takaperin matkustin sieltä tänne Suo- 
meen. Teitä minä aina olen muistanut täällä, sillä olitte niin hir- 
veän hyviä ja ystävällisiä minulle siellä toimistossa. 

Lähetämme hartaan kiitoksemme rakastettaville Tukholman 
naisille, jotka ovat meitä muistaneet, kun kylmän tammikuun 
illan hämärässä käveljmme jään yli pois tappavien pommien ulot- 
tuvilta, ja sen johdosta ovat lähettäneet meille suuria tervetulleita 
lahjoja, jotka nyt ovat saapuneet perille. 

Suurimmalla kunnioituksella 
vanhusten puolesta 
(Kaikki 4 ovat yli 80 vuoden ikäisiä) 
A. B. 

Säyneisissä 2§. päi kesä 1940 

Rakas kultainen Eppa täti! 

Kaunein kiitos hyvälle tädille kirjeestä. Me olimme niin kovin 
iloisia, kun saimme vastaanottaa kirjeen. Itkimme ilosta, kun 
meitä niin rakkaudella vieläkin muistaa kultainen, rakastettu 
täti. Täällä on lämmin kesä. Me kaikki olemme ottaneet aurinkoa 



123 



paljon. Koulua ei ole enää. Elokuulla alkaa koulu uudelleen. On 
isän kanssa oltu halkoja hakkaamassa. Muistamme niin elävästi 
siellä olomme. Ei koskaan meitä ole niin hellin hoidettu, kun 
veljesmaassa. Te rakas täti, olitte meille erittäin hyvä, kun Te 
olitte meidän huoltaja, niin te hoiditte meitä rakkaudella. Kii- 
tämme parhaiten vieläkin kaikesta tädille. 

Rakkain terveisin Teitä ikävöiten. 
Kaija. 14 v. 



Sydämelliset kiitokset Teille tuntemattomalle »äiti-ystävälle», 
joka muistitte meidän nousevaa polvea, sillä nyt tuo apu oli tosi- 
tarpeeseen ja nuo pikku vaatteet ovat varmasti siunaukseksi Teille, 
joka vaivojanne säästämättä olette ne tehneet ja valmistaneet. 
Olen karjalainen äiti ja sain juuri äskettäin toisen lapseni. Kotim- 
me sijaitsi Viipurissa ja olimme juuri äskettäin saaneet sen val- 
miiksi, se sijaitsi kauniilla mäellä, alempana välkkyi lahti — ja 
kaikkialla oli kaunista, metsä, puut, vesi, aurinko — kaikki minkä 
Jumala on luonut ja antanut elämän. Meidän täytyi jättää kaikki 
ja lähteä aivan tyhjinä 3-vuotias tyttäreni Eeva-Kaarina mukana. 
Pitkän ja vaivaloisen matkan jälkeen pääsimme viimein tänne 
sisä-Suomeen, jossa nyt olemme. 

Toivoisin jotta Te saisitte elää kaukana sodan kauhuilta ja 
hirmuilta, se on suurin ihmiskunnan kirous! — Antakoon Jumala 
taasen rauhan tulla maailmaan — ja ihmisten tuntea Jumalan 
rakkaus ja armo! Eikä sittenkään masentua, vaikkapa ei aina 
aurinko täydellä terällä paistaisikaan. Täytyy ymmärtää että 
tämä on vain kuritusta suuressa rakkaudessa! Toivon Teille 
Jumalan siunausta ja varjelusta ja kaikkea maallista hyvää. 

Muistan Teitä kiitollisin mielin aina. Monet syd. terveiseni 
perheeni puolesta. Rauhan terveisin 

K. K. 

Minä ja lapset muistamme Teitä joka hetki. Itkemme usein 
kun muistamme miten ystävällisiä olivat kaikki ihmiset siellä. 
Meidän huoltajanamme saitte tehdä paljon työtä, mutta Te teitte 
rakkain mielin. Emme koskaan voi unohtaa teidän lempeää 
puhettanne ja hymyilevää katsettanne. Sydämenne pohjasta 
tulvaili elävää rakkautta meitä köyhiä kohtaan. Emme voi mil- 
lään Teille palkita, vaan ainoastaan rukoilla, että Jumala varjelisi 
Teitä ja kaikkea Ruotsin kansaa ja antaisi Teidän elää rauhassa 
rakkaassa maassanne. Toivomme hartaasti, jotta joskus pääsisitte 
meitä tervehtimään tänne Suomeen, ja meidän halpaa kotiamme 
katsomaan. Oi, kuinka olisi ihanaa, jos tulisitte tänä kesänä jo 
meidän luoksemme. Aino Johanna ja Erkki sanovat, että he 
lähtevät hyvän tädin mukaan, sillä siellä heidän on hyvä olla. 
Laina Esteri leikkii nukkensa kanssa, yölläkin on nukke tilalla. 
Aina muistaa vain, että täti antoi tämän hänelle. Paljon terveisiä 
kaikille meiltä. Pyydämme kirjoittamaan, sillä meillä on suuri ilo, 
kun saamme Teiltä kirjeen. Teitä aina muistaen ja ikävöiden 

A. H. 



Tunnen että sanavarastoni on liian köyhä tuodakseni julki sitä 
kiitollisuutta, jota Teitä kohtaan tunnen. Ottakaa vastaan sydä- 
mestäni lähtevä kiitokseni suuresta lahjastanne. Tuntuu kuin se 
raskas paino, jonka alla nämä seitsemän kuukautta olemme elä- 
neet, puolenisi ja meillä taas olisi elämisen toivoa. Ei ollut helppo 
lähteä tammikuun ensimmäinen päivä kodistamme mukanamme 
seitsemän lasta, joista nuorin oli kahden kuukauden vanha, ja vain 
vähän vaatteita. Kuitenkin lähdimme toivossa että sodan loput- 
tua tulemme vaikka raunioille taas rakentamaan ja kylvämään. 
Kun sitten tuli meille niin raskas rauha, tuntui kuin elämä meidän 
kohdaltamme olisi pysähtynyt ja sydämemme lakannut tikittä- 
mästä. Jumala kuitenkin meille jäi. Hän antoi meille voimaa kes- 
tää ja kärsiä. 

Kun minä seitsemäntoista vuoden vanhana menin avioliittoon, 
oli miehelläni maata viisi hehtaaria. Ostimme seitsemän sisar- 
osuutta, teimme asuinrakennukset, teimme työtä usein yli voi- 
miemme, säästimme, saimme maamme hyvään kasvukuntoon, sa- 
moin rakennukset. Meillä oli 16 hehtaaria viljeltyä maata, jolla 
elätimme 12 lehmää, 2 hevosta ja 10 lammasta. Olimme vapaita 
omillamme eläjiä, mutta rahaa säästöön ei joutanut vielä, kun oli 
velkoja. Mieheni on 52 vuotta täyttänyt, minä täytin 39 vuotta, 
jaksan vielä tehdä kovasti työtä. Vanhin tytär pääsi viime syk- 
synä Sortavalan viisivuotiseen opettajaseminaariin. Toinen on 
nyt emäntäkoulussa. Meillä on kaksi reipasta poikaa, toinen 14 
vuoden ikäinen, toinen 12 v. ikäinen. Sitten on vielä kolme pientä 
tyttöstä 5 v., 2 v. ja 9 kk. ikäinen. Omaisuutemme kaikki jäi 
sinne. Tällainen on perhe, jolle avustuksenne tuli. Minä uskon ja 
toivon, että jos Jumala terveyttä ja rauhaa meille antaa, niin 
vielä kerran olen näyttävä, että apu minkä Teiltä saimme, ei ole 
joutunut turhaan. Onhan se siksi suuriarvoinen, että pääsemme 
taas alkuun. 

Vielä pyytäisin, että ottaisitte vastaan nämä vaatimattomat 
lahjani. Ikkunaverhoihin sisältyy niin paljon toivoa ja petty- 
mystä, että minä en koskaan voi nostaa niitä kotini ikkunoihin. 
Kun tyttäreni 17 v. täytettyään pääsi seminaariin, niin kudoin 
minä hänelle verhot, että kun pääsee opettajaksi, niin annan ne 
hänelle. Nyt kun kaikki omaisuutemme on mennyttä, emme voi 
jatkaa hänen kouluansa. Siksipä pyydän että ottaisitte ne vas- 
taan, minä en jaksa nähdä niitä. Uutta voin kutoa jos joskus tulee 
tarvis. Tämän karjalaisen liinan olen täällä siirtolaisena kutonut, 
olen kutonut niitä paljon, myynyt tänne ja saanut ihan välttä- 
mättömimpiä vaatteita ja muita talouskaluja. Olen sellainen ih- 
minen, että kaikesta huolimatta pyrin eteenpäin. 

Vielä kiitän Teitä ja rukoilen, että Hyvä Jumala antaisi Teille 
kaikkea maallista hyvyyttä ja että kerran, kun Te joudutte 
jättämään tämän ajallisen kodin, kuulisitte sanat: Kun minä 

olin kodittomana, annoitte minulle kodin, ja kaikki mitä olette 
tehneet yhdelle näistä vähimmistä, olette tehneet myöskin mi- 
nulle. 

Sydämellisin tervehdyksin 
kiitollisuudella 

J. S. 

Laivalla, autolla, junalla ja 
lentokoneella. 

Kirjoittanut ELSA BJÖRKMAN-GOLDSCHMIDT. 



Samalla kun meille alkoi tulvia lahjoja Suomea varten, 
oli myös ratkaistava kysymys, miten ne parhaiten oli 
lähetettävä edelleen. Ensimmäiset kuljetukset olivat niin 
vähäisiä, että tavarat usein tuotiin vain vuokra-autossa 
ja yhtä vaatimattomasti — käsirattailla ja kuorma-autolla 
— kuljetettiin edelleen vastaanottokeskuksista Suomen 
laivoille. Aluksi Suomi-toimisto huolehti kaikesta tavaran- 
kuljetuksesta lähettäen ne edelleen suomalaisilla vuoro- 
laivoilla, S.A.K. sai lähettää tällä tavoin n. 5 tonnia kolme 
kertaa viikossa. Ensi aikoina tämä oli riittävää, mutta 
myöhemmin osoittautuivat nämä 5 tonnin lähetykset 
aivan riittämättömiksi. Vain murto-osa lahjatavaroista 
saatettiin tällä tavoin lähettää. 

Laivaliikenne Tukholmasta Turkuun muuttui kuiten- 
kin yhä vaarallisemmaksi, mitä kiihkeämmäksi sota kävi. 
Pommitusvaara lisääntyi, meille saapui tieto Turun sata- 
man pommituksesta sekä että varastomme siellä oli suu- 
resti vaaranalainen. Suuremman kuljetuselimen perusta- 
minen osoittautui välttämättömäksi, ja sen pääosasto 
sijoitettiin Tukholmaan. Osaston tehtävänä oli järjestää 
järkiperäinen kuljetustoiminta Ruotsissa sekä lahjojen 
jako määrättyihin paikkoihin Suomessa. 

Itse S.A.Km puheenjohtaja työssä. 



Jo varhain Valtion Rautatiet myönsivät maksuttoman 
rahdin kaikille Suomeen lähetettäville tavaramäärille — 
kuitenkin ainoastaan S.A.K:n osoitteella varustetuille. 
Tukholman Raitiotiet asettivat päivittäin linja-auton 
käytettäväksemme tavarain noutamiseksi Tukholman 
eri puolilta ja sen ympäristöstä, kiireimpänä aikana 
odotti päivittäin n. 450 lähetystä noutamista ja puheli- 
messa ilmoitettiin niiden sisältävän mitä erilaisinta tava- 
raa: kotonakudotusta sukkaparista aina kuorma-autoon 
asti, joka kuljettajineen ja bensiineineen vapaasti asetet- 
tiin S.A.K:n käytettäväksi pitemmäksikin ajaksi. 

Samoihin aikoihin kuin Tukholman — Turun reitti eri- 
näisistä syistä — pommihyökkäysten ja jääesteiden vuoksi 
— osoittautui mahdottomaksi, ryhdyttiin valmisteluihin 
liikenteen järjestämiseksi pohjoisempaa tietä, lähinnä 
Sundsvallista Vaasaan ja Sundsvallista Ouluun. Vähän 
aikaa liikenne sujui hyvin Sundsvallin kautta, mutta ilo 
ei ollut pitkäaikainen, sillä täälläkin pommitukset pian 
uhkasivat laivoja ja jääesteet muuttuivat yhä vaikeam- 
miksi. Lahjaröykkiöt kasvoivat kasvamistaan Tukhol- 
massa, ja Valtion Rautatiet valittivat tavarain ruuhkau- 
tumista. Pitkä matka Haaparannan kautta näytti olevan 
ainoa ratkaisu. Mutta Tukholman — Haaparannan junat 
olivat kovin kuormitetut, ja V.R. ilmoittivat myös Tor- 
niossa olevan ahdasta. Kuljetusosasto teki silloin ehdo- 
tuksen, että avattaisiin kuorma-autoreitti Haaparannasta 
Keski-Suomeen sekä että tavaraa lähetettäisiin autoilla, 
jotka tarkoitusta varten hankittaisiin Tukholmasta. 

Tämän työmuodon kustantamiseksi S.A.K. kehoitti 

lehdistössä vapaaehtoisia autonkuljettajia ilmoittautu- 
maan Suomen-lahjojen kuljettamista varten; samaten toi- 
vottiin saatavan autoja, varsinkin kuorma-autoja tätä 
tarkoitusta varten. 

Vain harvoin on nähty sellaista miesjoukkoa, joka 
marssi Herkuleskadun varrella olevaan kuljetustoimistoon, 
täyttäen pian sen pienet huoneet. Autonkuljettajat oli- 
vat hyvin erityyppisiä. Oli sellaisia, jotka ilmoittautui- 
vat todella asianharrastuksesta, toiset tekivät sen seik- 
kailunhalusta. Kaikki, jotka otettiin S.A.K:n palveluk- 
seen, varustettiin kiireestä kantapäähän, jotta he voisivat 
kestää kovaa pakkasta. Tuulitakkeja, nahkatakkeja ja 
turkkeja soviteltiin, pieksuja niin ikään, ja lisäksi he saivat 
vielä sukkia, kypärinsuoj uksia ja kaulanlämmittäjiä. Va- 
paa ruoka ja asunto sekä vähäinen viikkoraha luvattiin, 
ja samalla järjestettiin myös vakuutus. Poikkeuksena 
tästä oli kuitenkin sotatoimesta vieraassa valtakunnassa 
johtunut tapaturma. 

Myös S.A.Krn kehoitus autojen luovuttamisesta saa- 
vutti hyvän tuloksen, ja sekä yksityiset että liikkeet aset- 
tivat kallisarvoisia kuorma-autoja vapaasti käytettäväk- 
semme. Vapaaehtoisjoukon kuorma-autoilla S.A.K. myös 
monta kertaa kuljetti tavaraa pohjoiseen. Sitä paitsi 
Motormännens Riksförbund (Moottorimiesten yhdistys) 
luovutti käytettäväksemme erikoisen korjausauton ja 
kaksi mekaanikkoa. Tämä auto sijoitettiin sittemmin 
Haaparantaan. 

Joulukuun 29 päivänä 1939 V. R. ilmoitti, että tavarain- 
ruuhka Haaparannassa oli huolestuttavan valtava, joten 



131 



V. R. kieltäytyi lähettämästä enää vaunuja sinne, mikäli 
ei siellä olevaa tavaraa mahdollisimman pian toimitettaisi 
pois. S.A.Km kuljetuspäällikkö lähti silloin heti Haapa- 
rantaan ja onnistui Vapaaehtoisjoukon kuljetusosaston 
ja S.A.K:n omien kuorma-autojen avulla tyhjentämään 
aseman, joka oli ollut täpö täynnä tavaraa. Tällaisten 
tilanteiden välttämiseksi oli sanomalehdissä tiedoitettava 
yleisölle, että muutamiin päiviin ei lahjatavaraa saisi 
lähettää Haaparantaan. Sillä aikaa siirrettiin saapunut 
tavara suomalaisiin rautatievaunuihin, jotka junaraitei- 
den eri leveyden vuoksi oli tuotettava Torniosta — ja 
nämä vaunut lähetettiin sitten erinäisiin paikkoihin Poh- 
jois-Suomeen, mihin kuorma-autot eivät lumiesteiden 
vuoksi päässeet. Jotta kaikki edelleen sujuisi hankauksitta 
V.R. päätti, että ainoastaan määrä erä vaunuja saisi päi- 
vittäin saapua Haaparantaan. Sekasorron ehkäisemiseksi 
oli siis välttämätöntä, että kuljetusosasto oli tietoinen 
kaikkien paikallisosastojen lähetyksistä sekä ettei Haapa- 
rantaan saanut lähettää kappaletavaraa, vaan ainoastaan 
kokonaisia vaunukuormia. Kaikki yksityisten henkilöi- 
den lähettämät paketit päätettiin keskittää Etelä- ja 
Keski-Ruotsista Tukholmaan — Längselen pohjoispuolelta 
Uumajaan — ja sitten lähettää ne vaunukuormittain 
Haaparantaan. Myös sotilasviranomaiset lausuivat saman- 
suuntaisia toivomuksia. 

Osoittautui siis yhä välttämättömämmäksi perustaa 
pohjoiseen erikoinen S.A.Km osasto, ja kuljetushaara- 
osasto n:o 1 aloitti toimintansa Haaparannassa tammikuun 
5 p:nä 1940. 

S.A.Ktn valkoinen autokolonna. 



Osasto vastasi siitä, että kaikki tavara saapui laitureille 
ja purettiin vaunuista. Yksissä neuvoin suomalaisten asia- 
miesten ja S.A.K:n edustajien kanssa määrättiin, miten 
lähetykset oli jaettava — junalla tai autolla kuljetetta- 
vaksi — ja kun oli tiedusteltu suomalaisten viranomaisilta, 
annettiin määräys, mihin tavarat oli lähetettävä. Samoin 
osasto sai tiedon, millaiset kuljetusvaikeudet kulloinkin 
vallitsivat Suomen teillä. Sekä Ruotsin että Suomen viran- 

omaisilta saatiin lupa kuljettaa S.A.K.n lähetykset rajan 
poikki ilman minkäänlaisia muodollisuuksia. Jokaisella 
kuljettajalla oli henkilöllisyystodistuksensa, joka hänen 
oli näytettävä tulliasemilla. 

S. A. K: n autot oli maalattu valkoisiksi — jotta niitä ei 
helposti erottaisi lunta vastaan — ja ne oli varustettu 
kaikin mahdollisin apuneuvoin suoritettavia vaikeita 
kuljetuksia silmälläpitäen. Ei ainoakaan auto saanut läh- 
teä Suomeen, ellei siinä ollut kahta kuljettajaa, osaksi 
pommihyökkäysten, osaksi mahdollisen tieltä suistumisen 
varalta, koska toinen voisi jäädä vartioimaan tavaraa toi- 
sen hakiessa apua. Jokaisella kuljettajalla oli myös tasku- 
ase ja kaasunaamari. Aseistus oli tarkoitettu lähinnä su- 
sien varalta, jos esim. auto suistuisi ojaan ja kuljettajien 
olisi hiihtäen lähdettävä lähimmälle ihmisasunnolle. Ei 
tarvinne huomauttaa, miten tärkeätä oli, että vain taita- 
via kuljettajia käytettiin suorittamaan näitä epävarmoja 
ja vaarallisia matkoja Sisä-Suomeen, missä teitä ei viikko- 
kausiin aurattu, missä ankara ilmasto vaati kestävyyttä 
ja missä pommitus vaara joka hetki oli suuri. 

Uhkaavien vaarojen välttämiseksi kuljetukset järjes- 
tettiin mikäli mahdollista siten, että autot karttoivat suu- 
rempia asutuskeskuksia klo 10 ja 14 välillä. Jokaisen 
pitkänmatkan ajon jälkeen kuljettajille varattiin päivän 
loma. Sillä aikaa autontarkastaja huolehti vaunun tar- 
peellisesta kunnostamisesta. 

Jo varhain järjestettiin Haaparantaan majoituspaikka 
autonkuljettajille, joita oli n. 30 miestä. Huoneisto vuok- 
rattiin ja talous järjestettiin, mikä toimenpide oli suuri- 

Reippaita autonkuljettajiamme. 

arvoinen, koska henkilökunnan asunnon- ja ruoansaanti- 
mahdollisuuksia uhkaavat vaikeudet täpötäydessä Haapa- 
rannassa muuten olisivat voineet estää koko toiminnan. 

Erittäin tärkeää oli myös autovajan rakentaminen, sillä 
puolustuslaitos oli vuokrannut kaikki sellaiset huoneistot 
koko paikkakunnalta. Pakkanen yhä kiihtyi, ja autoja, 
jotka koko yön olivat ulkona — ei mitenkään tahdottu 
saada käyntiin aamulla. Saattoipa sattua, että kesti 10 
— kerran jopa 36 tuntia — ennen kuin ajoneuvo jälleen 
oli lähtökunnossa. Pioneerijoukot lupasivat rakentaa 
autovaj an ainoastaan rakennusainekustannuksien hin- 
nasta, ja jo tammikuun puolivälissä rakennus olikin val- 
miina. Autojen tarkistus muodostui tämän jälkeen myös 
tehokkaammaksi, kun ei enää tarvinnut pitää moottoreita 
koko ajan käynnissä. Vähitellen onnistui kuljetusosaston 
hankkia ilmaiseksi kamiinoja ja tulensammuttajia vajaan, 
ja eräs tunnettu toiminimi lahjoitti lataus- ym. sähkö- 
laitteita autojen korjaamista varten. Koska Haaparannan 
ainoa autonkorjaamo jo aikaisin oli joutunut sotaväen 
käyttöön, ei autonomistajilla ollut minkäänlaisia korjaus- 
mahdollisuuksia paikkakunnalla. S.A.K:n korjaamoa 
käyttivät nyt, paitsi omat automme, myös tullilaitos ja 
kaupungin poliisi. 

Kokemus osoitti, että parhaimmat kuljetustulokset saa- 
vutettiin autojen kulkiessa kolonnassa, suorittamatta 
mitään pikkuajoja sinne tänne. Oli tärkeätä tarkistaa, 
että tavarat viipymättä joutuisivat apua tarvitseville. 
Paitsi Torniossa, Rovaniemellä ja Vaasassa olevia keskuk- 
sia suunniteltiin suurempien varastojen perustamista 
Kuopioon, Mikkeliin, Seinäjoelle ja Jyväskylään, mihin 
lähetykset kuljetettaisiin suoraan. Mutta samalla oli tar- 
koituksena muodostaa autoista liikkuva osasto. Me emme 

Rajan toisella puolen. 



halunneet sitoutua suorittamaan vain määrättyjä kulje- 
tuksia, vaan tahdoimme pysyttää toimintamme mahdol- 
lisimman joustavana siten, että autot voitaisiin sijoittaa 
sinne, missä niitä parhaiten tarvittiin, paikkakunnille, 
jotka olivat erikoisesti sodanvaaralle alttiita ja missä hätä 
oli suurin. Yhteistyö »Suomen Huollon» kanssa järjestet- 
tiin ja saatiin suuntaviivat lahjatavarain jakamiseksi. 

— Kiitollisina panimme merkille, miten suuri aulius 
tulvi vastaamme, milloin vain tarvitsimme apua tai 
suomalaisen voimakkaan kouran otetta, kertoo S.A.K:n 

kuljetusjohtaja. — Harvoin tämä avuliaisuus on saanut 
niin voimakkaan ilmaisun kuin kuusitonnisten joukon 
ollessa lähdössä ensimmäiselle matkalleen Vaasaan. Olim- 
me päässeet muutamia peninkulmia Kemistä itäänpäin 
raskaine vaunuinemme, joiden tiellä pysyttäminen vaati 
jättiläis voimia — mutta lopulta ei mikään mahti maail- 
massa saanut niitä enää eteenpäin, koska tie lopullisesti 
päättyi muutamiin suuriin kinoksiin, joista vain tienviitta 
nosti päänsä osoittaen lumilakeuksia kohti, mistä tie ker- 
ran oli kulkenut. Pysähdys ja neuvottelu — jonka aikana 
muutamat läheisen kylän asukkaat olivat kerääntyneet 
ympärillemme. Hetken kuluttua seudun sotilaspäällikkö 
saapui luoksemme. Hän suhtautui meihin kovin ystävälli- 
sesti, ja kun hän oli saanut kuulla, mistä tulimme, ei kes- 
tänyt kauan, ennen kuin moottoriaura oli saatu paikalle 
ja sille nousi kaksikymmentä reipasta poikaa. Niin läh- 
dimme kohti lumiaavikkoa, ja varmaa on, että sekä aura 
että pojat saivat ponnistaa. Kinokset olivat niin korkeita, 
että autonovia tuskin saattoi avata, vaikka ne, kuten tie- 
dämme, kuorma-autoissa ovat aika korkealla. Metri 
metriltä jykevä karavaani kuitenkin painautui eteenpäin 
tietä pitkin, jonka aurasta käsin saattoi erottaa ainoastaan 
seuraamalla yksinäistä suksenlatua ja metsään hakattua 
linjaa. 

Tällaisen autokolonnan matkasuunnitelma oli seuraava: 
joku johtaja seurasi aina mukana ensimmäisellä matkalla 
todetakseen, että pojille järjestyi majapaikka päätepis- 
teessä, että he oppivat tuntemaan tien sekä tutustuivat 
asianom. viranomaisiin saadakseen käyttää paikkakunnan 

autovajaa, mihin vaunut pantaisiin yöksi ja missä ne saisi- 
vat tarvittavaa huoltoa. Oli erittäin tärkeätä, että autot aina 
olivat lähtövalmiina varsinkin sen vuoksi, että voitaisiin 
lähteä matkalle jo varhain aamulla ennen kuin hälytykset 
alkoivat. Kuljettajille opetettiin myös, että heidän häly- 
tyksen sattuessa kiireimmiten oli yritettävä poistua kau- 
pungista ja pysyteltävä yhdessä jonossa. Vielä piti kul- 
jettajien joka paikassa ottaa selkoa siitä, miten pitkän 
ajan arveltiin kuluvan hälytyksestä viholliskoneiden saa- 
pumiseen. Vaasassa esim. arvioitiin tämä aika 10 minuu- 
tiksi, mikä oli riittävä turvallisemman paikan hakemiseksi. 

— Tällaisia teitä ja tällaisissa olosuhteissa S.A.K.n 
autot alussa saivat toimittaa lähetyksemme perille, jatkaa 
kertojamme edelleen. Meitä kaikkialla kohdannut ystä- 
vällisyys oli niin välitöntä ja aitoa, että se auttoi meidät 
yli pahimpien esteiden. Toimihenkilöt sillä paikkakun- 
nalla, mihin meidän piti tuoda tavarat, odottivat meitä 
jopa kello 3:een asti yöllä saadakseen henkilökohtaisesti 
lausua meidät tervetulleiksi. Eräässä paikassa poliisi- 
päällikkö itse saattoi meidät majapaikkaamme varhai- 
sessa aamunkoitossa. Hän tutki henkilökohtaisesti kaikki 
uuninpellit ja tarkasti, että huoneessa, jossa meidän piti 
nukkua, oli lämmin. Näiden autokaravaanien moraalinen 
merkitys oli varsinkin alussa hyvin suuri. . S.A.Km lipulla 
varustetut autot olivat ensimmäisenä näkyvänä todistuk- 
sena ruotsalaisten avusta — ensimmäinen luotettava Ruot- 
sin apu. 

Toinen tärkeä kuljetusosaston osalle joutunut ala oli 
henkilökuljetuksen järjestäminen, ts. sen tuli huolehtia 

139 



tänne saapuneiden evakuoitujen suomalaisten äitien, las- 
ten ja vanhusten kuljettamisesta. 

S.A.K. oli ottanut hoiviinsa n. 8 000 henkeä ja järjestä- 
nyt useimmille heistä paluumatkankin. Kuljetuksista so- 
vittiin V.R:n henkilökuljetustoimiston kanssa siten, että 
S.A.K.n kuljetusosasto teki ehdotukset, jotka sitten V.R, 
hyväksyi. Kaikki suunniteltiin viikkoja aikaisemmin, 
koska matkat oli järjestettävä siten, että päinvastoin 
suuntautuvia kuljetuksia saatettiin suorittaa muuten tyh- 
jinä palaavissa vaunuissa. Ylimääräiset junat oli sovi- 
tettava varsinaisten junien lomaan, ruokailupysähdykset 
ja muonitukset ym. otettava huomioon. Monta unetonta 
yötä viettivät sekä V.R:n asiamies että kuljetusosaston 
jäsenet koettaessaan sovittaa eri kuljetukset vakinaiseen 
aikatauluun. Ja sitten kaikki viime tingassa kenties meni- 
kin myttyyn tai oli muutettava kokonaan idästä saapu- 
neiden tiedoitusten johdosta. Erästä kuljetusta oli pom- 
mitus viivästyttänyt — toista taasen sotajoukkojen siir- 
rot. Esimerkkinä tästä mainittakoon, että odottamatta 
saattoi saapua seuraavanlainen sähkösanoma: »Järjestä- 
kää ylimääräinen juna Haaparannasta 350 hengelle», aika- 
taulutietoineen, joita ymmärrettävistä syistä ei Suomessa 
koskaan voitu seurata; samalla saapui kuljetustilaus Vin- 
delnistä: 60 lasta Gävleen, 30 Uumajaan, 120 Karlstadiin 
ja 90 Halmstadiin. Tällöin oli heti tutkittava nopeimmat 
yhteydet ja järjestettävä junien kulut mieluimmin öisin 
tapahtuviksi. Usein oli vaunuja haettava kautta koko Poh- 
jois-Ruotsin aina Riksgränsenin asemalta saakka, myös oli 
kiskoautoja mobilisoitava ylimääräisiä kuljetuksia varten. 

Antaaksemme selvän käsityksen työn laajuudesta mai- 
nittakoon, että helmikuussa saapui Haaparantaan yksi- 
toista pakolaisjunaa kuljettaen yhteensä 3 200 henkeä. 
Junat ohjattiin tavallisesti päämajoituspaikkoihin, Tuk- 
holmaan ja Vindelniin. Samanaikaisesti kuljetti Tukhol- 
massa n. 300 autoa ja bussia niitä henkilöitä sekä heidän 
tavaroitansa, jotka olivat saapuneet Tukholmaan tai läh- 
tivät sieltä. Nämä autot K.A.K:n (Kuninkaallinen auto- 
klubi) autopalvelu ja A.B. Stockholms Spärvägar (O.Y. 
Tukholman raitiotiet) olivat hyväntahtoisesti maksutta 
asettaneet käytettäväksemme. 

Matkatavaraosasto — »Pikku Liikenne» — oli erillinen 
luku sinänsä, joka myös aiheutti paljon päänvaivaa. Jo- 
kaisen siirtoväkeä tuovan junan saavuttua Tukholmaan 
sai »Pikku Liikenne» huolehtia matkatavarasta ja kuljettaa 
sen asianomaisiin majoituspaikkoihin. Tämän osaston työ- 
aika oli määräämätön. Toisinaan se alkoi kello kuudelta 
aamulla ja päättyi kello 12 yöllä. 

Vaikeudet johtuivat kyllä pääasiallisesti levottomasta 
tilanteesta. Siirtoväen oli pakko jättää kotinsa usein var- 
sin kiireellisesti ja he ehtivät sulloa vain vähän tavaraa 
johonkin käsilaukkuun. Tämä laukku otettiin junaan ja 
asetettiin vaunun nurkkaan; yleisessä hämmingissä se 
unohtui sinne ja vasta perille tultua johtui mieleen. »Missä 
on matkalaukkuni?» oli tavallisin kysymys Tukholmaan 
saavuttua. — »Onko laukussa nimi tai jokin muu tunnus- 
merkki?» »Ei ole», kuului vitkasteleva vastaus, »mutta se 
on ruskea ja kohtalaisen suuri.» Tällaisten tietojen perus- 
teella oli sitten matkatavaraosaston etsittävä kadonneet 

tavarat. Sittemmin osoittautui välttämättömäksi perus- 
taa erikoinen osasto kadonneiden niatkatavarain huolta- 
mista varten sekä auttamaan niitä, joiden tavarat olivat 
matkalla hävinneet. Sekä etsivistä omistajista että löy- 
detyistä tavaroista laadittiin kortisto, ja sattuikin usein 
vastaanottajan suureksi iloksi, että hävinneet tavarat 
melkein heti voitiin toimittaa omistajalleen. Vaikeampaa 
oli, kun sekä nimi että ulkonaiset tuntomerkit puuttuivat. 
Matkalaukut oli silloin avattava ja sisältö tutkittava. Jos 
siinä oli jokin kirje, oli tehtävä kylläkin helppo, mutta jos 
asianlaita ei ollut niin, oli toisella tavalla, esim. katsomalla, 
mistä kengät oli ostettu — etsivän tarkkuudella — haet- 
tava lähtöpaikka ja sen mukaan 'omistaja. Matkatavara- 
osasto on saanut työskennellä sekä rautateiden ja laiva- 
yhtiöiden että asianomaisten asemapäälliköiden kanssa 
niin Ruotsissa kuin Suomessakin voidakseen ottaa selkoa 
kaikesta siitä matkatavarasta, mikä äkkinäisen lähdön 
aiheuttaman hermostuneisuuden johdosta oli hävinnyt. 

Helmikuun alusta pidettiin yllä säännöllistä lentoliiken- 
nettä Sundsvallista Vaasaan S.A.K:n vuokraamalla lento- 
koneella. N. 1 000 henkeä kuljetettiin tällä tavoin Ruot- 
siin. Paluumatkalla oli koneeseen aina kuormattu tavaraa 
— n. 50 tonnia. Sitä paitsi suoritettiin myös muutamia 
lentomatkoja Turun ja Tukholman välillä. 

Kiireimpänä ja vaarallisimpana aikana oli V.R:n pakko 
antaa määräys, että ainoastaan erikoisella kuljetusluvalla 
sai lähettää vaunuja Längselen pohjoispuolelle. Iloiten 
tervehdittiin sen vuoksi Uumajasta saapunutta tietoa, 
että oli mahdollista järjestää kuljetuksia jäitse Vaasaan. 

Tarkoituksena oli, että autot samalla tavalla kuin lento- 
koneet reitillä Sundsvall — Vaasa kuljettaisivat tavaraa 
Suomeen ja palatessaan toisivat pakolaisia Ruotsiin. Tämä 
kuljetustapa oli sikäli edullinen, että matka jäitse kestäisi 
enintään viisi tuntia, kun taas kuljetus Haaparannan 
kautta kesti vähintään viisitoista tuntia. Sitten saapui 
tieto, että helmikuun 12 päivästä alkaen kuuden tonnin 
kantoisten autojen sallittiin lähteä jään yli. Tie oli 13 
peninkulmaa pitkä ja normaalinen ajonopeus 4 tuntia. 
Jään vahvuus oli joka paikassa 30 cm, kuitenkin huomau- 
tettiin, että paikkakunnan viranomaiset eivät ottaneet 
vastuulleen matkalla mahdollisesti sattuvia onnettomuuk- 
sia. Varmuuden vuoksi päätettiin, että kaikki kuljetuk- 
set tapahtuisivat öiseen aikaan. Tarkan harkinnan jäl- 
keen hylättiin kuitenkin suunnitelma henkilökuljetuksesta 
tätä tietä, — matka oli siksi vaarallinen — mutta tavarain 
kuljetuksille se osoittautui perin edulliseksi. 27 autovuo- 
roa, jolloin kuljetettiin yhteensä n. 75 tonnia tavaraa, suo- 
ritettiin jäitse. 

Tarkastaakseen tietä S.A.Kin kuljetusedustaja teki mat- 
kan Vaasaan Holmögaddin kautta ja kertoo siitä seu- 
raavaa: 

Eräänä säteilevän kauniina talviaamuna lähdimme 
matkalle Uumajasta. Merenkurkku ei ollut sotatalven 
1918 jälkeen ollut näin vahvassa jäässä, ja meidän autom- 
me oli nyt ensimmäinen, joka suoritti matkan edestakaisin 
jäitse. Matka kävi halki korkeiden lumikinosten pitkin 
tietä, jota Pohjolan talvipakkanen oli rakentanut yötä ja 
päivää. 

Tunnin ajettuamme olimme Holmögaddissa ja tuntui 
ihmeelliseltä, astua autioilta laukeuksilta maihin tälle 
säätiedoituksista niin tunnetulle saarelle. Majakanvartija 
oli meitä vastassa rannassa, ja me menimme ylös majakalle. 
Hänen vaimonsa asetti heti tulelle kahvipannun, joka 
pian kiehua porisi kodikkaasti ja lämmittävästi. Meille 
näytettiin varsin mielenkiintoinen vieraskirja. Siitä näim- 
me, että ensimmäinen, joka koskaan oli Merenkurkun jään 
poikki matkustanut Ruotsista Suomeen, oli muuan tilalli- 
nen. Hän oli hevosella ja reellä suorittanut tämän mat- 
kan. Ensimmäinen auto Suomesta saapui Holmögaddiin 
kylmänä talvena vuonna 1929. Majakassa saimme myös 
tietää, että suomalaiset olivat jo tehneet paljon työtä 
tämän tien aikaansaamiseksi. Auraamisen ensimmäisinä 
päivinä kolme ruotsalaista menetti henkensä ja moni suo- 
malainen joutui myös onnettomuuden uhriksi tällä vaa- 
rallisella matkalla. 

Jatkoimme matkaa — ja pian olimme jo taas niin kau- 
kana, että näimme vain taivasta ja jäätä. Aurinko pais- 
toi ja miljoonat jääkiteet kimmelsivät. Matkalla koimme 
monta jännittävää hetkeä, kolme kertaa lentokoneet suri- 
sivat ylitsemme mitään kuitenkaan tapahtumatta. Koska 
auto oli mustaksi maalattu, oli meidän tällöin pysähdyt- 
tävä lumettomille paikoille, mistä musta jää kuulsi läpi, 
ettei meitä huomattaisi. Eräässä kohden huomasimme edes- 
sämme ihmeellisen tienviitan — keskellä jäätä tie nim. haa- 
raantui. Ettei kukaan ajaisi harhaan, suomalaiset olivat 
pystyttäneet keskelle Pohjanlahtea kolmiosaisen tienviitan, 
johon oli kirjoitettu: Valssisaarille, Vaasaan, Uumajaan. 

Matkalla kohtasimme satoja suomalaisia, jotka lumi- 
pukuihin pukeutuneina lQivat lunta. Tie oli kaikkialla 
8 metrin levyinen ja tehty mutkikkaaksi liiallisen ajo- 
nopeuden estämiseksi. Suuret vesisäiliövaunut porhalsi- 
vat ohitsemme suihkuttaakseen vettä kaikkiin railoihin. 
Heti suuremman railon ilmaannuttua siirrettiin tie vähän 
kauemmaksi. 

Suomen rannikko sukeltautui esiin taivaanrannalla. 
Pian auto ajoi maihin kuljettuaan Merenkurkun jään 
poikki. S.A.Krn lippu liehui iloisesti autossa ja Koivu- 
saaren tullimiehet tervehtivät meitä tutunomaisesti. 

Pohdittuamme kuljetuksia koskevia lisäsuunnitelmia 
Suomen puolen sekä sotilas- että kunnallisten viranomais- 
ten kanssa lähdimme paluumatkalle yöllä. Ajoimme rau- 
hallisesti kuutamoisessa maastossa, kun äkkiä punainen 
lamppu syttyi edessämme. Pysähdyimme ja suomalainen 
upseeri kysyi henkilötodistuksia. Hän kertoi suuren kulje- 
tuskolonnan jo olevan tulossa Ruotsista, mutta saimme 
kuitenkin luvan jatkaa matkaamme, kunhan vain sen 
vastaantullessa väistyisimme tieltä. 

Jäälle päästyämme koimme mitä ihmeellisimmän auto- 
matkan. Monin paikoin oli jää röykkiöitynyt niin, että 
oli tehtävä suuria kierroksia. Hakeutuessamme jälleen 
suurelle tielle näkyi yhä voimistuvaa valonloistetta. Py- 
sähdyimme, astuimme autosta ja kävelimme tielle ja 
saimme kuin saimmekin nähdä S.A.K:n ensimmäisen vaate- 
ja ruokatavarakuljetuskolonnan saapuvan Ruotsista. Suu- 
ret kuorma-autot jyskyttivät eteenpäin, jää paukkui ja 
ratisi, valot heijastuivat lumeen ja pojat kiinnittivät tiu- 

kasti kaiken huomionsa vaativaan ajoonsa — tämä oli 
todella suurenmoista! 

Kuljetusosaston tehtävät yhä lisääntyivät. Paitsi Ruot- 
sista oli kuljetettava myös kauempaa Norjan ja Tanskan 
kautta tullutta tavaraa, mm. kahvia Nairobista ja vaat- 
teita Amerikasta. Kuljetusosastolla oli paljon vaikeuksia 
voitettavanaan. Tavarain ruuhkan ja vaunujen puutteen 
johdosta sattui liikenne-esteitä, jotka viivästyttivät lähe- 
tysten saapumista, sitä paitsi oli usein perin kiireellisiä 
tavaroita ensin toimitettava perille, ja ne lähetettiin 
ennen S.A.K:n tavaroita. Tämän johdosta S.A.K:n lähe- 
tykset usein myöhästyivät paljonkin, vaikka Kuninkaal- 
linen Rautatiehallitus teki kaikkensa asian auttamiseksi. 
Kerran kiellettiin kaikki vaunujenlähettämiset Tukhol- 
masta, ja sinä aikana tavarainruuhka lisääntyi tavatto- 
masti. Lähetykset jäivät Pohjoiselle asemalle ja kuljetus- 
osaston täytyi hankkia lisää useita varastosuojia, mihin 
tavarat voitiin varastoida odottamaan edelleenlähettämis- 
mahdollisuuksia. Tämä koski varsinkin vaatetavaraa, 
koska ruokatarvikkeet kuitenkin aina kuljetuksissa olivat 
ensi tilalla. 

Jäljempänä julkaistut taulukot ilmaisevat. Ruotsin eri 
osista tulleita tavaramääriä ja -lajeja, jotka kuljetus- 
osastomme toimesta on Haaparannan kautta lähetetty 
Suomeen. Näitten lisäksi tulee vielä n. kolmekymmentä 
Suomeen lahjoitettua linja-autoa. 

Jos arvioidaan kuljetusosaston autojen ajaneen keski- 
määrin 100 km päivässä — neljässä kuukaudessa siis 

Yläkuva: Autovaja nousee. 
Alakuva: Haaparannan »esikunta». 



9 600 peninkulmaa — lienee mielenkiintoista todeta niiden 
näin ollen ajaneen huomattavasti enemmän kuin kaksi 
kertaa maailman ympäri. 

Kaikkia kuljetusneuvoja olemme kokeilleet — laivalla, 
autolla, junalla ja lentokoneella on lahjat kuljetettu Ruot- 
sista ja Ruotsin kautta hädässä olevalle kansalle. 

Ruotsin ja Suomen välisessä 
p o rt ti käyt ä v ässä. 

Kirjoittanut ELSA BJÖRKMAN-GOLDSCHMIDT. 



Haaparannanpa voisi kertoa yhtä ja toista. Ennen 
kaikkea vaihtelevista ajoista. Pitkistä, hiljaisista vuo- 
sista, jolloin rauhallisuutta häiritsivät ainoastaan tavalliset 
pienet rajavälikohta ukset sekä jokunen merkillinen olio 
harvassa matkustajajoukossa. Mahtava asemahalli tuntui 
silloin aivan liian avaralta pienelle unohdetulle napapiirin 
kaupungille. Sitten tulivat levottomat ajat jättiläis- 
vaelluksineen; paikat ovat täynnä tavaraa, junia saapuu ja 
lähtee kaikkina vuorokauden aikoina. Kiihkeää puhetta, 
vieraita kasvoja. Epäilyttäviä olentoja, haavoittuneiden 
ja silvottujen ihmisten kuljetuksia. Tumma pakolaisten- 
virta, valkoisia joukkoja ja pitkiä valkoisia autojonoja. 
Suuri tungos vallitsee liian ahtaissa suojissa, 

S,A,K, oli tänä talvena majoittunut rautatieasemalle, 
toimisto oli sijoitettu asemataloon ja lotat olivat järjestä- 
neet kenttäravintolan aseman halliin. Pitkät, hauskalla 
vähäkankaalla päällystetyt pöydät täyttivät kaikki tilat, 
täällä tyhjenivät alinomaa puurolautaset ja kahvikupit, 
vauhti ja liikenne veti vertoja kansainväliselle suurkau- 
pungille. 

Pimeän puolelta vyöryi pakolaistulva sisään. Osaksi 
heitä tuli junalla, osaksi jalkaisin hajanaisin joukoin, 

kävellen yli sillan tai jään. Mustan, hiljaisen junan saa- 
puessa Tornioon oli S.A.K:n jäseniä aina asemalla mihin 
vuorokauden aikaan tahansa valmiina ottamaan huos- 
taansa pakolaiset. Joskus olivat pommit särkeneet vaunut 
— niissä oli kuolleita ja haavoittuneita. Vanhuksia, sai- 
raita ja vastasyntyneitä otettiin vastaan pimeydessä kuin 
kääröjä voimatta lähemmin määritellä, mitä ne olivat. 
Kaikki autettiin suuriin autoihin, jotka veivät heidät 
Ruotsin puolelle. Äidit ojensivat äänettöminä lapsensa 
luottavasti Ruotsin huostaan. Avustajat kokivat unohtu- 




Lotillekin on lepo joskus tarpeen. 



»Lottapomoja.» Rouvat Maja Schmidt ja Margit Ramström. 

mattomia hetkiä, kun pimeässä ja pakkasessa sinisen tai 
punaisen vetolukolla varustetun pussin sisällä oleva suoma- 
lainen pienokainen ääntäkään päästämättä kuljetettiin 
rajan yli. Eräänä varhaisena aamuna osastonjohtaja herä- 
tettiin, ja hänelle ilmoitettiin sinne saapuneen yhdeksän 
sisarusta ilman passia ja matkatavaraa. Vanhin tyttö oli 
kahdentoista ikäinen. Hän kertoi isän kaatuneen ja äidin 
kuolleen muutamia kuukausia aikaisemmin. Lapset olivat 
yksin erämaassa ilman ruokaa ja apua. Tyttö oli lukenut 
sanomalehdestä, että suomalaisia lapsia otettiin vastaan 

ruotsalaisiin koteihin. Asia oli selvä. Kaikki yhdeksän läh- 
tivät kävelemään paperikääröt kainalossa päämääränään 
Ruotsi. Heidän ainoa toivomuksensa oli saada pysyä 
yhdessä. Onneksi tämä oli järjestettävissä. Urhoollisesti 
he marssivat »Lusitaniaan» kylpemään. Sitten seurasi 
lottien tarjoama ateria, ja valaistussa junassa he matkus- 
tivat edelleen kohti tuntemattomia kohtaloita. 

Ruotsin puolelta tuli yhtä paljon väkeä — vapaaehtoisia 
joukkoja, avustusjoukkoja, viisi ambulanssia, ylimääräistä 
henkilöstöä — ja kaikki nauttivat aterian aseman hallissa. 




»Kääröjä» vastaanotetaan. 



Hyvällä maistuu pitkän maikan jälkeen. 



Puuroa, voileipiä ja kahvia oli aina ruokalistalla vuoro- 
kauden kaikkina aikoina, ja lottien kenttäravintola oli 
muodostunut kaupungin suurimmaksi hotelliksi. Täällä ei 
ollut erikoista keittiötä, vaan ruoanvalmistus ja tarjoilu 
tapahtuivat samassa huoneessa; ensin käytettiin pientä 
sähkölaattaa, joka sittemmin vaihdettiin paistouunilla 
varustettuun sähkölieteen. 

— Monta kertaa tuntui mahdottomalta tyydyttää kaik- 
kia nälkäisiä ja viluisia vieraitamme, kertoi eräs toime- 

liaimpia lottia. Usein seisoin monien patojeni ääressä 
miettien, miten liesi kestäisi. Mutta kaikki kävi hyvin 
— oli pakko käydä. — 

Puuro- ja voileipävalmistamo järjestettiin kaupungille. 
Muuan henkilö keitti puuroa koko päivän. Voileipäval- 
mistamossa olivat huolto- ja kannatta jalotat työssä. Elin- 
tarvikkeet tuotiin Luulajasta: ruoka-aineksia, leipää — 
satoja limppuja, 6 000 — 7 000 pullaa — jättiläisjuustoja ja 
kokonaisia voidritteleitä. Elleivät lotat jo aikaisemmin 
olisi olleet harjaantuneita tällaiseen työhön, ei tämä osasto 
olisi voinut selviytyä. Eikä täällä tarjottu yksinomaan 
voileipäruokaa ja kahvia, vähitellen järjestettiin jopa päi- 
vällisiäkin. Jokainen ravintola ja ruokala Haaparannassa 
oli tupaten täynnä sotaväkeä, tavarain ruuhkan johdosta 
tuli ylimääräistä rautatiehenkilöstöä, ja S.A.Krn muoni- 
tuksen täytyi riittää kaikille. Sattui myöskin, että saa- 
vuttuaan Haaparantaan ruotsalaiset sotilasjoukot kääntyi- 
vät S.A.Krn lottakenttäravintolan puoleen: »Voimmehan 
tietenkin saada teiltä vähän kahvia 200 miehelle?» — 
»Kyllä voitte, lähetämme teille kuponkeja.» — Mutta oli 
muitakin pyyntöjä. Saapui esim. miiiiaan ajautuneiden 
laivojen miehistöä: heidät oli sekä muonitettava että ma- 
joitettava. Koska koko kaupungissa ei ollut saatavissa 
ainoatakaan vuodepaikkaa, he saivat maata yönsä pen- 
keillä kenttäravintolassa. Kenttäravintola palveli niin 
muodoin myös makuusalinal 

Pakolaistulva yhä kasvoi; jokaisen pommihyökkäyksen 
jälkeen vyöryi uusi ihmistulva rajan yli Ruotsiin. S.A.K:n 
linja-autot kulkivat Tornion asemalta Haaparantaan — 

Yläkuva: Puhdistusta »Lusitaniassa». 
Alakuva: Vaatteet desinfioidaan. 



aluksi sillan yli, myöhemmin jäitse. Alussa niiden tarkoi- 
tuksena oli suorittaa kolme määrättyä vuoroa, mutta 
näitä vuoroja ei koskaan voitu noudattaa. Sota sotki 
kaikki junien aikataulut ja pakolaistulva kasvoi niin valta- 
vaksi, että linja-autovuorot oli moninkertaistettava. Alussa 
S.A.K:n henkilöstö valvoi alkuyöstä ollakseen valmis ju- 
nan saapumisen varalta, mutta vähitellen järjestettiin 
asia niin, että suomalaiset viranomaiset puhelimitse ilmoit- 
tivat, milloin uusi kuljetusjuna oli odotettavissa. 

Säännöllisiä lastenkuljetuksia suorittavat ylimääräiset 
junat pysähtyivät aina ensin aseman eteen, jolloin lääkärit 
apulaisineen nousivat junaan suorittamaan tarkastusta. 
Kaksi lottaa huolehti muonituksesta ja kaksi toimi 
pikkuvauvojen huoltajina, lämmitti pullot ym. Kukaan 
matkustajista ei saanut poistua junasta eikä asemasillalta. 
Lastenkuljetusten muonitus oli rasittavaa työtä S.A.K:n 
henkilöstölle, ruoka oli kannettava raiteiden ja lumikinos- 
ten poikki kauas maastoon usein 40 asteen pakkasessa. 

Lääkärintarkastuksessa erotettiin ne lapset, jotka oli 
kylvetettävä, ja tähän ryhmään joutuivat ennen kaikkea 
maalaislapset ja heidän hoivaajansa, koska tämä toimen- 
pide ensi sijassa aiheutui suu- ja sorkkatautivaarasta. 
S.A.K:n linja-autot noutivat ryhmät tavaroineen ja ne vie- 
tiin puhdistuslaitokseen, joka jo viime sodan ajoilta oli 
saanut nimen »Lusitania» (täi on ruotsiksi lus). Nyt- 
temmin tämä paikka oli uusittu täydellisesti ja oli erittäin 
hieno. Myös kylvettämisen lotat hoitivat kaikella kun- 
nialla. 

Muuan S.A.K:n saunalotta kertoo: 

— Ensimmäinen linja-auto ajaa riisuutumishuoneitten 
eteen. Meitä on kaksi lottaa kummassakin huoneessa, ja 
sitten alkaa riisuminen. Vaatteet pannaan numeroituihin 
pusseihin, ja vastaava numero kiinnitetään vaatteiden 
omistajan ranteeseen. Vaatteet viedään hississä ylä- 
kertaan desinfioitaviksi, sillä aikaa kun kylvettäminen 
tapahtuu. 

Kummassakin kylpyhuoneessa on neljä kylvettäjää täy- 
dessä työssä, ja sieltä kuuluu toisinaan korviasärkevää 
musiikkia. Pienimmät siellä äänekkäästi vastustelevat 
heihin kohdistunutta hoitomenetelmää. Pukeutumishuo- 
neessa meitä on aina vähintään neljä, usein kuusi ja vielä- 
kin useampia, ja me odotamme jännittyneinä pieniä peh- 
meitä, suloisia palleroita, jotka toinen toisensa perästä 
kylpyhuoneista meille ojennetaan. Pikkuvauvat ovat aina 
ensimmäisinä ja sillä aikaa, kun heidän äitinsä ovat kyl- 
vyssä, me puemme pienokaiset. Todellista nautintoa tuot- 
taa meille uusien, somien vauvanvaatteiden pukeminen 
sätkyttelevien, puhtaitten pienokaisten ylle. Hellät kädet 
ovat ne valmistaneet ja lahjoittaneet Suomen lapsille. Toi- 
sinaan todella valitimme, ettei meillä ollut kuin kaksi kättä 
vastaanottamassa kylpyhuoneesta meille ojennettuja lap- 
sia. 

Kun vauvat on puettu, alamme syöttää pulloista niitä, 
jotka eivät saa äidinmaitoa, ja suloinen hiljaisuus vallitsee 
jokaisen saatua pullon nälkäiseen suuhunsa. 

Nyt vaatteet tulevat puhdistuksesta ja silloin vasta 
todellinen kiire alkaakin. Sairaanhoitaja tuo yläkerrasta 
pussin toisensa jälkeen ja huutaa numerot. Ihmettelemme, 

157 



miten suurenmoisesti toiset lapset suoriutuvat omin päin. 
Ja miten liikuttavalla tavalla vanhemmat lapset huolehti- 
vat nuoremmista sisaruksistaan. Pienellä kahdeksan- 
vuotiaalla tytöllä oli kolme nuorempaa siskoa mukanaan. 
— Kun olen itse pukeutunut, niin huolehdin kyllä pieno- 
kaisista, hän äidillisesti sanoi. Joskus myös 10 — 12- 
vuotias poika yhtä tarkasti huolehti pikku siskoistaan ja 
heidän vaatteistaan. 

Kun lapset ovat pukeutuneet päällysvaatteisiinsa, me 
viemme heidät suureen odotushuoneeseen, ja jos lapsi on 
liian pieni tullakseen itse toimeen, panemme sen istumaan 
lääkintäsotilaan syliin. Oli perin hauska katsella näitä 
suuria poikia heidän istuessaan pari pikkulasta sylissään 
kärsivällisesti odottaen, että lasten äidit ottaisivat ne 
hoiviinsa. Rauhallinen taalalainen koettaa hieman kömpe- 
lösti panna kenkiä erään yksivuotiaan jalkaan ja ryhtyy 
sitten vieläkin vaikeampaan tehtävään: panemaan kin- 
taita pikku käsiin. Hikisenä ja innostuneena hän yrittää 
saada vastahakoiset sormet tottelemaan ja ylpeältä hän 
näyttää vihdoin onnistuttuaan. 

Nyt on ensimmäinen joukko valmis ja linja-auto vie 
heidät takaisin asemalle. Meidän on aika valmistautua 
jälleen vastaanottamaan uutta ryhmää. 

Tällaisen päivän iltana palautan mieleeni kaikki päivän 
tapahtumat. Näen kaikki lapset edessäni, pitkän rivin 
eri-ikäisiä lapsia, useimmat oudon hiljaisia ja kärsivällisiä. 

Tuossa on pikku Sirkka, seitsemän kuukauden vanha, 
joka ilman ketään omaisia on tuotu tänne. Hän ei pääs- 

tänyt ääntäkään koko saunassaoloaikana, vaikka hän koko 
ajan oli vieraitten käsissä ja hirvittäviä asioita tapahtui. 

Olipa siellä pienoinen Lassi, puolentoistavuotias, hert- 
tainen vaaleakutrinen poika. Hänkin oli yksin. Mummo 
oli alussa ollut hänen kanssaan, mutta hänen oli täytynyt 
keskeyttää matkansa, koska pommi oli surmannut hänen 
miehensä. 

Tuossa on äiti, jolla on yksitoista lasta, tuolla toinen, 
jolla on seitsemän, toisella kuusi. 

Odottaessamme vaatteita saunassa olemme usein saa- 
neet kuulla yhtä ja toista siitä kauheasta, mitä pakolaiset 
ovat kokeneet. Eräs äiti kertoi, miten hän väestösuojassa 
oli synnyttänyt lapsensa kuusi viikkoa liian aikaisin; toinen 
kertoi olleensa kolmekymmentä kertaa pommihyökkäysten 
aikana tavallisessa kellarissa pienimpiensä kanssa. 

Näen edessäni kaksi sisarusta, pojan ja tytön, jotka koko 
ajan pysyttelivät tiukasti toisiinsa puristautuneina ja 
hiirenhiljaa, mutta jotka itkivät sydäntäsärkevästi, kun 
heidät saunassa erotettiin. 

Pieni viisivuotias poika juoksee ympäri tiedustellen 
innokkaasti laukkuaan. Vihdoin hän sen löytää, pienen 
pienoisen laukun. Siinä on hänen ainoa omaisuutensa. 
Avatessani sen hänelle, kun hänen piti panna siihen jota- 
kin, minkä oli saanut, näin vilahduksen hänen aarteis- 
taan: pari pientä sanomalehdestä leikattua ukkoa, pari 
tulitikkuj aloilla varustettua männynkäpyä — viime kesän 
hienot lehmät — sekä muutamia muita vaatimattomia, 
arvottomia esineitä, joita pikkupojat niin mielellään ke- 
räävät. 

Pieni, pyöreä, mustatukkainen ja ruskeasilmäinen poika 
muistuu mieleeni. Hän on aivan yksin eikä kukaan ym- 
märrä hänen kieltään, ei ruotsalainen eikä suomalainen- 
kaan. Hän vain sopertaa jotakin käsittämätöntä kieltä 
yrittäessämme häneltä kysyä jotakin, ja hän istuu siellä 
alastomana sätkien paksuilla jaloillaan. Nyt tulee hänen 
vaatepussinsa. Mikä ilonhuuto kuuluukaan hänen näh- 
dessään omat vaatteensa ja pienen laukkunsa, joka oli 
niiden joukossa. Hän oli varmaankin luullut noiden kau- 
heiden raakalaisten ikiajoiksi vieneen häneltä kaiken, jopa 
laukunkin. Hän otti tavaransa syliinsä ja puristi niitä 
intohimoisesti, ja sitten hän heittäytyi meidän syliimme ja 
puristi meitä jokaista vuoronperään koko ajan sopertaen 
käsittämättömiä sanoja. 

Mutta kukaan ei ollut niin liikuttava kuin nelivuotias 
pikku Matti. Hänen töinen jalkansa oli paleltunut hyvin 
pahasti, vatsa oli luonnottoman suuri ja turvonnut. Muu- 
tenkin hän oli kalpean ja kärsivän näköinen. Kiltisti hän 
antoi meidän käsitellä itseään ääntäkään päästämättä. 
Kun hänen vaatteensa tulivat puhdistamosta, näin, että ne 
olivat kuluneet ja huonot, vaikkakin puhtaat ja jokseenkin 
eheät. Olin sen vuoksi hyvin iloinen löytäessäni vaateva- 
rastosta kauniin sinisen suojapuvun, jonka arvelin sopivan 
»pikku Matilleni». Mutta kun yritin panna sen hänen yl- 
leen, rupesivat hänen suupielensä värä jämään ja silmänsä 
täyttyivät kyynelistä. Mitä nyt, eikö Matti tahtonutkaan 
näitä kauniita vaatteita, joissa oli koristukset ja vetolukko? 
— En. Minä tahdon omat vaatteeni. — Eivät mitkään 
suostuttelut auttaneet, ja kirvelevin sydämin sain panna ne 

40°:een pakkasessa avoautossa kuljetettu pienokainen on palelluttanut jalkansa. 



pois. Maiti! Kenties äiti oli pukenut yllesi nämä vaatteet 
erotessasi hänestä, kenties hän oli kehoittanut sinua varo- 
maan niitä, ainoita, jotka sinulla oli mukanasi kotoa. 

Ja vielä kuulen kahden pojan keskustelevan kuiskaten 
arveluistaan vaatteittensa kohtalosta: »Mitä luulet niille 
tapahtuvan. Paistetaankohan ne?» 

Kenties on suotu liian paljon tilaa tälle työnhaaralle — 
mutta lapset muodostavat nyt kerta kaikkiaan oman lu- 
kunsa, jonka ääressä mielellään viivähtää. 

Täällä kaukana »porttikäytävässä» oli niin paljon synk- 
kiäkin puolia. Suomen puolelta tuli pian tieto ensimmäis- 
ten invalidien saapumisesta Tornioon, ja S.A.Krta pyy- 
dettiin auttamaan. Kaksi naista lähti Suomen puolelle 
ottamaan selkoa, mitä oli tehtävä. Näky oli järkyttävä. 
Haavoittuneet oli tuotu suoraan metsästä, he olivat aivan 
nokisia ja ruudinsavun mustaamia. Eräältä olivat molem- 
mat kädet poikki, toiselta molemmat silmät peitossa ja 
kasvot täynnä kuulanreikiä. Muutamalta pojalta — joka 
oli istunut puussa ampumassa vihollisia — oli puolet kas- 
voista ammuttu pois. Vielä saapui kahdeksantoista met- 
sästä. Eräs nuori mies oli saanut kuulan lanteisiin ja vai- 
keroi puoleksi tiedottomana. Sairaala varusteissa ei ollut 
sahakangasta, ei kumityynyjä, ei edes nukutusnaamaria. 
Kaikki sairaalassa olivat rauhallisia ja tilanteen tasalla — 
mutta odottivat kiihkeästi ruotsalaisten apua, mikä saa- 
puikin. Lääkkeitä, sairaalavarusteita ym. lähetettiin viipy- 
mättä Tornioon ja lääkärikin seurasi mukana. 

Eräänä päivänä kerrottiin, että Suomen Lappiin perus- 
tettaisiin toipilaskoti vaikeasti haavoittuneille ja invali- 
deille. Portimossa — Tornionjokilaakson Suomen puo- 
lella — oli eräs talo annettu käytettäväksi, mutta se oli 
vielä melkein tyhjä. Kunink. Norrbottenin rykmentti oli 
kerännyt 8 000 kruunua Suomen hyväksi ja S.A.K:n edus- 
taja kääntyi rykmentin puoleen tiedustellen, saataisiinko 
rahat käyttää tämän kodin sisustamiseen? Mielihyvin 
suostuttiin ehdotukseen. Rahoilla hankittiin 30 vuodetta, 
ostettiin talouskaluja, huonekaluja ym. — ja kymmenen 
päivän perästä koti oli valmis suolakuppeja ja seinä- 

koristeita myöten. Eräs Etelä-Ruotsin kaupunki lahjoitti 
liinavaatevaraston, mm. 600 pyyheliinaa. Hankittiin 
vaatimaton, yksivärinen astiasto, ruostumattomia veitsiä 
ja haarukoita, vaaleita, iloisia, kotikutoisia ikkunaver- 
hoja, pöytäliinoja ja vuodepeitteitä — kaikki oli siistiä 
ja hienoa. S. A. K. lahjoitti sitä paitsi suuria määriä vaat- 
teita ja ruokatavaroita. Tähän kotiin tuotiin helmikuun 
2 päivänä ensimmäiset haavoittuneet Rovaniemen pom- 
mitetusta sairaalasta. 

Eräästä S.A.K:lle lähetetystä kirjeestä selviää, miltä 
invalideista tuntui saapua tähän kotiin. 

»Portimo on kuin ihana keidas erämaassa, 

todellinen terveydenlähde, ja tästä lähdevedestä nauttiva 
Lasarus toivoo Korkeimman siunausta antajille», kirjoitti 
sotilas Juho Monthen. 

Erikoisen toiminnanhaaran muodosti rajan toisella puo- 
lella olevan siirtoväen auttaminen. Sinne toimitettiin yhtä 
mittaa avustuslähetyksiä. Eräs ruotsalainen tehtaan- 
sairaanhoitajatar asettui asumaan kaukaiseen piiriin ja 
jäi sinne kuudeksi kuukaudeksi, jakoi Ruotsista saapuneet 
lahjat ja auttoi väestöä kaikin tavoin. Ja puolikolmatta 
kuukautta eräs tukholmalainen naislääkäri matkusti 
S.A.K:n asiamiehenä Pohjois-Suomessa, missä hänellä oli 
vastaanottoja eri paikkakunnilla. Hän lopettaa matka- 
selostuksensa seuraavin sanoin; »Omasta puolestani olen 
hyvin kiitollinen, että sain tämän tehtävän. Kaikessa 
vaatimattomuudessaan se oli kuitenkin perin tärkeä.» 

Viime aikoina S.A.K. koetti kaikin tarjolla olevin kei- 
noin avustaa niitä 22 000 karjalaista, jotka olivat joutuneet 
Pohjois-Suomeen. Paitsi vaatteita ja elintarvikkeita lähe- 
tettiin taloustavaraa, työvälineitä ja kylvösiementä. Sai- 
raanhoitoa varten S.A.K. lähetti sidostarvikkeita, lääkkeitä 
ja sairaskuljetusvälineitä. Viimeksi mainitut olivat koko so- 
dan ajan ja myös sodan jälkeenkin erittäin tärkeitä siirto- 
väelle kaukana autioilla seuduilla. S.A.K:n sairasauton- 
kuljettajista kunnostautui erikoisesti »pikku Nisse», joka 
nimestään ja ulkomuodostaan huolimatta oli nuori neito- 
nen. Nisse oli pienikasvuinen ja hoikka, käytti aina piek- 
suja ja polvihousuja sekä moottorimiesten myssyä, joka 
keikkui vinossa lyhyttukkaisessa päässä. Hän kuljetti 
mitä raskaimpia kuorma-autoja sekä lumimyrskyssä että 
kelirikon aikana — yhtä varmasti hän selviytyi myös 
erittäin vaikeista sairaskuljetuksista. Hänelle veti verto- 
jaan myös eräs kartanonomistajan tytär Värmlannista, 
joka omalla autollaan kuljetti yksinäisiä pakolaisia varsi- 
naisten suurten kuljetusten lomassa. Molemmat ahersivat 
väsymättä työn alkamisesta sen loppuun asti. 

Haaparannan kautta ohjattiin suurin osa Ruotsin kan- 
san lahjoista — osaksi kappaletavarana suoraan lähettä- 
jiltä, osaksi vaunukuormittain Tukholmasta,* ja Haapa- 
rannan osaston kuljetuspäällikön tehtävänä oli vastaan- 
ottaa kaikki lähetykset. Tätä kautta kulkeutui Suomeen 
kaikenlaisen muun ohella edellä mainitut 40 000 polven- 
lämmittäjää ja 5 000 pikkuvauvan vaatekerrastoa sekä 
myös 1 305 300 kg voita ja 4 000 paria suksia. Ajoittain 

tavarain ruuhka uhkasi haudata alleen kaikki varasto- 
huoneet. Aseman edustalla oleva avonainen paikka sai 
toimia ulkoilmasuojana, kunnes joukko väliaikaisia vajoja 
rakennettiin — mm. suurehko S.A.K.n tavarasuoja. Ensi 
aikoina Suomen kirkkoherrat antoivat tietoja, mihin 
avustus oli lähetettävä, myöhemmin tämä määrättiin 
yhteistyössä Suomen Huollon kanssa. 

S.A.Km pohjoisimpana vartiopaikkana Haaparannan 
keskus aivan erikoisella tavalla oli läheisessä kosketuk- 
sessa idän sotatapahtumiin. Kuten aina, milloin asiat 
suoritetaan itse paikalla, missä vaaditaan välitöntä toi- 
mintaa, järjestön eri tehtävät yhdistyivät. Haaparannassa 
oli niin muodoin mahdotonta tarkoin eritellä eri osastojen 
töitä. Täällä olimme itse porttikäytävässä Ruotsin ja 
Suomen välillä — rauhan ja sodan välillä — ja karu todelli- 
suus saneli usein sekä työtahdin että työlait. 



Voi, mikä vuorokausi! 

Kirjoittanut MARGIT RAMSTRÖM. 

Eräänä pilkkopimeänä, jäätävän kylmänä talviaamuna 
heräsin puhelimen äkäiseen soittoon. — Lastenjuna Suo- 
mesta saapuu aivan tuossa tuokiossa, odotettua paljon ai- 
kaisemmin! Hyppäsin vuoteestani, kiireesti vaatteet 
ylle ja ulos synkkään, pimeään talviseen aamuun. 30 as- 
tetta pakkasta, jäinen tuuli, kolea aamutunnelma. Suo- 

mesta tuleva juna liukui juuri hitaasti raiteilleen. Pienet, 
ihmettelevät lapsenkasvot painautuivat litteiksi jäistä 
ikkunaruutua vastaan, mihin lämmin hengähdys oli sulat- 
tanut pieniä tirkistysaukkoja. Jokaisen lapsen kaulassa 
riippui valkoinen nimilappu. Nousin junaan ja lausuin 
jokaisen äidin tervetulleeksi Ruotsiin — saattoi jo sel- 
västi huomata, miten onnellisia ja tyytyväisiä he olivat 
päästyään maahan, missä ei ollut pimennystä, ei pommi- 
hyökkäyksiä eikä pakoa. Viidettäsataa matkustajaa oli 
junassa ja lääkärit olivat pian täydessä touhussa tarkasta- 
massa saapuneita matkustajia. Lotatkin jo odottivat 
muonittamista. Varhaisesta ajasta huolimatta oli kaikki 
valmista, mikään ei saa olla mahdotonta lotille. 

— Soittakaa heti Uumajaan, Bolideniin, Morjärvelle, 
Rovaniemeen, Ouluun ja Lundiin, huusi konttorinikku- 
nasta kiihtynyt ääni, kun nälkäisenä hyppäsin »tervehti- 
mästäni» lastenjunasta. Enhän vielä ollut ehtinyt haukata 
mitään tänä aamuna. Mutta minun täytyi vain heittää 
himokkaita katseita lottien höyryäviin kahvikupposiin 
aseman hallissa ja juosten kiiruhtaa kapeita portaita ylös 
toimistoomme, joka jo oli tupaten täynnä odottavia ihmi- 
siä — vanhuksia, äitejä ja lapsia, kaikki suomeapuhuvia. 
Etuhuoneessa oli yön aikana nukkunut n. 20 henkeä, koska 
Haaparannassa ei ollut muuta majapaikkaa saatavissa. 
Kesken puhelinkeskustelujen tuli sähkösanoma: — Suomen 
ambulanssi saapuu illalla. Järjestäkää majoitus ja ruokaa 
30 hengelle. Makuuhuoneitten saaminen oli naurettava 
ajatus. Lottia kutsuttiin paikalle ja kiireesti täytettiin 
olkisäkkejä ja patjoja, Odd Fellowin sali ja oma toimis- 

Lastenjunaa odotettaessa. 



tomme muutettiin majapaikaksi. Muutamassa tunnissa 
kaikki oli selvää. — Herra Lundell, Suomen avun kuljetus- 
päällikkö törmää sisään syli täynnä papereita, listoja ja 
tavarakuitteja. — Täällä on 10 vaunullista vaatteita ja 
viisi vaunullista ruokatavaraa, jotka juuri ovat saapuneet. 
Mihin ne lähetetään? — Kemistä sanoma:. Sikäläinen ruot- 
salainen lääkäri pyytää S.A.K:ta hankkimaan patjoja ja 
vuoteita siirtoväelle, huutaa samanaikaisesti ääni ovelta. 
Taas soi puhelin. — Halloo, täällä puhuu Hjalmar Nilsson 
Morjärveltä: — No mitä herra Nilsson tahtoo? kysyn näl- 
käisenä ja uupuneena. — Hyvä everstinna, me tahtoi- 

simme niin mielellämme, työmieheni ja minä, lahjoittaa 
talon S.A.K:lle. Me valmistamme sen täällä Morjärvellä 
ja sitten saavumme kuusimiehisenä joukkona ja pysty- 
tämme sen ilmaiseksi, jos vain voitte järjestää meille 
rakennuspaikan. Taloa saatte käyttää mihin haluatte, 
mutta sodan jälkeen se on lähetettävä Suomeen! — Mutta, 
hyvä herra Nilsson, eikö meidän pidä maksaa talosta? — 
Eipä suinkaan, päinvastoin, sanoi herra Nilsson. — Täällä 
minulta saamansa palkan työmiehet pyytävät saada luo- 
vuttaa teille, everstinna, ja rahat saatte käyttää, miten 
haluatte. — Tänään on keskiviikko, milloin talonne 
tulee? kysyin. — Milloin haluatte saada sen? — Lauan- 
taina, huusin häikäilemättä, — ja toivon, että se sunnun- 
taiksi on valmis. — Selvä on. Lauantaina lastaamme sen 
täällä Morjärvellä ja sunnuntai-iltana talo on valmis, 
sanoi Nilsson. — Jaha, tervetuloa sitten kuuden miehen 
joukolla sunnuntai-aamuna. 

Mainittakoon tässä sitten ohimennen, että sunnuntaina 
klo 8 aamulla nuo kuusi työmiestä ja herra Nilsson pur- 
kivat rakennusainekset kuormasta ja kello 10 illalla oli 
talo valmis liesineen, pöytineen, penkkeineen ja sänkyi- 
neen. Herra Nilsson kävi minua hakemassa asunnostani 
ja pyysi katsomaan työtä antaen samalla .minulle 300 
kruunua sisustukseen. Oli liikuttavaa nähdä näitä onnel- 
lisia ja tyytyväisiä Norrbottenin miehiä, jotka lämpimin 
sydämin uhrasivat työnsä ja lahjansa Suomelle. Ja täl- 
laisia miehiä on Norrbottenissa paljon. 

No niin, päivä jatkui edelleen. Hengähdän hieman, kun 
asiakkaat ovat vähentyneet. Nytpä kahvi maistuisi, 

onhan kello jo 2. »Juoksehan Veikko hakemaan kahvia, 
kaksi voileipää ja korppuja.» — Ja Veikko, lähettipoika, 
kolistelee alas portaita. Mutta tuskin hän on paiskannut 
oven kiinni, kun saapuu kaksi suomalaista lääkäriä pyy- 
täen saada vähän keskustella kanssani. Herra Lundell 
istuu ja odottaa edelleen puristaen lujasti kädessään 
tavarakuittejaan ja papereitaan. Pyydän päättävästi lää- 
käreitä odottamaan, sillä nyt on herra Lundellin vuoro. 
— Pikapuhelu Tukholmasta. Epätoivoisa ääni: Listalla 
oleva ryhmä lapsia puuttuu. — Niitä en voi kylläkään löy- 
tää, mutta saanko lähettää toisia tilalle? Pitkä keskustelu, 
neljä sarjaa. — Pikapuhelu Östersundista katkaisee. 
Kutakuinkin rauhallisesti keskustellaan saapuvista tava- 
roista. Saamme määräyksiä Torniosta, miten ja mihin ne 
on lähetettävä ja jaettava. Sihteeri raottaa ovea: — Täällä 
on vielä 27 kirjettä allekirjoitettavana ennen junan läh- 
töä. — Viittaan kädelläni ja hän katoaa sulkien oven. Nyt 
on keskusteltava suomalaisten lääkärien kanssa, ja monia 
asioita pohtiessamme soi puhelin lakkaamatta, sekä kauko- 
että paikallispuheluja. Mutta — totta tosiaan — minun- 
han piti lähteä Kemiin. — Kutsukaa auto heti tänne! — 
Päivä alkaa jo pimetä pohjolassa. Auto kiitää kohti 
Kemiä, asiat järjestyvät siellä nopeasti ja täsmällisesti, 
takaisin kilpa-ajovauhtia, ja tunnin poissaolon jälkeen 
huomaan toimistoni taas olevan täynnä ihmisiä, jotka 
tahtovat tietoja ja määräyksiä. Apulaiseni on hävinnyt. 
Hän on saanut käskyn lähteä hakemaan erästä vaikeasti 
sairastunutta Pohjois-Suomesta, on heti ottanut auton 
ja kadonnut epämääräiseksi ajaksi. Puhelin soi ja innokas 

169 



ääni huutaa jotakin suomeksi; viskaan kuulotorven pöy- 
dälle ja sähisen odotushuoneeseen: — Onko täällä ketään 
suomea puhuvaa sielua, tulkoon minua auttamaan! Eräs 
rovaniemeläinen vaimo pelasti minut pulmasta tällä ker- 
taa. 

Ambulanssijuna saapuu asemalle. Kolmen minuutin 
kuluttua on toimistomme täynnä kirkassilmäisiä sairaan- 
hoitajattaria ja lääkäreitä, kaikki iloisia ja reippaita läh- 
tiessään vaaralliselle ja edesvastuulliselle matkalleen. 
Miehiset ambulanssin jäsenet majoitetaan edellä mainit- 
tuun saliin ja sairaanhoitajattaret yksityisasuntoihin kau- 
pungille. 

— Päällikkö, sihteeri huutaa, — juuri on saapunut 
kolme autokuormaa polvenlämmittäjiä. Mihin ne panem- 
me? — Tuokaa ne tänne eteiseen toistaiseksi, niin saamme 
lajitella ne huomenna, kun ambulanssi on matkustanut. 
Montako polvenlämmittäjää nyt on tullut? — Toistai- 
seksi 15 000 paria. — Hyvä on. Tarvitsemme vielä saman 
verran lisää. — Saanko sanoa erään asian? — No antaa 
tulla. — En ole vielä syönyt päivällistä tänään. — Kenellä 
olisi siihen aikaa, saat huomenna syödä aamiaista. — 
Mutta — ? — Älä höpise, lähde vain työhön! Ja sihteeri- 
raukka häviää ovesta luoden minuun soimaavan katseen 
nälkäisistä silmistään. 

Vihdoin pieni tauko. Ambulanssin seurassa syömme 
vaatimattoman päivällisen, — ensimmäisen aterian sinä 
päivänä, — Haaparannan kaupunginhotellissa. — Mutta 
uusia hälyttäviä tietoja saapuu. — Rovaniemeä pommi- 
tettu, ja huomenna on siis odotettavissa uusien pakolais- 

joukkojen tulva Haaparantaan. — Palaan kotiin pakka- 
sen paukkuessa saadakseni edes parin tunnin levon. 
Ja sitten alkaa seuraava päivä. 



iJLutonkuljettajien majapaikka Haaparannassa, jolle 
everstinrouva Ramström antoi nimen Kavaljersflygeln, 
Kavaljeerirakennus, sijaitsi X-kadun varrella Ida-rouvan 
luona, joka tyttärilleen hoiti taloutta. Pienen puutalon 
huoneissa pukkisängyt olivat vieri vieressä, mutta har- 
voinpa kaikki asukkaat yhfaikaa olivat kotona, niin 
ettei ilmasta ja tilasta tullut riitaa. 30 miestä tässä asui 
ja lepäsi taistelujen, ts. Suomeen tehtyjen matkojen välillä. 
Siellä asuivat »Smäland», »Haaparanta», »Juoksija Nisse» 
eli »Yötoimittaja», »Suurlörpöttelijä», »Juusto», »Ylimys», 
»Lunkentus» ym. Täällä oli mekaanikkoja, insinöörejä, 
autonkuljettajia, S.A.K:n kuljetusjohtaja sekä »Kirkko- 
herra», joka oli todellinen kirkkoherra ja joka huolehti 
kaikista erillisistä pakolaisista, jotka yksinään eksyivät 
rajan yli. Hän asui pienimmässä huoneessa, johon mahtui 
vain kaksi asukkia ja jota siellä vallitsevan alhaisen lämpö- 
tilan johdosta kutsuttiin »Jääkaapiksi». Muuten oli asun- 
non ilma partasaippuan, hien, sipulipihvin ynnä bensiinin 
ja hiusöljyn kyllästämä. 



Kavaljeerirakennus. 

Kirj. ELSA BJÖRKMAN-GOLDSCHMIDT. 

Suuremmassa huoneessa oli ruokailupöytä — Iida täti 
eli myös Mammaksi kutsuttu tarjosi terveellistä ja ravit- 
sevaa ruokaa — ja sitten kielet kirposivat valloilleen. 
Seikkailut ja kokemukset suorastaan surisivat ilmassa. 
Täällä tarjottiin todella kaikenlaisia juttuja, ilma oli sakea 
tupakansauhusta, kunnes äkkiä syvät kuorsaukset sieltä 
täältä ilmaisivat häiritsemättömän unen olevan tarpeen. 

— Tästähän voisi kirjoittaa vaikkapa romaanin, huo- 
mautti eräs kodissa vieraileva haastattelija. 

— Yksi ei riittäisi, pitäisi olla monta, selitti joku jou- 




»Mitähän Mamma antaa päivälliseksi?» 



kosta asiantuntemuksella — luulenpa sen olleen »Yötoimit- 
tajan», joka oli saanut nimensä sen johdosta, että hän aina 
tuli hyvin myöhään kotiin iltaisin. 

Ainakin täällä on monta muistiinpantavaa lukua: seik- 
kailurikkaita, vaihtelevia, vaarallisia, liikuttavia — ja 
vaikkapa sankarillisiakin, sanoi everstinna. Usein henki 
oli hiuskarvan varassa, ja sellaisina aikoina elämänhalu 
kasvaa ja toimintavoima terästyy ja muuttuu nopeaksi. 
Heiluri liikkuu ikäänkuin kiivaammin ja kaikki hyvät ja 
pahat mielijohteet kärjistyvät. 

Rohkeimpia kuljettajia oli »Ylimys», niin ainakin lotat 
varmasti väittävät. Ylimys oli tumma ja synkkämielisen 
näköinen — hän ei ollut kaunis, mutta hyvä, sanottiin 
hänestä. Hän ajoi sitä autoa, joka kuljetti kodittomien 
joukkoa — näitähän tulvi Ruotsiin säännöllisten kulje- 
tusten lisäksi; hän nouti heidät Tornion puolelta minä 
vuorokauden aikana tahansa, ohjasi heidät tulliin, passin- 
tarkastukseen ja valokuvattavaksi. Usein oli pitkiä odo- 
tuksen hetkiä. Tätä joukkoa ei ollut helppo hoitaa, kaikki 
olivat niin kiusaantuneita, nälkäisiä ja monen hermot pet- 
tivät — mitä kauheuksia ja kurjuutta olivatkaan heidän 
silmänsä matkalla nähneet! Kyselyjä sateli, toruttiin, 
taas vaiettiin, lapset itkivät ja tarrautuivat kiinni lopen 
uupuneisiin, väsymyksestä tuijottaviin äiteihin. Mutta 
Ylimyksellä oli aina ystävällinen sana jokaiselle, hän 
kiikutteli lapsia ja hyssytteli vanhuksia — aina yhtä 
ihailtavan kärsivällisesti. — Kuinka jaksatte aina olla 
tuollainen? lotat kysyivät; Ylimys hymyili salaperäisesti 
— hän vain oli sellainen. Mutta kun hän vihdoin oli saa- 

nut autonsa täyteen ihmisraukkoja ja myttyjä ja ajanut 
himmennetyin valoin läpi pimeiden katujen ja saapunut 
keskelle siltaa tai jäätä, hän sytytti äkkiä valot ja huusi 
kovaa: nyt olemme Ruotsissa! Silloin kyllä jokainen var- 
masti tunsi ainakin hetkeksi helpotusta. 

Muutamat pojista olivat »kovia», ts. pommit eivät hei- 
hin osuneet. Kerran pari heistä nukkui jossakin Suomessa 
hälytyksen tullessa. Toinen yritti toista herättää — mutta 
tämä vastusti tarmokkaasti kaikkia herättämis- ja pelas- 
tusyrityksiä. — En välitä — tahdon nukkua, vastasi hän 
yksikantaan, kääntyi seinään päin ja vaipui jälleen väsy- 
neenä autuaaseen uneen kuolemanvaarasta välittämättä. 
Vasta kun ikkunaruudut särkyivät ja lasinsirpaleet lensi- 
vät hänen ympärilleen, hän heräsi ja lähti suojaan. 

Smäland oli oikea myrskylintu, mihin hän vain tuli, oli- 
vat Molotovin linnut heti siellä. Hän oli Vaasassa pelastus- 
töissä, kun koko kaupunki näytti palavan, toisen kerran hän 
oli juuri täyttämässä autonsa bensiinisäiliötä, — lastinaan 
hänellä oli 1 000 kg lankaa — kun palopommi suhahti 
ilmassa, puhkaisi vajan katon ja putosi villalankalastin 
ja autonkorin läpi sementtilattialle. Kun tuli auton alla 
oli sammutettu, hän kiireesti ajoi auton ulos vajasta, tart- 
tui käsin palopommin sirpaleisiin, jotka olivat takertuneet 
lankoihin, ja heitti ne lumeen. Näin eivät pelastuneet 
ainoastaan langat — pommin vaikutus olisi ollut tuhoisa, 
jos lasti olisi syttynyt bensiinisäiliön luona. Smälandin 
hansikkaat paloivat piloille ja hänen palaneet sormen- 
päänsä todistivat tapahtuman todenperäisyyttä. 

Smäland muuten kärsi ainaista rahanpuutetta. Osoit- 

174 



tautui nimittäin, että hänen viikkopalkkansa aina kului 
kaikenlaisiin pikkuostoksiin, jotka hän toimitti Suomen 
puolella olevien pyynnöstä. — Kun tulet Ruotsin puo- 
lelle, osta minulle neljänneskilo kahvia, joku sanoi, 

— vähän voidetta ja jotakin lääkettä apteekista, pyysi toi- 
nen. Kaikenlaisia pikkuasioita Smäland sitten toimitti ja 
järjesti saavuttuaan kotiin majoituspaikkaan. — Mutta 
täytyyhän heidän maksaa ostokset, sanoivat toverit, 

— Mitä vielä, enhän minä voi ottaa heiltä mitään maksua. 
Eikä niistä rahoista niin paljon ole väliäkään, selitti Smä- 
land huitaisten kädellään kuin hänellä olisi ollut aikamoi- 
nen pankkitili. 

Mutta »Suurlörpöttelijä» se vasta osasi suutaan soittaal 
Hän oli pitkä, väkevä ja kaunis kuin filmisankari hienoine 
poskipartoineen. Hän puhua pauhasi aina, mutta hän oli 
kelpo mies; kun hän alkoi tarinoida, tuntui siltä, kuin 
kuulat olisivat viheltäneet korvissamme ja tykit jyskyneet, 
maailma ollut täynnä urotöitä — vaaroja ja naisia. Mutta 
pahinta oli, ettei Lörpöttelijä osannut erottaa mielikuvi- 
tusta todellisuudesta ja hänen juttunsa sopivat sen vuoksi 
paremmin tulevaisuudessa kirjoitettaviin romaaneihin kuin 
todenperäiseen selostukseen. Kun Lörpöttelijän jutut Ka- 
valjeerirakennuksessa joskus kävivät liian seikkaperäisiksi, 
joku hienotunteisesti ja varovasti sulki Kirkkoherran kom- 
pukkaan johtavan oven. Saattoi muuten tapahtua, että 
varoittava yskähdys kuului sieltäpäin, mutta joskus myös 
hiljainen naurahdus. Kirkkoherra oli viisas mies, joka 
ymmärsi ihmisluonteita. 

Mitä kavaljeerirakennuksen asukkaat ovat sodan aikana 

toimittaneet, näkyy kartalta, johon tiet on merkitty. 
Mutta mitä sieltä ei näy, ovat ne olosuhteet, joiden valli- 
tessa matkat suoritettiin. Eräs avustajista 011 luonnehti- 
nut näitä matkoja seuraavasti: Oli lähdettävä Suomeen 
— ainaiseen pimeyteen ja 35 asteen pakkaseen — toisinaan 
lämmittämättömässä kuljettajan kopissa istuen — sellai- 
sia teitä, joita neljään päivään ei ollut kuin yksi auto kul- 
kenut, toisinaan kukkuroilleen kuormitetulla autolla him- 
mennetyin valoin pitkin erämaantietä, jossa oli työ ja teke- 
minen pysyttää auto tasapainossa. Toisinaan oli pakko 
kulkea peninkulmia paukkuvassa pakkasessa tähtikirk- 
kaina öinä hakemaan apua kuorma-auton nostamiseksi, 
joka kaikista varokeinoista huolimatta oli suistunut tie- 
puoleen, joskus oli kyyristyttävä kokoon autossa ja koe- 
tettava hieman torkahtaa tai sitten oli jaettava makuu- 
paikka ahtautuneena jonkin pienen harmaan mökin kyl- 
mälle lattialle Suomen Lapissa. 

Oli myös vaikeaa säilyttää tasapainonsa tällaista seik- 
kailukasta elämää elettäessä. Toisena päivänä sai kestää 
sotaakäyvän maan vaarat ja vaikeudet, palella 40 asteen 
pakkasessa, maata metsissä ja ojissa pommihyökkäysten 
aikana, katsella kuolemaa silmästä silmään monella eri 
tavalla ja vihdoin sukeltautua kuin luolaihminen sivistyk- 
sen keskelle lumipuku rikkinäisenä, huurretta parran- 
sängessä, koko olemus uhkuen kylmyyttä ja raakaa todel- 
lisuutta — ja hetkistä myöhemmin elää taas rauhallista 
elämää — parta ajeltuna, housut prässättyinä ja vanu- 
täytteisin olkapäin nauttia elämän iloista. Onko ihme, että 
joskus teki mieli huvitella? Sodanjälkeistä kriisiä, joka 

aina kohtaa sodassa ollutta kansaa, sai jokainen auton- 
kuljettaja kokea pari kertaa viikossa. Elämän heiluri hei- 
lui nopeaan ja täysin mitoin. 

Kavaljeerirakennuksen urhokkaista asukkaista voimme 
kenties parhaimmin vähän muuntelemalla vanhaa tun- 
nettua lausetta sanoa: 

»Jos sietivätkin haukkumista hiukkasen toki arvoa he 
runsaammin.» 



X ieneen kolmesataa asukasta käsittävään kylään Suo- 
men Lapissa oli tullut 280 siirtoväkeen kuuluvaa henkilöä. 
He joutuivat jakamaan asunnon ja niukan ruoan, tuskat 
ja vaarat kyläläisten kanssa. — Täällä tarvitaan patjapus- 
seja, lääkkeitä ja ruokatavaraa, kirjoitti sisar Sonja, eräs 
ruotsalainen tehtaansairaanhoitajatar, joka oli lähtenyt 
pohjoiseen auttamaan ja joutunut tähän kylään. Kylästä, 
johon kuului koulutalo ja muutamia pieniä hajanaisia 
taloja, oli neljä peninkulmaa kirkolle, lääkäriin ja apteek- 
kiin. Mutta kirkko oli nyttemmin otettu majapaikaksi, 
lääkäriä ei ollut — kaikki apuvoimat oli kutsuttu tärkeäm- 
piin tehtäviin. Tänne ei ollut rautatieyhteyttä, seka-auto 
ylläpiti epäsäännöllistä liikennettä talvella ja se toi mm. 
maidon koko seutukuntaa varten. Asukkaat kutsuivat 
sitä »sekajunaksi»; se lähti kello neljän aikaan aamulla 



Jumalan unohtama kylä. 

Kirj. ELSA BJÖRKMAN-GOLDSCHMIDT. 




12 — Suomea auttamassa 

pilkkopimeässä ja pakkasessa noin kerran viikossa. Seutu 
oli karua ja köyhää: matalaa, risuista metsää ja äärettö- 
miä lakeuksia, missä taivaanrannalla matalalla lepäävät 
lumipilvet vain lisäsivät autiuden tunnetta. Tämä pieni 
paikkakunta oli kerran saanut nimen »Jumalan unohtama 
kylä». 

Tähän kylään tuotu siirtoväki oli Sallasta. Maaherra 
hoitaa kuin isä suurta lääniään täällä pohjoisessa. Itse 
hän on pienen karhun — tai poronjäkälän peittämän har- 
maakiven — näköinen. Hän oli valmistanut suurenmoisen 




Koti-ikävä. 



evakuoimissuunnitelman. Jokainen talo, jokainen henkilö, 
jokainen lehmä ja jokainen vuohi oli merkitty ja otettu 
lukuun. Jokaisen kylän vaurain talonpoika oli Punaisen- 
ristin paikallisosaston puheenjohtaja ja hän jakoi yli- 
määräiset annokset jauhoja ja ryynejä. Mutta kaikesta 
huolenpidosta huolimatta oli elintarvikkeista kova puute. 
Pakolaiset eivät olleet ehtineet ottaa mitään mainitta- 
vampaa mukaansa; heidän oli parissakymmenessä minuu- 
tissa täyty nyt jättää kotinsa. Tie oli pitkä ja vähitellen 
olivat sekä voimat että jalkineet kuluneet loppuun. 

Sen talon isäntä, missä sisar Sonja asui, oli rintamalla 
ja hänen kuusitoistavuotias veljensä hoiti taloa. Vaimo 
oli joka vuosi saanut lapsen, ja nyt oli tuvassa pitkä liuta 
pikkupoikia, jotka kaikki painautuivat äidin ympärille 
meidän astuessamme tupaan, pienet valkotukkaiset räkä- 
nokat ryhmittyivät hiljaisen laihan äitinsä ympärille, 
joka imetti äskensyntynyttä — kaikkina aikoina ja kai- 
killa paikkakunnilla on omat madonnankuvansa. — Ulko- 
na mäellä kävellä taapersi pieni kaksivuotias pellavapää, 
joka muistutti varhaiskevään kukkasta lumiräntäisessä 
maassa. Kuusitoistavuotias näytteli meille taloa. Hän 
oli ylpeä, mutta koetti sitä peittää. Talossa oli sekä vasta- 
syntynyt varsa että vasikka. Pienessä pimeässä pilttuussa 
varsa seisoi huojuen pitkillä jaloillaan: napanuora ei ollut 
oikein sidottu, poika oli yksin saanut koettaa suoriutua 
— mutta varsa eli, sehän olikin pääasia. Pojan kasvot 
osoittivat varhaiskypsyneisyyttä ja hän oli täynnä intoa. 
Olikohan kuorma liian raskas nuorelle innokkaalle ja 
toimintahaluiselle pojalle? Mutta hän kyllä kestäisi, 

kunnes veli tulisi takaisin. Kunpa hän vain tulisi ta- 
kaisin?! 

Sisar Sonjan huone oli mökin paras, siellä oli huvila- 
sänky, pesupöytä, lipasto ja kirjoituspöytä, mutta pää- 
leiman huoneelle antoivat laatikot ja pussit, jotka tuok- 
suivat sekatavarakaupalta ja levittivät hyvinvoinnin ja 
turvallisuuden tunnetta ympärilleen. Uuni oli luotettavan 
näköinen, mutta ikkunat eivät näyttäneet voivan pidät- 
tää 40 asteen pakkasta ulkopuolella. Ja pihan toisella 
puolella olevassa ulkohuoneessa, mihin päästiin heiluvia 
portaita kiipeämällä, lepatti irtaantunut lauta kovassa 
pohjoistuulessa. 

Viereisessä talossa oli paljon majoitettuja. Heille oli 
kyhätty kokoon matalia vuoteita. Ruotsalaiset lakanat 
peittivät oljet ja ruotsalaiset huovat suojelivat kylmältä. 
Kaikki oli puhdasta ja siistiä. 

Sisar Sonja näytti meille ruotsalaisiin vaatteisiin puet- 
tuja suomalaisia pienokaisia, kaikilla oli lämpimät puse- 
rot, oivat päällystakit, kunnolliset kengät. Varastossaan 
hänellä oli sokeria, keksiä, kuivattuja hedelmiä, saippuaa, 
lääkkeitä ja kynttilöitä, vajassa oli pito- ja vuodevaatteita 
— kaikki Ruotsista lähetettyjä. 

— Ellemme olisi saaneet tätä apua, hän sanoi, emme 
olisi tulleet toimeen tänä talvena. Nythän aika jo para- 
nee — päivät jo vähitellen valkenevat. Mutta pimeimpänä 
aikana täällä vallitsi ainainen lumipyry ja pimeys. Ym- 
märtänette mitä kynttilänpätkät merkitsivät? Miten 
ne auttoivatkaan meitä tuskanpimeinä tunteina! 

Lepattavan tulen valossa yritettiin askarrella, naiset 
kehräsivät villaa tai kutoivat ruotsalaisesta langasta suk- 
kia ja kintaita; pyykkiä oli aina kuivumassa ja vanhukset 
työskentelivät suutarintyökalujen kimpussa; siellä näkyi 
myös kolttalappalaisia, jotka ahkerasti valmistivat piek- 
suja. Sitkeästi ja äänettömästi pysyteltiin yhdessä — 
kansa täällä on sitkeätä — sellaista, »joka on viety kas- 
teelle erämaan lähteelle». Nyt heistäkin oli tullut tuulen- ja 
pilventähystäjiä, mutta toisella tavalla kuin runoilija 
tarkoitti. Pilvien taakse kätkeytyivät nimittäin kuolemaa- 
tuottavat koneet, jotka saattoivat kylvää tulta ja tuhoa 
vaivalloisesti kokoon kyhättyjen erämaanasumusten ylle. 

Vaikeinta oli kaikenlaisten tautien raivotessa. Ahtaus 
lisäsi tartunnanvaaraa. Lapsissa oli märkärupea ja muuta 
ihottumaa — heissä oli kurkkumätää, tuhkarokkoa ja 
korvasärkyä. Vanhukset sairastuivat keuhkokuumeeseen 
ja kuolivat. Tuberkuloottiset lapset saatettiin vain hätä- 
tilassa eristää. Sairaat ja terveet, tutut ja tuntemattomat 
asuivat samassa huoneessa. Periytyneen pohjoissuoma- 
laisen saunatottumuksen ansiota oli, ettei syyhyä ja syöpä- 
läisiä esiintynyt. Kerran viikossa piti kaikkien päästä 
saunaan — se oli yhtä selvä asia kuin kirkossa aamen — 
usein oli vaikea estää sairaita sinne menemästä. Kuuden 
päivän vanha vauvakin kannettiin saunaan huopiin kää- 
rittynä ja sai tulikasteensa saunan löylyssä. Ja sen jäl- 
keen pienokaista joka viikko käytettiin saunassa. 

Auton tervetullut kuorma oli purettu ja kotiinpäin oli 
taas lähdettävä. Näytti nousevan lumimyrsky. Mäellä 
lumipyryssä sisar Sonja seisoi huiskuttaen meille. Hän oli 

pitkä ja vaalea, kädet olivat punaiset ja turvonneet. Lap- 
set kerääntyivät hänen ympärilleen. Eräs vanhuksista 
virkkoi jotakin suomeksi katsoen häneen. Mitä hän sanoi? 
— Hän sanoi, ettei Jumala sittenkään ole heitä unohta- 
nut, ruotsinsi kuljettajamme, joka vihdoin oli" onnistunut 
saamaan moottorin käyntiin. 



laasen S.A.K:n auto ajaa täristää matkalla pohjoisessa 
olevalle pakolaisleirille. Kevät on jo tulossa, siellä täällä 
routa on sulattanut tiehen pienen järven, jonka läpi on 
kuljettava. Huhtikuun aurinko on jo huomattavasti 
ohentanut lumipeitettä. — Rauhanteon aiheuttama pahin 
katkeruus on jo lauhtunut. Seutu on täällä karua, soisia 
maita, harvoja, matalia metsiä. Poronjäkälä pistäytyy 
sieltä täältä esiin lumikinosten välistä ja metsä vaikuttaa 
ikäänkuin puhtaammalta kuin etelämpänä — täällä ei ole 
mitään mielikuvitusta kiehtovaa metsänpimentoa. Penin- 
kulma peninkulmalta, tunti tunnilta seuraa meitä sama 
ajatus: tämäkö köyhä maa vääräkasvuisine koivuineen ja 
äärettömille soineen on saanut pienen kansan — itsepin- 
taisesti, väsymättä ja määrätietoisesti — uhraamaan hen- 
kensä, tavaransa, kaikkensa . . .?! 

Toinen ajatus on myös vallitsevana: karjalaiset. Niistä 
450 000:sta, jotka ovat Karjalan jättäneet, on 22 000 saa- 

182 



Karjalaiset. 



Kirjoittanut ELSA BJÖRKMAN-GOLDSCHMIDT. 




Tervetullutta lahjaa ihaileva nuori äiti. 

punut tänne Suomen Lappiin. Karjalasta — Suomen 
puutarhasta! Rauhanteon jälkeen oli S.A.Kin tehtävänä 
koettaa lievittää karjalaisten kovaa kohtaloa. 

— Meillä on kahta lajia pakolaisia — sodan ja rauhan, 
sanoo Tornion siirtoväen päällikkö — yksityisessä elä- 
mässään oopperalaulaja — ennen matkalle lähtöämme. — 
Asianlaita on pahin viimeksi mainituille, rauhansiirtolai- 
sille, karjalaisille, joiden on ollut pakko lähteä Venäjälle 
luovutetuilta alueilta. Edellisillä oli kuitenkin palaamisen 

toivo jäljellä, ja he saavat aloittaa elämänsä uudelleen 
entisillä kotipaikoillaan, mutta rauhanteon pakolaisille 
ei meillä tällä haavaa ole mitään tulevaisuutta. — 

Nämä sanat soivat vielä korvissamme ajaessamme pie- 
neen vaaran laella olevaan kylään. Alapuolella oleva 
laakso oli leveä ja laaja pienine, sinne tänne siroteltuine 
vinoine latoineen; täällä oli kurkia, kuikkia ja kuoveja. 

Uusi, äänetön epätoivo vallitsi taas pienissä mökeissä. 
Uudet vieraat oli tosin suurin piirtein otettu ystävällisesti 
vastaan, mutta siellä täällä oli hankauksiakin syntynyt. 
On vaikeampaa ottaa vastaan vieraita rauhan aikana, 
vieraita, joiden poislähdöstä ei ole mitään tietoa. 

Karjalaiset ovat selvästi toista rotua kuin pohjois- 
suomalaiset. Heidän kasvonsa ovat pitkänomaiset, sil- 
mänsä avomieliset ja luottavaiset. Yleensä he ovat jousta- 
vampia, vieraanvaraisia ja ystävällisiä — lämpimämmän 
maaperän lapsia. He ovat mieleltään herkempiä, kenties 
heillä ei ole niin selvää suomalaista »sisua» kuin muilla ei- 
vätkä he myöskään käy saunassa niin ahkerasti kuin muut. 
Pohjoissuomalaiset eivät usein itke, mutta karjalaisilla 
kyyneleet heruvat helposti, samoin nauru. 

Matka, joka karjalaisten oli kuljettava ennen kuin pää- 
sivät tänne asti, oli todellinen kärsimysten tie. Ensin 
he linja-autoissa saapuivat Tampereelle, sieltä tavara- 
vaunussa rautateitse ja sitten hevoskyydillä. Perheen- 
jäsenet eksyivät toisistaan ja vasta radion välityksellä 
saatiin tietää heidän olinpaikkansa. Jos joku sairastui 
matkalla, oli hänen kuitenkin vain mentävä eteenpäin. 
Huonekalut ja tavarat täytyi jättää ja pienet, köyhät, 

kädessä kouristuksentapaisesti kannetut nyytit olivat 
heidän ainoa omaisuutensa, minkä he saivat kuljettaa 
mukanaan. 

Ja heidän saavuttuaan perille odotti heitä tyhjä huone 
vieraitten ihmisten luona. Vuoteet olivat useimmiten 
häfhätää kokoonkyhättyjä, tavallisesti kaksi päällek- 
käin. Joskus paljas lattia. Ei mitään työtä, ei mitään 
työvälineitä, ei mitään askartelua. 

— Karjalaiset eivät usko, että mikään täällä voisi 
kasvaa, sanoi joku paikkakuntalainen, mutta saavat- 
pahan nähdä, miten pian kaikki käy, kun kerran pääsee 
alkuun. 

Ei, he eivät tosiaan uskoneet, että mikään saattaisi elää 
ja kasvaa täällä pakkasessa ja erämaassa. Toiset lähtivät 
pois saman tien johonkin rautatien varrelle, missä oli elä- 
mää ja liikettä. Muutamat vanhukset paneutuivat maata 
eivätkä enää nousseet. Toiset oksensivat alituisesti. Tun- 
tui siltä kuin koko ruumis olisi noussut kapinaan elämän 
luonnottomuutta vastaan. Monet toivoivat vielä saavansa 
huonekalunsa ja tavaransa takaisin. Mutta ken oli käy- 
nyt Kemissä ja nähnyt heidän köyhät tavaransa ulkona 
tavara-asemalla sateessa ja lumirännässä, ei enää uskalta- 
nut mitään toivoa. Ei faneerinpalastakaan ollut enää jäl- 
jellä, ei edes ompelukoneen kannessa; patjat ja huone- 
kalujenpäällykset — kaikki lumista, savista ja läpimärkää. 
Etelämpänä kaikki oli paremmin järjestetty, mutta niille, 
joiden piti lähteä kauimmaksi, eivät maan tarjoamat mah- 
dollisuudet kerta kaikkiaan riittäneet. Saattoipa nähdä 
sellaisia, jotka osoitelappujen avulla koettivat tuntea 

omat tavaransa, niin huonoiksi ne olivat käyneet. Ja 
monellehan ne olivat kaikki, mitä heillä oli. 

Eräässä ullakkohuoneessa makasi nuori vaimo esikoi- 
sensa kanssa, joka oli vain vuorokauden vanha. Pieno- 
kainen makasi korissa puettuna Ruotsista saatuihin hie- 
noihin vauvanvaatteisiin. Äiti oli itse kuin lapsi, ahavoi- 
tunut ja teerenpilkkuinen, vaikkakin vähän kalpea, sil- 
mien ympärillä mustat renkaat. Olkipatjan ylle oli levi- 
tetty puhdas lakana, mutta peite oli liian lyhyt ja sen reu- 
nan alta näkyivät hänen jalkansa. Yllään hänellä oli kuki- 
kas kesäleninki yöpaidan sijasta. Maito ei vielä ollut 
noussut, rinnat olivat kovat ja kireät, ja hänen ympäril- 
lään seisovat vaimoihmiset pelkäsivät pahinta. Eihän 
mikään voinut käydä niinkuin pitäisi tässä nurjassa maail- 
massa. 

Nyt lapselle annettiin tutin avulla vähän teetä ja koe- 
tettiin ilahduttaa äitiä lapsen maiskuttelemisella. Mutta 
hän ei näyttänyt iloitsevan lapsestaan. — Kenties sitten, 
kun se osaa puhua, hän sanoi ja käänsi päänsä pois. Hän 
ei ollut nähnyt miestään lokakuun 6:nnen päivän jälkeen. 
Mutta mies eli — sen hän tiesi — ja hän toivoi, että tämä 
tulisi pian. Hän oli ollut metsätyömies siellä kotona, 
mihin hän nyt ryhtyisi, sitä hän ei tietänyt. Hänen kä- 
tensä hypisteli kömpelösti korin hienoja lakanoita, ja 
kun hän näki pikkuröijyt, hänen kasvonsa saivat iloi- 
semman ilmeen. Lapsukaisen lailla hän oli ottanut vuo- 
teeseen viereensä muutamia pieniä vaatekappaleita. 

Tupa tuvalta meitä kohtasi sama näky. Oven vieressä 
oli hylly, jolla oli perunoita. Höyläämättömistä laudoista 

tehtyjä lavitsoja käytettiin työ- ja istumapaikkoina. Pöy- 
tiä oli vain aniliarvassa paikassa. Yhdessä huoneessa oli 
seitsemän naista — niistä kolme vanhusta — yksi van- 
hahko mies ja 12 — 15 lasta kokoontuneina. Vanhemmista 
naisista eräs istui kivettynyt ilme kasvoillaan, hän ei lau- 
sunut sanaakaan, ei huomannut meitä lainkaan. Pojat 
olivat kyyristyneet yhteen ryhmään, pari pikkutyttöä 
leikki hiljaa keskenään. Siellä oli siistiä ja puhdasta, mutta 
elämä oli tarkoituksetonta ja ilman päämäärää. 

— Minkä tähden he eivät lähde edes ulos? Ainakin se 
on parempaa kuin tämä sisällä istuminen, huudahti joku 
meistä ajattelemattomasti. 

— Tiet ovat pohjattomia eikä kellään ole varaa kas- 
tella jalkojaan vain huvin vuoksi, kuului vastaus. 

Eräs kirkassilmäinen eukko alkoi itkeä ja kätki häm- 
mentyneenä kasvonsa lapsenlapsensa hiuksiin. Toiset nie- 
livät kyyneleensä. Kaikki rykivät. On vaarallista, kun 
joku alkaa. 

Koko joukossa oli ainoastaan yksi iloinen. Tämä oli 
eräs karjalainen vaimo, joka oli lähdössä jälleen etelään 
päin. Hänen miehensä oli kaatunut ja heidän kotinsa 
joutunut uuden rajan taakse, mutta hänen veljensä talo 
oli jäänyt Suomen puolelle ja veli oli kutsunut hänet lapsi- 
neen luokseen. Kuvaamaton oli hänen onnensa tämän joh- 
dosta. Vanhin poika oli juuri tullut äitiä hakemaan. Hän oli 
kahdeksantoistavuotias ja ollut mukana Kannaksella. Hei- 
dän kylästään oli 182 miestä lähtenyt sotaan. 36 palasi 
elävänä Suomeen, mutta ainoastaan 7 jaksoi elää. Hän oli 
yksi niistä, hän oli vielä aivan lapsen näköinen. 

Vanhahko mies astui esiin ja esitti joukon toivomukset. 
Hänellä oli viisaat, hienostuneet kasvot. Tämän näköinen 
oli kenties Runebergin maaherra. 

— Vain yhtä toivoisimme täällä, hän sanoi arvokkaasti, 
nimittäin työkaluja. Muutamia kirveitä, veitsiä ja sahoja. 
Pari lapiota, vähän siemeniä ja taimia. Sitten meidän kyllä 
tulee parempi olla. Meille on luvattu maatilkku tästä läheltä. 

Ja sitten he alkoivat kaikki yhfaikaa laulaa. Heidän oli 
nähtävästi vaikea olla, mutta tämä oli heidän tapansa 
osoittaa vieraanvaraisuutta. Heille oli vastenmielistä 
antaa vieraan lähteä ilman minkäänlaista kestitystä. He 
lauloivat monta vanhaa runolaulua ja lopettivat »Karja- 
laisten laululla», mutta silloin he eivät enää voineet hillitä 
itseään. Kaikki purskahtivat itkuun. Pikkutytöt katseli- 
vat ensin ihmetellen suurempia — sitten hekin alkoivat 
kauhistuneina itkeä. — 

Tätä kirjoittaessani saapuu tieto, että siemenet ovat 
alkaneet itää karjalaisten maatilkulla siellä napapiirin 
seutuvilla. 



J_Jräänä tähtikirkkaana iltana kutsuttiin S.A.Km avus- 
taja köyhään kotiin rajan toiselle puolelle. Pelätty kirje 
oli saapunut, ja nyt isä makasi vainajana puuvajassa val- 
koisessa arkussa. Paikkakunnan ensimmäisiä sankareita. 



Sankarihautajaiset. 

Kirjoittanut DORA AHLQUIST. 

Ei valitusta kuulunut, vaimo vain lausui muutamia 
sanoja: »On niin vaikeata, Kalle oli niin hyvä, ei hän juo- 
nut eikä meitä koskaan lyönyt, hän oli oikea isä.» Tasku- 
lampun sinertävässä valossa kaikki autoimme puettaessa 
vainajaa kuolinpaitaan. — Ruotsista tuotu hieno val- 
koinen pellavalakana kietoutui pehmeästi vainajan ympä- 
rille. Rakastavat kädet nostivat ja käänsivät isää, kunnes 
hän kaikkien mielestä makasi todella mukavasti. Kun sit- 
ten yhteisin ponnistuksin olimme silittäneet ja laskostaneet 
risaisesta lakanasta revityt nauhat arkun ympärille, las- 
ten silmät loistivat ylpeydestä. He olivat tehneet kaiken 
niin sieväksi ja siistiksi kuin heille vain oli mahdollista, ja 
astuessamme ulos jääkylmästä puuvajasta he kuiskasivat: 
»Tulette kai meidän kanssamme sunnuntaina?» Ymmärsin 
miten jännittyneinä he odottivat tuota suurta päivää. 
Kaikkea juhlallista, soittoa ja kenraalia ajatellessaan lap- 
set hetkeksi unohtivat itse aiheen tähän kaikkeen. 

Sankarihauta jäiset maalaiskirkossa. Kuusitoista val- 
koista Suomen lippuun verhottua arkkua. Peloittavan sini- 
nen taivas, kuulakas ilma, hiljaisia eukkoja ja ukkoja, 
pieniä vaatimattomia suruharsoja. Kaikenikäisiä lapsia. 
Kirkossa sotilaita, suojeluskuntalaisia, kenraali itse ja 
ruotsalaisten edustajat. 

Näen vieläkin edessäni suojattimme valoisassa kirkossa, 
missä he seisoivat hämillään lakkejaan käännellen. Puna- 
poskisina, pellavatukkaisina, nenät vuotavina. Hiljaa he 
odottivat sitä juhlahetken osaa, joka kohdistuisi juuri hei- 
dän isäänsä. Äiti oli aikaisemmin pyörtyneenä kannettu 
sairaalaan, ja nuo kolme lasta seisoivat nyt yksin tuossa. 

Kuulin Olavin pienet huvittavat huomautukset jumalan- 
palveluksen aikana — kätemme etsivät tuon tuostakin 
toisiaan. Nyt kenraalin katseet kohdistuvat »meidän» 
arkkuumme ja hän lausuu sanan »Sankari», lippu laskeutuu 
ja pappi lukee siunauksen. Kaksi lapsista pitää lujasti 
pientä tekokrysanteemeista tehtyä seppelettä, ihailtua 
ja melkein tyhjästä arkkuliikkeestä pstettua. Kaksitoista- 
vuotias tyttönen katsahtaa minuun. — Älä itke, hän kuis- 
kaa, kyllä äiti varmasti ehtii sairaalasta kotiin hautajais- 
kahville — kyllä minä huolehdin muusta. Ja tiesin hänen 
pitävän sanansa. 

Me seuraamme arkkua kirkkomäelle avonaiselle hau- 
dalle. Syvässä lumessa lapset kahlaavat eteenpäin, nenää 
niistetään välillä ja taas kahlataan eteenpäin. Kirkas 
taivas, alistuva suru, kaikki yhtyy pelkoon, että viholli- 
nen sattuisi häiritsemään. Kuulen pikku Olavin kuiskaa- 
van: »Sankarihautajaisissa Jumala kai on mukana ja sil- 
loinhan ei siellä ole tilaa suurille linnuille?» 

Kivääri kohoaa, lippu laskeutuu. Arkku häviää maa- 
han, laukaus kuuluu ja tulenlieska piirtyy taivasta vasten. 
Nyt Suomen armeija ampuu laukauksen lasten arkun kun- 
niaksi. Tämä merkitsee rajaa juhlallisuuksien ja tulevien 
huolten välillä. 

Me astumme hitaasti kävellen kotiinpäin. S.A.K. on tar- 
jonnut hevoskyydin lämpimien sudennahkaturkkien vä- 
lissä — ja kahvia ja kakkua naapureille. Siistit suruvaat- 
teet ja kynttilät ovat Ruotsista. Keittiön kaappi on 
täynnä ruokaa, varastot riittävät tyydyttämään lähim- 
män tarpeen, ja korissa on kauniisti kokoonkäärittyjä 

vaatteita. Ei puutu edes välttämättömiä hautajaiskara- 
mellejäkään. 

Tahdoin vain kertoa tämän tapahtuman teille kaikille, 
jotka olette runsaskätisesti lahjoittaneet ja tuumineet, 
kuka vastaanottaja lienee ollut. Juuri tälle perheelle 
antamanne apu oli arvaamattoman suuri. Se loi köyhään 
kotiin turvallisuuden ja rikkauden tuntua hädän keskellä, 
se antoi lapsille ylpeyden tunnetta. Sankarihautajaiset 
olivat köyhyydestä huolimatta saaneet kehyksen, nyt 
saattoi pää pystyssä esiintyä naapurien edessä, sillä olihan 
isää kunnioitettu kaikin tavoin. 

Jonkin aikaa myöhemmin molemmat pojat ovat Luula- 
jassa. Mutta toisinaan he ovat juroja ja äänettömiä. 
Kauniissa ruotsalaisessa kodissa he vain kuulevat käsittä- 
mättömiä satuja. Ja tuossa pikku Olavi seisoo hautoen 
vain yhtä toivomusta aivoissaan pyöreän otsansa ja vaa- 
lean tukkansa takana — saada omalla kielellään kaikille 
kertoa hienoista hautajaisista ja siitä hetkestä, jolloin 
kenraali itse kunnioitti hänen isäänsä. Mutta hänen al- 
kaessaan kertoa kukaan ei ymmärrä mitään — ruotsa- 
laiset sanat eivät myöskään riitä, ja pienoinen suoma- 
lainen poika muuttuu jälleen juroksi. 

Suomi puhuu. 



Sosiaaliministeri K. A. Fagerholmin puhe yleisillä 
päivällisillä, jotka oli järjestetty Helsingissä Prinssi 
Wilhelmin ja ministeri E. Ekstrandin Suomeen 
tekemän vierailun johdosta toukok. 27 — 29 p:nä 
1940. 



IVJinulle on erittäin mieluisaa saada lausua julki halli- 
tuksen ilo siitä, että Suomen Avun Keskuksen molemmat 
puheenjohtajat, Hänen Kuninkaallinen Korkeutensa 
Prinssi Wilhelm ja ministeri Ekstrand, ovat voineet nou- 
dattaa kutsuamme ja tulla Suomeen tutustuakseen itse 
paikalla siihen vapaaseen huoltoon, jonka varsinkin Suo- 
men Avun Keskuksen antama avustus on tehnyt mahdolli- 
seksi. Me olemme juuri nyt tahtoneet kutsua Teidät 
tänne, koska Suomen Avun Keskuksen toiminta parin 
päivän kuluttua lakkaa. Toivoimme sitä ennen saa- 
vamme keskuudessamme nähdä Suomen Avun Keskuksen 
johtavat miehet voidaksemme heille henkilökohtaisesti ja 
heidän välityksellään Suomen Avun Keskuksen suurelle 
avustajajoukolle lausua kiitoksemme siitä työstä, minkä 
tämä järjestö on maamme ja sen kansan hyväksi tehnyt. 
Mielellämme olisimme vierainamme nähneet useampia 
ruotsalaisia naisia ja miehiä, jotka vaivojaan säästämättä 
ovat uhranneet työnsä Suomen Avun Keskuksen palve- 
lukseen, mutta siihen kai joskus myöhemmin on tilai- 
suutta. Nöyrä toivomuksemme on, että Teidän Kunin- 

kaallinen Korkeutenne, kun Suomen Avun Keskuksen 
järjestö kohdakkoin kokoontuu viimeiseen kokoukseensa, 
tahtoisi tulkita sitä unohtumatonta kiitollisuutta, jota 
Suomen kansa tuntee niitä kohtaan, jotka hädän hetkellä 
niin monella tavalla kiiruhtivat meidän avuksemme. Roh- 
kenen nimittäin uskoa, että arvoisat vieraamme lyhyestä 
käynnistään huolimatta saavat runsaasti todisteita siitä, 
miten arvokkaana Suomen Avun Keskuksen toimintaa 
täällä pidetään. 

On sanottu, ettei mikään kansa niin kokonaan ole 
antautunut avustustoimintaan toisen kansan hyväksi kuin 
Ruotsin kansa Suomen sodan aikana. Ruotsin Suomelle 
antama inhimillinen ja aineellinen apu on saavuttanut 
sellaisen laajuuden, jota emme vielä voi kokonaisuudes- 
saan nähdä ja käsittää. Me näimme, miten varakkaat 
runsain käsin lahjoittivat suuria rahamääriä Suomen- 
keräyksiin. Me tunsimme sydämemme lämpenevän ruotsa- 
laisten teollisuustyöläisten suorittaessa pyhätyötä Suo- 
men auttamiseksi. Me tunsimme itsemme nöyriksi, kun 
köyhät maatalous- ja metsätyöläiset antoivat Suomelle 
roponsa hekin tai kun Ruotsin lapset luovuttivat makeis- 
rahansa auttaakseen Suomen lapsia. Me iloitsimme siitä, 
että tuhannet ja jälleen tuhannet Ruotsin kodit avautui- 
vat vastaanottamaan Suomen lapsia ja äitejä. Sekä linnat 
että mökit olivat valmiit antamaan osuutensa. Mahta- 
vampaa kansanliikettä on harvoin nähty. Se on verratta- 
vissa ainoastaan siihen yksimielisyyteen ja uhrimieleen, 
joka kannatti Suomea sen taistelussa vapautensa puo- 
lesta. 



13 — Suomea auttamassa 

Ulkoapäin saamamme avun johdosta saattoivat vapaat 
huoltojärj estomme suorittaa laajaa toimintaa sen hädän 
poistamiseksi, joka aina seuraa sodan jälkiä. Yhteis- 
kuntamme olisi ollut mahdotonta sekä aineellisesti että 
järjestelmällisesti yksin suorittaa tätä tehtävää. Me oli- 
simme hyvin iloisia, jos arvoisat vieraamme täälläolo- 
aikanaan ovat saaneet sen vaikutuksen, että se apu, jonka 
hankkimiseen he ovat osallistuneet, on tullut hyvin käyte- 
tyksi. Yksi on varma: Suomen Avun Keskuksen kanssa 
täällä yhdessä työskentelevät järjestöt ovat tehneet par- 
haansa jakaakseen mahdollisimman nopeasti ja tehokkaasti 
tänne saapuneet avustukset. Avustusta on monessa 
muodossa lähetetty sodan uhreille eikä suinkaan tarvitse 
korostaa heidän kiitollisuuttaan, enempää kuin lasten ja 
äitien kiitollisuuden tunteita Ruotsia kohtaan, missä 
heille sodan aikana varattiin tyyssija Suomen Avun Kes- 
kuksen järjestön ansiosta. 

Kaikesta tästä lausumme vilpittömän kiitoksemme koko 
Ruotsin kansalle, ja me kohdistamme tämän kiitoksemme 
niille Ruotsin kansan erinomaisille edustajille, jotka ilok- 
semme saamme tänä iltana nähdä keskuudessamme. 

Ote entisen pääministerin, professori A. K. Cajan- 
derin puheesta »Suomen Huollon» prinssi Wilhel- 
min kunniaksi järjestämillä päivällisillä Kalastaja- 
torpassa Helsingissä toukokuun 27 p:nä 1940. 

Menneenä raskaiden koettelemusten talvena, jotka 
kohtalo hellittämättömästi oli asettanut tiellemme ja jotka 

meidän käytännöllisesti katsoen yksin oli voitettava, jou- 
tui Suomi harvinaisen suuressa määrässä sivistyneen maa- 
ilman myötätunnon kohteeksi. Tämä myötätunto ei ollut 
ainoastaan sellaista, joka vaikeana aikana ei paljoa paina, 
vaan se ilmeni todella monipuolisena aineellisena avus- 
tuksena. Niihin läheisiin suhteisiin katsoen, jotka itse- 
näisyytemme aikana ovat kehittyneet meidän ja skandi- 
naavisten maiden välille, oli aivan luonnollista, että tämä 
myötätunto ja tämä auttamisen valmius niin suuressa mää- 
rässä tuli osaksemme juuri näistä maista. 

Tuskinpa lienee mikään sattuma, että Ruotsin avuliai- 
suus meitä kohtaan muodostui erikoisen suureksi ja mer- 
kittäväksi. Lähes tuhatvuotinen yhteinen menneisyys, 
joka todellisuudessa ei koskaan ole katkennut, yhteinen 
sivisty sperusta, yhteinen valtio-, yhteiskunta- ja oikeus- 
järjestys, suurin piirtein yhteinen kohtalo on saanut Ruot- 
sin ja Suomen kansan tuntemaan läheistä yhteenkuulu- 
vaisuutta. Myös tällä hetkellä, jolloin Pohjola ulkonai- 
sesti näyttää pirstotulta, ovat Ruotsin ja Suomen väliset 
suhteet läheiset eikä Suomi varmaankaan koskaan tule 
unohtamaan, mitä Ruotsi, joka itse ei suinkaan ollut vaa- 
ran ulkopuolella, teki maallemme tänä mitä suurimman 
hädän hetkenä. 

Minun tehtävänäni ei tässä tilaisuudessa ole kosketella 
muuta avustustoimintaa kuin sitä inhimillistä apua, joka 
on tullut osaksemme. Tässä suhteessa olemme suuressa 
kiitollisuudenvelassa Ruotsille. Meille suomalaisille on 
ollut erittäin arvokasta todeta, että apu on annettu runsain 
ja vilpittömin käsin. 

Suomen Avun Keskus on työskennellyt harvinaisella 
antaumuksella auttaakseen kaikkia Suomen kansalaisia, 
jotka sota ja rauhanteko on syössyt hätään ja vaikeuksiin. 
Rautateitse, autoilla ja laivoilla ovat Suomen Avun Kes- 
kuksen vaatetus- ym. tavaralähetykset vyöryneet ehty- 
mättömänä virtana Suomeen. Kymmenet, jopa sadat- 
tuhannet maamme kansalaiset ovat saaneet osuutensa ja 
siunaavat tänäkin hetkenä hyviä antajia ja kerääjiä, jotka 
ovat heille toimittaneet tämän välttämättömän avun. 

Mitä inhimillisintä laatua oli epäilemättä Suomen 
Avun Keskuksen lapsiin kohdistuva toiminta. Tuhannet 
lapset ovat S.A.K:n välityksellä säilyneet sodan tuhoilta ja 
saaneet tyyssijan Ruotsin vieraanvaraisissa kodeissa. 
Oleskelustaan siellä he säilyttävät rakkaita muistoja kauas 
tulevaisuuteen. Täten on kansojemme välisille suhteille 
kylvetty siemen, jonka vastaista merkitystä me kenties 
tällä hetkellä emme kykene täysin arvioimaan. 

Ihmisystävällisten järjestöjen olemassaolo eri maissa hä- 
tään joutuneiden ihmisten auttamiseksi kansakuntaan kat- 
somatta, on kansan välitön vastatoimenpide sille valtapoli- 
tiikalle, johon maailma on joutunut ja joka uhkaa tukah- 
duttaa ne inhimilliset arvot, joita olemme lapsuusaj oilta ja 
sukupolvesta sukupolveen oppineet pitämään kunniassa. 

Tämä inhimillinen toiminta on eittämätön todistus siitä, 
että todellinen sivistys vielä elää kansojen keskuudessa. 
Levottomina kysymme: kuinka kauan? Onko se pelas- 
tettavissa vai hukkuuko se verivirtaan? Jännittyneinä 
seuraamme sitä jättiläiskamppailua, mitä nyt käydään 
lännen suurilla taistelukentillä. 

Nyt jatkuvassa maailmankamppailussa on myös Suomi 
saanut antaa raskaita uhreja. Suomi, pieni kansa, taisteli 
yksin valtavaa ylivoimaa vastaan aatteiden puolesta, 
joita se piti oikeina, ja elinarvojen puolesta, joita se piti 
kallisarvoisina. Tällaisen asenteen ottaminen on välittö- 
mästi omiaan herättämään kunnioitusta, ja nähtävästi se 
myös oli olennaisena aiheena sille runsaalle avulle, jota 
saimme vastaanottaa ulkoapäin ja varsinkin vanhalta 
veljeskansaltamme. 

Mutta olkootpa vaikuttimet mitkä tahansa, me tun- 
nemme syvää kiitollisuutta kaikesta siitä avusta, jota 
olemme kohtalokkaana aikana niin runsaasti saaneet 
osaksemme. Kiitollisuutemme kohdistuu tällä hetkellä 
erikoisesti Suomen Avun Keskukseen Ruotsissa, joka 
voimaperäisesti on avustanut hätään joutuneita kansa- 
laisiamme. Me olemme vakaasti tietoisia siitä, että Ruot- 
sin avuliaisuus oli lähtöisin mitä lämpimimmästä sydä- 
mestä, ja tämä lämmittää mieltämme. 

Fil. tri Bertel Nybergin pahe Pohjoismaisen 
Avun Suomen Keskuksen juhlakokouksessa Hel- 
singin Ritarihuoneessa tiistaina toukokuun 28 
p:nä 1940. 

Pohjoismaisen Avun Keskuksen perustaminen oli Ruot- 
sin ansiota. Mutta tämä ei riitä. Koko sen toiminta on 
sataprosenttisesti liittynyt läntiseen veljeskansaan ja 
ennen kaikkea Suomen Avun Keskukseen ja sen ainut- 

laatuiseen inhimilliseen toimintaan. Siihen yhteistyöhön, 
johon meillä tänään on syytä luoda silmäys, kätkeytyy 
eräs ihmiskunnan kauneimmista unelmista: kansojen väli- 
nen epäitsekäs uhrimieli. On ennenkin tapahtunut, että 
kättä on ojennettu yli merten sotien ja vainojen jälkeen, 
mutta koskaan se ei ole tapahtunut niin persoonallisin 
muodoin kuin tässä tapauksessa. Olemme ihailleet ruot- 
salaisten kotien kykyä ottaa kannettavakseen ei ainoas- 
taan taloudellisia uhrauksia, vaan monia kieltäymyksiä- 
kin, jotka aiheutuvat kotien avaamisesta äideille ja lap- 
sille, joiden koko eliutapa on erilainen kuin heidän ja 
joiden kieli usein on vallan vieras. Ja mitä meidän on 
sanottava muusta avusta, joka vaa'assa painaa tuhansia 
tonneja? Meidän on täällä tarvinnut vain toivoa kuten 
Aladdin aikoinaan: Pöytä, kata itsesi! ja heti meillä on 
ollut runsaasti kaikkea, mitä Ruotsi on meille toimittanut. 
Onko näin ollen ihme, että työ meidän puolellamme on 
tuottanut suurta iloa- Tämä on ollut valopilkkuna talven 
kovassa ja kauhuntäyteisessä kamppailussa, — Alku oli 
hidas. Ei ollut niinkään helppo jättää kotiaan- Jokainen 
tahtoi pysyä paikallaan mahdollisimman kauan. Mutta 
mitä pitemmälle aika kului ja mitä useammin taivas 
pimeni, sitä suuremmiksi kasvoivat joukot, jotka tarttui- 
vat ojennettuun käteen. Useita tuhansia oli jo lähtenyt 
ja viisituhatta jonotti pääsyä, kun rauha tehtiin — viik- 
koa myöhemmin luku varmasti olisi ollut kaksinkertainen. 
Tämä kasvava lukumäärä osoittaa, miten suurta arvoa 
tälle avulle annettiin. Maassamme lienee tuskin kotia, 
joka ei välillisesti tai välittömästi ole saanut tuntea vai- 

kutuksia siitä lämpimästä aallosta, joka alati uusin muo- 
doin vyöryi vastaamme yli Pohjanlahden. »Koditon sai 
kodin, alaston ja viluinen vaatteet, nälkäinen ruokaa» — 
tämä tunnuslause kelpaisi osittain vertauskuvaksi Suo- 
men Avun Keskuksen toiminnalle talvella 1939 — 1940. 

Ja mitä me olemme tehneet näillä avustuksilla ja mitä 
tulemme tekemään? 

Kun me kerran pääsimme alkuun, oli järjestökoneis- 
tomme melko laaja. Helsingissä oleva johtokunta työs- 
kenteli sisäasiain- ja sosiaaliministerien joulukuun 18 
päivänä 1939 vahvistamien ohjeitten mukaan. Lääni- 
toimikuntia oli Turussa, Vaasassa, Oulussa, Kuopiossa, 
Mikkelissä ja Hämeenlinnassa sekä Lapissa, missä toi- 
mintaa ei kuitenkaan ehditty aloittaa. Huoltolaitoksia 
oli Turussa, Salossa, Vaasassa, Lapualla, Torniossa ja 
loppuaikoina myös Kemissä. Kuljetukset aloitettiin lai- 
valla, niitä jatkettiin lentokoneilla ja ne päättyivät suu- 
riin ylimääräisiin junallakuljetuksiin. Kuta enemmän aika 
kului, sitä vaikeampaa oli saada riittävästi vaunuja. 
Niitä oli ammuttu rikki suuret määrät, — mm. esim. 
tsaari Nikolain vanha keittiövaunu 1800-luvulta, joka 
jälleen oli otettu armoihin. Myös oli äitien ja lasten yhä 
vaikeampaa jokapäiväisten pommitusten johdosta vahin- 
goittumattomina päästä junien lähtöpaikoille. Monet ovat 
matkoistaan kertoneet jännittäviä seikkailuja. Seitse- 
mättätuhatta henkeä lähetettiin meidän välityksellämme, 
mutta sitä paitsi lähti vielä kolmatta tuhatta, joista meillä 
yleensä ei ollut aavistustakaan. Joka neljäs henkilö oli 
äiti tai isoäiti. Suurin osa oli hävitetyn Karjalan raja- 

199 



asukkaita, enimmäkseen äitejä, joilla oli suuri lapsijoukko. 
Matkaohjaajina oli meillä lähes sata nuorta naista, useim- 
mat lastentarhan- tai muita opettajia. Lotat huolehtivat 
uskollisesti muonituksesta. Koko maan rautatiehenkilöstö 
suhtautui lastenj uniin aina erittäin myötämielisesti ja 
uhrautuvasti. 

Ja nyt olemme uudessa vaiheessa. Yhdeksänkymmentä 
prosenttia lapsista on palannut kotiin terveinä, punapos- 
kisina ja runsain lahjoin. Monella oli vain risainen pahvi- 
laatikollinen välttämätöntä vaatetavaraa lähtiessään, kun 
taas tulli heidän palatessaan oli epätoivoinen siitä tavara- 
määrästä, minkä kukin toi mukanaan. Siinä oli talous- 
tavaraa, vuodevaatteita, sohvia, kylvöperunaa, säästö- 
pankkikirjoista puhumattakaan. Kuulin kerran asemalla 
pienen pojan katkerasti itkevän, koska hänen täytyi tulla 
kotiin. Hän oli varmasti luullut saavansa ainaiseksi jäädä 
satumaahan — ja nyt heräsivät yhdellä kertaa taas muis- 
tot pakomatkasta lumikinoksissa ja oleskeluista pommi- 
suojissa. 

Myös nyt alkavaa uutta vaihetta varten Suomen Avun 
Keskus on varustanut meidät runsaasti. Olimme arvioi- 
neet tarvittavan 1 milj. markkaa Ruotsista palanneiden 
lasten ja äitien tukemiseksi — saimme 2 1 / 2 miljoonaa! 
Tämä oli enemmän kuin Aladdin sai, sillä hän sai ainoas- 
taan sen, minkä toivoi! 

Kävisi liian pitkäksi tässä yksityiskohdittain selostaa 
toimintaamme. Tahdon vain lisätä, että Ruotsista turvaa 
hakevien äitien ja lasten lukumäärä päivittäin kasvoi, niin 
että sodan loppupuolella viisituhatta henkeä odotti pää- 

syä Ruotsiin. Jos sotaa vielä olisi jatkunut, olisi meillä 
varmasti vielä ilmoittautunut kymmeniätuhansia. Tämä 
osoittaa paremmin kuin mikään muu, miten arvossapidetty 
Ruotsin apu oli. 

Suomen kiitos kulkeutuu näinä päivinä moniäänisesti 
yli Pohjanlahden ja tulee kauan kaikumaan nuorissa sydä- 
missä. Ruotsin ja muitten skandinaavisten veljeskansain 
teko on ainutlaatuinen inhimillisyyden aikakirjoissa. 

»Kaikesta tästä täytyy minunkin saada kiittääh 
Kirje rouva Saga Hemmeriltä, Porvoon runoilijakoti. 

Vaikeina sotakuukausina, jolloin joka päivä saapui 
kuolonviestejä ja tietoja tuhotuista kodeista, tuntui niin 
hyvältä saada tämän kurjuuden keskellä auttaa ja lievit- 
tää sodan jäljissä seurannutta hätää. Tämä oli ainoa ja 
suurin ilomme aikana, jolloin itse aurinkokin oli viholli- 
semme. Mutta varastomme olivat perin pieniä ja tarve sen 
sijaan tavattoman suuri. Me olisimme varsin pian olleet 
epätoivoisessa tilanteessa, elleivät Suonien Avun Keskuk- 
sen suurenmoiset lahjat olisi tulleet meidän avuksemme. 

Ollessani enemmän kuin puoli vuotta konekir johta- 
jattarena eräässä sotilasesikunnassa jouduin kosketuk- 
siin monien sotilaiden kanssa, jotka siellä ilmoittautuivat. 
Näin heidän lähtevän sotaan nuorina, terveinä, tulvillaan 
luottamusta ja rohkeutta. Kuinka moni heistä jäikään 
palaamattal Sain mm. kirjoittaa kaatuneitten, kadon- 

neitten ja haavoittuneiden luettelot. Minulle ne eivät kos- 
kaan olleet pelkkiä nimiä ja tosiasioita, näin aina ihmis- 
kohtalon kuivien tiedoitusten takana. Tässä ei ollut kysy- 
myksessä vain kuka tahansa. Tässä oli kysymys miehistä 
ja pojista, joilla oli koti ja vaimo, nyt surun murtamia. 
Näin edessäni heidät kaikki, isättömät lapset ja itkevät 
äidit ja ajattelin, että nämä miehet olivat uhranneet hen- 
kensä tämän maan tulevaisuuteen uskoen. He olivat kuo- 
lemallaan lunastaneet meille oikeuden elää. — Mikä oli- 
kaan silloin luonnollisempaa, kuin etsiä heidän omaisiansa 
ja osoittaa heille rakkautta ja myötätuntoa koettelemuk- 
sen hetkenä. Täten jouduin vähitellen kosketuksiin yhä 
useampien perheiden kanssa sekä kaupungissa että maa- 
seudulla, ja pian saatoin saada käsityksen heidän tilan- 
teestaan. Ankara talvi ja niukka toimeentulo olivat monin 
paikoin saattaneet heidät vaikeaan hätätilaan. Pommi- 
tusten aikaansaamat hävitykset olivat yhä lisänneet kan- 
kaiden ja vaatetustarvikkeiden puutetta. Oli vaikea kek- 
siä keinoja tällaisessa tilanteessa. 

Silloin saapui eräänä aamuna ovemme eteen kuljetus- 
auto tuoden joukon laatikoita. Suurin kirjaimin oli laa- 
tikoitten kansiin tekstattu: Runoilijakoti, Porvoo. Lähet- 
täjä: Suomen Avun Keskus, Tukholma. — Me emme ensin 
käsittäneet mitään. Kuka oli ne lähettänyt? Miten ne 
olivat tulleet meille? Ei kukaan voinut tietää yksityisestä 
avustustoiminnastani, kaikki oli perin salaperäistä. Vasta 
päivällisaikana oli meillä tilaisuus avata laatikot eikä ilol- 
lani silloin ollut mitään rajoja. Tämä oli liian käsittämä- 
töntä ollakseen totta. Siellä oli pikkulasten vaatteita ja 

joukoittain lämpimiä röijyjä ja tossuja. Siellä laatikolli- 
nen miesten paitoja ja alushousuja; siellä oli niin paljon, 
etten voi kaikkea luetellakaan. Tämä oli valtavaa! Kaikki 
talon vakinaiset ja tilapäiset asukkaat ihailivat kilvan tätä 
ihanuutta ja ottivat osaa ilooni. 

Nyt saattoi tyttäreni, joka palveli sotasairaalassa, antaa 
jokaiselle toipilaalle uuden ja puhtaan paidan rintamalla 
kuluneen tilalle. Muuan potilas, joka oli saanut uudet 
alusvaatteet, huudahti: »Onko todella totta, että olen saa- 
nut kaikki nämä Ruotsista? Ensin on ruotsalainen lääkäri 
paikannut ruumiini ja nyt Ruotsi lähettää sille päällisen. 
Ei, tiedättekö, minun täytyy oppia ruotsia, että voisin 
kiittää heitä heidän omalla kielellään.» Toinen potilas 
kenties ei ollut juuri niin repäisevän iloinen, mutta hän 
sanoi hiljaiseen tapaansa: »Olen ollut aitosuomalainen 
ja olen kantanut heidän merkkiään takissani, mutta kun 
saavun kotiin hautaan sen maahan. Täällä emme enää 
tarvitse aitosuomalaisia eikä aitoruotsalaisia, täällä on 
vain aitoja ihmisiä.» — Niin, on lukuisia tällaisia todis- 
teita siitä, mitä näille nuorille sotilaille merkitsi se, että 
heitä muistettiin. 

Koska tämä vaatejakelu oli aivan erillinen muusta 
avustustoiminnasta, seurasin sitä periaatetta, että apu oli 
annettava nopeasti ja tehokkaasti ja että k sen ennen kaik- 
kea piti tulla niiden osaksi, jotka olivat saaneet kovimmin 
kärsiä. Tämä oli hyvin edullista niille tarvitseville, joi- 
den usein täytyi odottaa kauan, ennen kuin yleisiä avus- 
tuksia saatettiin jakaa. Epävarmoissa tapauksissa neuvot- 
telin kuitenkin aina ensin huoltotoimistojen kanssa. 

Muistan erään perheen, joka pommituksessa menetti 
kaiken omaisuutensa. Vaimo oli ennättänyt pelastaa 
ainoastaan miehensä antaman häälahjan, ja nyt he olivat 
puilla paljailla. Saatuaan puoli tusinaa pyyheliinoja ja 
joukon muita liinavaatteita vaimo istui pitkän aikaa 
tavarat sylissään kuin ihmetellen, että kaikki tämä todella 
oli hänen. 

Kaupungin lähellä pommi oli osunut erääseen taloon. 
Missä ennen oli ollut talo, ammotti nyt syvä kuoppa. 
Talossa asuneet mies ja vaimo silpoutuivat niin pahoin, 
että kuolivat verenvuotoon muutaman päivän perästä. 
Ainoa tytär, kaksikymmenvuotias, jäi eloon, mutta me- 
netti toisen jalkansa. Viikossa hän oli menettänyt molem- 
mat vanhempansa, kotinsa ja terveytensä. Samaan aikaan 
kaatui myös hänen ainoa veljensä rintamalla. Hänelle 
annoin parasta, mitä minulla oli vielä annettavissa. 

Lukuisat nuoret äidit ovat täältä saaneet vaatteita esi- 
koiselleen ja monet ovat saaneet vaatteita koko lapsijou- 
kolleen, mm. eräs sotamiehenvaimo, jolla on yhdeksän 
lasta, joista nuorimmat ovat kolmen kuukauden vanhat 
kaksoset, seuraavat vuoden ja kolmen kuukauden ikäiset 
kaksoset sekä vanhin lapsi kaksitoistavuotias. Vaimo 
kuului niihin hiljaisiin, urhoollisiin, jotka eivät pyydä 
apua. Kun hän oli saanut laukkunsa täyteen hyviä ja 
lämpimiä vaatteita pienokaisilleen, hän kääntyi vielä 
ovella sanoen: »Opetan lapseni rukoilemaan Jumalan suo- 
jelua Ruotsille.» 

Kun sodan loputtua saimme joukon karjalaisia tänne, 
oli todella siunauksellista, että olin saanut varastooni 

lisää lakanoita ja pyyheliinoja. Heillä ei suorastaan ollut 
mitään, koska heidän parissa tunnissa oli pitänyt siirtyä 
pois Viipurin saaristosta kesken riehuvaa sotaa. Keskus- 
tellessani erään vanhan vaimon kanssa kysyin häneltä, 
mitä hän oli ottanut mukaansa. »Saimme käskyn ottaa 
mukaamme muonaa viideksi päiväksi. Olen vanha enkä 
jaksa paljoa kantaa, siksi minulla on vain tämä nyytti.» 
Tiedustellessani, mitä hänellä oli nyytissään, hän sanoi: 
»Ensin panin sinne Raamattuni, sitten viisi reikäleipää, 
vähän voita, juustoa ja muuta ruokaa. Nyt olen syönyt 
kaiken ruoan» — ja herttaisesti hymyillen hän kääntyi 
puoleeni — »mutta Raamattu on vielä jäljellä.» — On 
ihanaa auttaa sellaisia ihmisiä. 

Saamani ruokatavarat olen ensi sijassa jakanut kaatu- 
neitten perheille ja siirtoväelle. Meidän päiviemme Suo- 
messa on sokerikilon saaminen suuri tapaus, puhumatta- 
kaan tervetulleista suurimopaketeista, joita on lähetetty 
kaikille lapsirikkaille perheille. Sitä paitsi saivat monet 
varattomat pojat tilaisuuden osallistua partioleiriin — 
ainoa mahdollisuus maalla oleskeluun kesällä — sen joh- 
dosta, että saatoin antaa käytettäväksi elintarvikkeita 
heitä varten. Ajatellessani, miten he auringonpaahtamina 
ja iloisina temmeltävät ihanalla hiekkarannalla, kiitolli- 
suuteni kohdistuu siihen tukholmalaiseen sairaalaan, jonka 
suurenmoinen lahjoitus on tuottanut niin paljon iloa. 

Luvuissa ei voida arvioida, mitä tämä aineellinen apu 
on merkinnyt ja yhä merkitsee tälle seudulle. Vaikka 
sen rahallinen arvo onkin suuri, ei se kuitenkaan voi vetää 
vertoja sille suurelle kiitollisuudelle, joka ansiotta on 

kohdistunut siihen, joka vain on toiminut välittäjänä anta- 
jain ja vastaanottajain kesken. Minun on vaikea sanoin 
kuvata sitä lämmintä ja uskonnollisen vilpitöntä tunnetta, 
joka ilmeni lahjoja luovutettaessa. Eräs vanhus sanoi: »Mi- 
nun sydämeni yksin ei riitä heitä kiittämään. Täytyisi olla 
monta sataa sydäntä yht'aikaa. Sanokaa se heille siellä.» 

Niin, minä toivon, että kaikki uskolliset ja uhrautuvai- 
set ihmiset, jotka väsymättä monien kuukausien aikana 
ovat työskennelleet meidän hyväksemme, olisivat saaneet 
itse olla mukana jakamassa kaiken keräämänsä. Heillä 
on ollut vain vaivaa ja me, jotka emme ole tehneet mitään, 
olemme saaneet kokea suurta ja unohtumatonta antami- 
sen iloa. Olemme saaneet kokea, miten kahden kansan 




Kansliapäällikkö Walle Bergström näyttää Tukholman ylikäskyn- 
haltijalle Torsten Nothinille erästä ensimmäisten joukossa 
saapunutta suomalaista lasta. 



välille on solmittu si- 
teitä, vahvempia j a 
läheisempiä kuin mit- 
kään sopimukset ja lii- 
tot ovat voineet saada 
aikaan. Se, mikä rak- 
kaudella on toisen hy- 
väksi hädän hetkellä 
tehty, elää nykyisyyttä 
paljon kauemmin. — 
Omalta osaltani on tä- 
mä Suomen Avun Kes- 
kuksen välittäjänä toi- 
miminen ollut täynnä 
elämyksiä vaikeana ja 
rasittavana aikana. Se 
on suonut minulle tilai- 
suuden tutustua mo- 
neen harvinaiseen, 
usein suurenmoiseen 
elämänkohtaloon ja 
vienyt minut mitä eri- 
laisimpien ihmisten pa- 
riin. Olen kohdannut 
enemmän sielullista 
suuruutta ja henkistä 
voimaa kuin milloinkaan ennen ja olen kerännyt enemmän 
elämänkokemuksia kuin aikaisemmin monien vuosien ku- 
luessa. Kaikesta tästä täytyy minunkin saada kiittää. 

Lähettiläs, ministeri E. E. Ekstrand 
astuu lentokoneesta saapuessaan 
Prinssi Wilhelmin kanssa Suomeen 
toukokuussa 1940. 



Suomen Avun Keskuksen sihteeri, asianajaja Östberg ja kanslia- 
päällikkö Bergström neuvottelevat. - 

Jäähyväispuheessaan S.A.K-.n henkilöstölle Prinssi Wil- 
helm virkkoi mm. seuraavaa: 

» — Kiitän erikoisesti insinööri Bergströmiä. Hänen 
tavaton työkykynsä, reippautensa ja horjumaton hyvän- 
tuulisuutensa on ollut voimanlähde, joka on kannustanut 
meitä kaikkia uusiin ponnistuksiin. Kuta enemmän hän 
päivitteli ja repi tukkaansa, sitä suurempaa iloa ja luotta- 
musta hän loi ympäristöönsä. Hänellä oli kaikkein edes- 
vastuullisin paikka, jonka hän täytti kerrassaan mesta- 
rillisesti — .» 

Kartalle merkityt 
viivat osoittavat 
teitä, joita myöten 
S.A.K:n autot Haa- 
parannasta ovat 
kuljettaneet ruot- 
salaisia lahjoja Suo- 
meen. Suurempia 
tavaralähetyksiä on 
viety kaikille kar- 
talla nimetyille 
paikkakunnille. 

Liitteet. 



Tässä seuraavat liitteet ovat virallisia asiakirjoja, tie- 
toja Suomen Avun Keskuksen järjestöstä, luetteloja Ruot- 
sin ja Suomen viranomaisista sekä yksityisistä järjestöistä, 
joiden kanssa S.A.K. on ollut yhteistyössä, sekä tilastolli- 
sia tietoja. 

Tiedot S.A.Kista käsittävät päätoimiston eri osastot, 
lajittelu- ja pakkauskeskukset, majoitukset ja yhteis- 
kodit Tukholman kaupungissa ja läänissä, päätoimiston 
alaiset varastot maaseudulla, S.A.Kin väliaikaiset majoi- 
tuspaikat maaseudulla ja S.A.Kin paikallisosaston Haapa- 
rannassa; S.A.Kin läänitoimikunnat sekä lottakunnat, 
jotka ovat osallistuneet S.A.Kin työhön. Viimeksimaini- 
tuista tehdyt luettelot ovat asianomaisten läänitoimi- 
kuntien ja lottakunnan sihteerin laatimia. Valitettavasti 
tila ei myönnä kaikkien paikallistoimikuntien, Punaisen 
Ristin piirien, partiolaisyhdistysten ja muiden läheisessä 
yhteistyössä S.A.Kin kanssa olleiden yhtymien tai henki- 
löiden nimeämistä. 

Niiden monien kysymysten ratkaisemiseksi, jotka no- 
peasti kasvavien Suomeen lähetettävien lahjoitusten sekä 
Ruotsiin siirtyvien Suomen kansalaisten kuljetusten yhtey- 
dessä heräsivät, oli S.A.Kin pakko usein kääntyä sekä 
asianomaisten virastojen, viranomaisten että yksityisten 
järjestöjen puoleen. Ilman kaikkien näiden tehokasta 
myötävaikutusta S.A.Kin olisi ollut mahdotonta tyydyt- 

tävällä tavalla suoriutua vaativasta tehtävästään. Seu- 
raavassa luettelossa maireitaan ne, jotka ensi sijassa ovat 
helpottaneet S.A.Kin työtä. 

S.A.Kin toiminnalle on päivälehtien ja aikakausilehtien 
myötävaikutus ollut arvaamattoman arvokas. Yhteis- 
toiminnassa useiden suurten päivälehtien kanssa on jär- 
jestetty erinäisiä keräyksiä, ja useat aikakausilehdet ovat 
erittäin tarmokkaasti avustaneet julkaisemalla niiden 
ruotsalaisten kotien osoitteet, jotka ovat olleet halukkaita 
ottamaan vastaan suomalaisia vieraita, sekä tekemällä 
monta arvokasta aloitetta avustustyön hyväksi. Koska 
käytännöllisesti katsoen kaikki maan sanomalehdet tavalla 
tai toisella ovat avustaneet S.A.Kin toimintaa, on mah- 
dotonta luetella niitä kaikkia. 

Tilastollisten tietojen tarkoituksena on lähinnä antaa 
yleiskatsaus niistä tavaramääristä ja -lajeista, jotka 
S.A.Kin välityksellä on lähetetty Suomeen. Paitsi S.A.Kin 
keräämiä tavaroita sisältyvät näihin tietoihin myös ne 
huomattavat lähetykset, joita toimitettaessa S.A.K. on 
ollut ainoastaan välittäjänä. 

Lopuksi on myös julkaistu taulukko, joka esittää, miten 
ne yksityiset kodit, jotka ovat vastaanottaneet suomalaisia 
pakolaisia, jakautuvat eri läänien osalle. 

Kiitollisena S.A.K. muistelee Tukholman kaupungin 
Köyhäinhoitolautakunnan puheenjohtajaa, Nils Öström- 
vainajaa, joka antoi arvokasta apua Suomen pakolaisten 
huoltoa järjestettäessä. 



14 h — Suomea auttamassa 

Suomen Avun Keskuksen yksityis- 
komitean jäsenet. 



Rouva Maja Sandler, puh.joht. 1 
Fil. tri Hanna Rydh-Munck af 

Rosenschiöld, 1 varapuh.joht., 

Fredrika Bremerförbundet, 

puh.joht. 1 
Majuri Ernst Killander, toinen 

varapuh.joht. 1 
Neiti Birgit Carell, Kvinnofö- 

reningarnas Beredskapskom- 

mitte\ sihteeri. 
Rouva Elsa Cedergren. För- 

bundet av Sveriges K.F.U.K. 

(NNKY), puh.joht. 1 
Lähettiläs Einar Ekstrand, työ- 
valiokunnan puh.joht. 
Rouva Anna-Lenah Elgström, 

Kvinnokommitt6n för Spa- 

niens barn puh.joht. 1 
Rouva Elin Ericson, översty- 

relsen för Svenska Röda Kor- 

set jäsen. 
Rouva Signe Höjer, Internatio- 



nella Kvinnoförbundet for 
Fred och frihet, puh. joht. 
Rouva Margit Levinson, Före- 
ningen Rädda Barnen, puh.- 
joht. 1 

Fru Eleonore Lilliehöök, Sve- 
riges Husmodersföreningars 
Riksförbund, puh.joht. 

Päätoimittaja rva Eva Nyblom, 
Yrkeskvinnornas klubb i 
Stockholm, varapuh.joht. 

Komentajakapteeni Edvard 
Peyron, 78 distr. av Rotary 
International, Sverige, ku- 
vernööri. 1 

Rahastonhoitaja Axel Strand, 
Landsorganisationen. 

Herra Lennart Bernadotte, työ- 
valiokunnan varapuh.joht. 

Komitean ja työvaliokunnan 
sihteeri: 

Asianajaja Lars Östberg. 



Kansliapäällikkö Insinööri Walle Bergström 

Vastaanotto-osaston johtaja Kreivitär Ebba Bonde 

Suomen Avun Keskuksen edustaja Pohjoismaisen Avun Suomen 
Keskuksessa Helsingissä: Rouva Majlen Boethius. 

Pohjoismaisen Avun Suomen Keskuksen edustaja Suomen Avun 
Keskuksessa Tukholmassa: Maisteri Elsa Bruun. 



1 Työvaliokunnan jäsen. 

Hänen Kuninkaallisen Majesteettinsa 
päätös kuninkaattisen komitean 
asettamisesta Suomen Avun 
Keskusta varten. 

Hänen Kuninkaallinen Majesteettinsa katsoo hyväksi asettaa 
komitean, jonka tarkoituksena on ohjata ja järjestää yhteisen 
toiminnan pohjalle se työ, jota vapaaehtoisuuden tietä keräysten 
muodossa ja muulla tavalla suoritetaan niiden henkilöiden avusta- 
miseksi, jotka Suomessa nykyisin vallitsevien olojen vuoksi 
pakolaisina lähtevät meidän maahamme, sekä muuten suunnitella 
samaan tarkoitukseen kohdistuvaa toimintaa. 

Kuninkaallinen Majesteetti määrää sen ohella, että erikoinen 
työvaliokunta hoitaa komitean työn täytäntöönpanoa sekä että 
pakolaisten keskuudessa suoritettavaa käytännöllistä työtä var- 
ten on perustettava työvaliokunnan alainen järjestelyosasto. 

Komitean tulee tärkeimmistä esiintyvistä asioista neuvotella 
sosiaalihallituksen kanssa, myös on virastojen ja viranomaisten 
annettava sille kaikki ne tiedot, jotka asiain hoitamiseksi katso- 
taan välttämättömiksi. 

Samalla määrätään Kuninkaallisen Majesteetin käskystä komi- 
tean jäseniksi: Puheenjohtajaksi Hänen Kuninkaallinen Korkeu- 
tensa, Södermanlandin Herttua, ensimmäiseksi varapuheenjohta- 
jaksi rouva Maja Sandler, samoin toiseksi varapuheenjohtajaksi 
f il. tri Hanna Rydh-Munck af Rosenschiöld, jäseniksi toimisto- 
päällikkö Kurt Bergström, asianajaja Georg Bfanting, rouva Elsa 
Cedergren, lähettiläs Einar Ekstrand, rouva Anna-Lenah Elgström, 
amiraalinrouva Elin Ericson, pelastusarmeijan eversti Per Hed, 
rouva Margit Levinson, rouva Eleonore Lilliehöök, päätoimittaja 
Eva Nyblom, komentajakapteeni E. Peyron, kenraalinrouva Maja 
Schmidt, kansakouluntarkastaja Karl Steenberg, Landsorgani- 
sationin rahastonhoitaja Axel Strand, Ruotsin Työnantajainliiton 

johtaja Frithiof Söderbäck, rouva Disa Västberg sekä päätoimit- 
taja Ivar österström. 

Työvaliokuntaan Kuninkaallinen Majesteetti määrää komitean 
jäsenen Ekstrandin puheenjohtajaksi, komitean jäsenet Maja 
Sandlerin, Margit Levinsonin ja Hanna Rydh-Munck af Rosen- 
schiöldin, herra Lennart Bernadotten sekä majuri Ernst Killan- 
derin. 

Vielä Kuninkaallinen Majesteetti määrää sihteeri Axel Granat- 
hin, Folkrörelsernas reseorganisationin johtajan Ivan Ohlsonin ja 
majuri H. L. Porryn olemaan järjestelyosaston jäseninä. 

Lopuksi Kuninkaallinen Majesteetti määrää asianajaja Lars 
Östbergin komitean sihteeriksi. 

Kuninkaallinen Majesteetti tahtoo vasfedes määrätä niistä 
korvauksista, jotka aiheutuvat nyt annetuista tehtävistä. 

Tämän kirjelmän jäljennös lähetetään sosiaalihallitukselle sekä 
kaikille edellämainituille henkilöille tiedoksi ja noudatettavaksi 
sekä valtionvarainlaitokselle tiedoksi. Tukholman linnassa joulu- 
kuun 22 päivänä 1939. 

GUSTAF. 

Gustav Möller 

Suomen Avun Keskuksen eri osastot, 
toimistot, keräyspaikat, majoitus- 
paikat,' varastot ym. 



S.A.Km päätoimistoon, Sturegatan 18, kuuluivat seuraavat osastot: 
Kanslia. 

Sanomalehtiosasto. 

Vaatteiden keräysten sihteeristö. 

Elintarvikkeiden keräys- ja osto-osasto. 

Rahavarain keräysosasto. 

Vastaanotto, majoitus- ja rekisteritoimisto: 

a. koko maata varten 

b. Tukholman kaupunkia ja lääniä varten 

c. rekisteri. 
Kuljetusosasto. 
Pääkassa. 
Invalidiosasto. 

SAK:n keräys-,* lajittelu- ja pakkauskeskukset 
Tukholmassa. 

Keräyskeskus, Vasagatan 11 — 13 

» Eugeniavägen 

» Storkyrkobrinken 14 

» Höglandstorget, Alsten 

Vaatetusosasto, Vasagatan 11 
Vaatetusosaston ompelimo, Herkulesgatan - 26 
Elintarvikkeiden keräyskeskus, Vasagatan 1 ja Linnägatan 55 
Hevosloimien keräyskeskus, Mästersamuelsgatan 45 
Korukauppa (Klenodboden), Birger Jarlsgatan 15 
Lumipukuosasto, Ählen & Akerlund, Sveavägen 51 — 53 
Makuupussi- ja peitteidentikkausosasto, Kammakaregatan 39 

Liivientikkauslaitos, Strandvägen 5 B, 
sekä yhteistoiminnassa S.A.K.n kanssa: 

Svenska Dagbladetin ja Singerin ompeluarmeij a, Hamngatan 16 
A. B. Perssons Garn, Suomen-keräys, Storgatan 58. 



S.A.K.n kauttakulkumajoituspaikat Tukholmassa: 

S.A.Kin käytettäväksi asetetut, henkilökunnalla varustetut 
majoituspaikat: 



Tukholman kaupungin Köy- 

häinhoilolaulakunla: 
Lastenkoti, Asögatan 44. 
Bellevue, Roslagsgatan 65. 
Brunnshemmet, Torsgatan 32. 
Enskede gärd, Enskede. 
Kommunala Härbärget, öst- 

götagatan 61 — 63. 
Sabbatsbergs Alderdomshem, 

Torsgatan 32. 
Värdhemmet Stureby, Stureby. 
Alderdomshemmet i Skarp-' 

näck. 

Arsta gärd, Liljeholmen. 



Terveydenhoilolaulakunla : 
Brännkyrkogatan 62. 

Ylilääkäri, professori James 

Slrandberg: 
Lilla Hemmet, Kungsholms - 

gatan 106. 

Marian seurakunnan kirkko- 

v ai luusi o: 
Maria Magdalenahemmet, St. 

Paulsgatan 10. 

Tukholman kaupunki: 
Stockholms stads Isolerings- 
anstalt. 



SAK.n yhteiskodit Tukholman kaupungissa ja läänissä: 



Brommahemmet, Bälstalund, 

Sundbyberg. 
Fenix-Heimdallpersonalens 

Finlandshem. Slottsstigen 4 

Djursholm. 



Finlandshemmen n:o 1 o. n:o 

2. Djursholm. 
Finlandshemmet i Nockeby. 
Mödrahemmet Finland, Gran- 

stigen 5, Islingeudde. Lidingö. 

Nedre Lugnet. Ulriksdal, Hem 

för blivande mödrar. 
Norra Lidingös Finlandshem, 

Gustavsvägen 13 Lidingö. 
Stiftelsen Katarinagärden, 

östertälje. 
Finlandskommittäens hem, Häs- 

selby Villastad. 



Lidingö-Breviks Finlandshem, 
Västra A116n 12, Lidingö- 
Brevik. 

Stockholms Damsällskap. Lin- 
n^gatan 20. Stockholm. 

Täljekvinnornas Finlandshem, 
Värdsholmen, Södertälje. 



S.A.K.n kauttakulkumajoituspaikat maaseudulla: 
Sundsvall, Högalundaskolan. 

Vindeln, Västerbottens läns folkhögskola (Kansanopisto), 
örebro. 



S.A.Km varastot maaseudulla: 

Vaatteidenlajittelu, Bräcke 

» Holmsund 

» Sandarne / 

» Söderhamn 

Hevosloimivarasto, Hudiksvall. 

S.A.Km Haaparannan osasto: 

a. Suomesta evakuoitujen vastaanotto ja edelleen lähettäminen. 

b. tavarain siirto Ruotsista Suomeen. 

c. Kuorma-autokuljetukset eri paikkakunnille Suomeen. 

Suomen Avun Keskuksen läänikomiteat: 

S.A.K:n läänikomiteat johtivat työtä seuraavissa lääneissä: 

Blekinge Kopparberg 
Gävleborg Kristianstad 

Göteborg och Bohus 

Älvsborg 

Halland 

Jämtland 

Jönköping 

Kalmar 

Västmanland 

Örebro 



Malmöhus 

Skaraborg 

Södermanland 

Upsala 

Västerbotten 

Västernorrland 

Östergötland 



Niissä osissa maata, mihin S*A*K> ei ollut perustanut läänitoimi- 
kuntia, yksityiset henkilöt johtivat työtä seuraavilla paikkakunnilla: 

Boden 

Luleä 

Karlskrona 

Pajala 

Visby. 

Ruotsalaiset laitokset ja viranomaiset sekä 
yksityiset järjestöt Joiden kanssa S. AX. 
on ollut yhteistyössä: 



Kungl. Socialdepartementet. 
Kungl. General-Tullstyrelsen. 
Kungl. Järnvägsstyrelsen. 
Kungl. Medicinalstyrelsen. 
Kungl. » Skolöverstyrelsen. 
Kungl. Socialstyrelsen. 
Sveriges Riksbank. 
Statens Handelskommission. 
Statens utrymningskommis- 
sion. 

Stockholms Stads Fastighets- 
nämnd. 



Stockholms Stads Fattigvärds- 

nämnd. 
A.B. Stockholms Spärvägar. 
Stockholms Tekniska Hög- 

skola. 

Barnens Dags Förening. 
Frälsningsarm£n. 
Föreningen Rädda Barnen. 
K. F. U. K: s Scoutf örbund. 
Kungl. Automobilklubben. 
Motormännens Riksf örbund . 
A.B. Radio tjänst. 

Sociala Rad- och Hjälpbyrän 
pä Centralstationen i Sthlm. 

Stockholms tandläkareföre- 
ning. 

Svenska Missionsförbundet. 
Svenska Röda korset. 
Svenska Slöjdföreniiigen. 
Sveriges Flickors Scoutförbund. 



Sveriges Lottakär (katso 

alemp.). 
Sveriges Läkarförbund. 
Sveriges Privatpraktiserande 

Läkares Förening. 
Sveriges Scoutförbund. 
Utlandsvenskarnas Förening. 



S. A. K: n toimintaan osallistuneet lottakunnat: 

Yhteensä n. 700 lottaa on osallistunut toimintaan seuraavien 
lottakuntien johdolla: 



Arvidsjaur 

Boden 

Borgsjö 

Gällivare 

Gävle 

Göteborgs Södra 

Haparanda 

Härjedalen 

Härnösand 

Jokkmokk 

Karlshamn 

Karlskrona 



Karlskrona 
» Marin- 
lottakär 
Linköping 
Litsbygden 
Luleä 
Malmö 
Mönsteräs 
Nederkalix 
Norra Allbo 
Norra Smäland 
Piteä 



Ronneby 
Räneä 
Sandviken 
Skaraborg 
Skellefteä 
Sollefteä 
Stockholm 
» Marin- 
lottakär 
Sundsvall 
Söderhamn 
Sölvesborg 



Ullänger 
Umeä 

Västra Jämt- 

land 
Älvsby 
Örebro 
Örnsköldsvik 
Östersund 
Östra Jämt- 

land 
överkalix 
övertorneä 



Suomalaiset viranomaiset ja yksityiset jär- 
jestöt, joiden kanssa Suomen Avun Keskus 
on ollut yhteistyössä: 

Suomen Lähetystö, Tukholma Pohjoismaisen Avun Suomen 
Suomen Pankki, Helsinki Keskus, Helsinki 

Suomen Huolto, Helsinki Suomi-toimisto, Tukholma. 

Tilastollisia tietoja. 



Seuraavassa annetaan yleiskatsaus S.A.K:n toiminnasta numero- 
tiedoin. Tämän perustaksi käytetty aineisto on pääasiallisesti 
saatu kuljetusosaston ilmoituksista — mainittu osasto on Suo- 
meen välittänyt huomattavimman osan kerätyistä lahjoituksista 
— sekä myös niistä luetteloista, joista käy ilmi, paljonko tavaraa 
on Tukholmasta autoilla, laivalla tai lentoteitse, suoraan tai toisen 
paikkakunnan kautta lähetetty Suomeen. 

Sotatapahtumien aiheuttaman kiireen johdosta ei aivan tark- 
kaa tavarain lajittelua ja luettelointia aina ole voitu suorittaa. 
Näin ollen ei myöskään ollut mahdollista pitää silmällä, että kaikki 
tavarat joutuivat luetteloihin. Numerotiedot ilmaisevat sen 
vuoksi yleensä vain minimiarvoja. 

Tavaralähetyksiä. 

Seuraavassa taulukossa esitetään niiden tavarain kilomääriä, 
jotka autoilla tai rautateitse, joko vaunukuormittain tai kappale- 
tavarana on lähetetty Haaparannasta 5. I. — 15. VIII. — 40. 



Ruokatavaraa: 





136 100 


kg 


Suurimoita 


52 100 




Leipää 


117 000 


» 


Sokeria 


177 300 




Voita 


1 305 300 




Rasvaa ja ihraa 


174 900 


» 


Silavaa 


14 300 


* 


Silliä ym. 


12 000 




Hedelmiä 


10 300 


» 




.... 132 100 


> 


Kahvia 


21 000 


» 


Erilaisia ruokatavaroita 


293 200 


» 2 445 600 



kg 

Siirto 2 445 600 kg 

Saippuaa ja pesupulvereita 24 900 » 

Nahkaa 8 400 » 

Suksia 13 100 » 

Ikkunalasia 2 300 » 

Lääkkeitä, teknillisiä välineitä 9 200 j> 

Kaikenlaista 19 100 » 

Yhteensä 2 522 600 kg. 

Tukholman elintarvikeosastolta on sitä paitsi pienempinä erinä 
lähetetty sopivasti yhdistettyjä lahjalähetyksiä sairaaloihin ja 
siirto väenleireihin 15/1 — 12/4 1940 seuraavan taulukon mukaan: 

Jauhoja, viljaa 64 kollia 

Suurimoita 82 » 

Leipää 118 * 

Sokeria 66 » 

Voita 30 » 

Rasvaa ja ihraa 3 » 

Silavaa 12 » 

Silliä ym. 71 » 

Hedelmiä 143 » 

Marmelaatia 65 » 

Kahvia 87 » 

Erilaista tavaraa 885 » 

Yhteensä 1 626 kollia. 

Jos arvioidaan kollin keskimääräiseksi painoksi 60 kg, yllä- 
mainitut tavarat pyörein luvuin painoivat 97.6 tonnia 

Samaan aikaan elintarvikeosasto lähetti myös 
inventoimistavaraa yhteensä 1 064 kollia ä 40 kg 

yhteensä 42.6 » 

Yhteensä 140.2 tonnia. 

Vielä lähetettiin Haaparannan kautta: vaatteita, hevosloimia, 
huopia ym. n. 3 465 000 kg. 

Vaatelähetyksien suhteen on huomattava, ettei aina voitu 
punnita kaikkia tavaralähetyksiä ja kokonaispaino on sen vuoksi 
arvioitu käytännössä olevan tavan mukaan. Niinpä on esim. 
V.R:n kanssa sovittu, että 100 laatikkoa sisältävän vaunun paino 
on 10 tonnia. Yhteensä on Suomeen lähetetty 34 658 laatikkoa 
rautateitse, autolla, laivalla ja lentoteitse ja vastaisi niiden ko- 
konaispaino sen mukaan 3 465 tonnia, kuten edellä on mainittu. 
Vaikkakin tätä painoarviointia vaatteisiin nähden voitaisiin pitää 
liian suurena, vastannee se kuitenkin Ruotsista Suomelle kerättyä 
vaatemäärää, jos otetaan lukuun myös ne vaatteet, jotka on jaettu 
täällä Ruotsissa Suomen pakolaisille. Niinpä on yksin Tukhol- 
massa jaettu 123 794 vaatepartta. 

Haaparannan kautta lähetettiin myös muita tavaroita kuin 
edelläolevissa taulukoissa mainitut. Niinpä luetteloissa maini- 
taan tupakkaa, ompelutarvikkeita, talouskaluja, kainalosauvoja, 
radiokoneita, polkupyöriä, sänkyjä, betoninsekoittajia, täydelli- 
sesti sisustettu tupa, nelisenkymmentä moottorikulkuneuvoa — 
moottoripyöriä, henkilö-, kuorma- ja linja-autoja ym. 

Laivalla Tukholmasta Turkuun, lentoteitse Sundsvallista Vaasaan 
ja kuorma-autolla jään yli Holmsundista Vaasaan on S. A. K. lähet- 
tänyt yhteensä n. 372 tonnia tavaraa. 

Edelläolevasta selviää siis, että S.A.K:n välityksellä on Suo- 
meen lähetetty: 

Haaparannan kautta: ruokatavaraa 2 445.6 tonnia 

samaa Tukholman 

elintarvikeosastosta 140.2 » 

Pesupulvereita, suksia, 

nahkaa, lasia, kenkiä, 

lääkkeitä ym. 77.0 » 

Vaatteita, hevosloimia, 

huopia ym. 3 465.0 » 

Siirto 6 127.8 tonnia 

Siirto 6 127.8 tonnia 
Laivalla, lentoteitse ja kuorma-autoilla meren yli 372.0 » 

Yhteensä 6 499.8 tonnia. 



Seuraavasta taulukosta käy ilmi, miten S.A.K:n kuljetustoi- 
mistolle Haaparantaan saapunut tavara jakautuu eri kuukausien 
osalle vaunukuor mittain. Samana aikana on myös päivittäin saa- 
punut suuria määriä kappaletavaraa, joten taulukon antama kuva 
ei ole täydellinen. Sitä vastoin se antaa erittäin selvän aikakuvan 
S.A.K.n tavarainvälityksestä Suomeen tammi — kesäkuun aikana 
1940. 





Tammi- 


Helmi- 


Maalis- 


Huhti- 


Toukok.- 


Yhteensä 




kuu 


kuu 


kuu 


kuu 


kesäkuu 


vaunu- 
kuormia 


Vaatteita 


10 


30 


15 


31 


1 


87 


Leipää 


5 


2 


6 






13 


Voita 


2 


12 


14 


9 


4 


41 


Rasvaa 




7 


13 


1 




21 


Erilaista ruoka- 














tavaraa 


5 


11 


11 


6 




33 


Teknillisiä vä- 














lineitä 




4 


1 






5 


Sekalaista 


4 


9 


3 


4 


1 


21 


Vaunukuormia 


26 


75 


63 


51 


6 

Sen lisäksi on samana aikana S.A.Kin nimissä Tahdittomasti 
kauttakulkutavarana lähetetty Haaparannan kautta Suomeen 
88 vaunukuormallista lahjoja muista maista. 



Tavaralähetyksien likimääräinen arviointi. 

Lienee sangen mielenkiintoista koettaa määrätä niiden tavara- 
lähetyksien likimääräinen raha-arvo, jotka S.A.Kin välityksellä 

on lähetetty Suomeen. Vaatelähetysten kokonaismäärä on 
arvioitu 3 465 tonniksi. Ammattimiehet ovat lahjoitusten hyvään 
laatuun katsoen arvioineet vaateparsien keskiarvoksi 5 kruunua 
kilolta, ja tämän laskelmaperustan mukaan nousisi vaatelähetyk- 
sien kokonaisarvo 17 325 000 kruunuun. Haaparannan kautta 
lähetettyjen ruokatavarain paino on yhteensä 2 445 600 kg. Jos 
lasketaan niiden keskiarvoksi 2: 50 kr. kilolta, mitä ei voida pitää 
liian korkeana arvokkaiden tavarain suureen määrään nähden, 
saadaan kokonaisarvoksi 6 114 000 kr. Kun kaikista ruokatava- 
roista kuitenkin osa on lähetetty muita teitä kuin Haaparannan 
kautta, on lähetettyjen ruokatavaroiden lopullinen arvo n. 
6 800 000 kr. 

Sarake »erilaista tavaraa» käsittää mm. n. 1 000 radiokonetta, 
n. 4 000 polkupyörää, n. 4 000 suksiparia, kiikareita, kompasseja, 
taloustavaraa, tupakkaa, sänkyjä ym., ja voitaneen nämä arvioida 
n. 800 000 kruunuksi. 

Lienee paikallaan tässä myös kosketella niitä kustannuksia, 
jotka ovat aiheutuneet evakuoitujen Suomen kansalaisten siir- 
tämisestä Ruotsiin ja heidän oleskelustaan täällä sekä paluumat- 
kastaan Suomeen, vaikkakin nämä kustannukset ainoastaan 
osaksi on suoritettu S.A.K:n varoilla. 



Tätä kirjoitettaessa ei vielä kaikkia S.A.Kin keräämiä varoja 
ole tilitetty, mutta arvioidaan niiden yhteissummaksi pyörein 
luvuin 2 700 000 kr., joista 



Rahavarojen keräys. 



Lahjoina ja lahjoituksina . . . 
Koulukorttikeräyksestä 
Sormus- ja kultatavarain ker. 
Korukaupasta 
Maksukuiteista 



n. 1 100 000 kr. 
» 930 000 » 

» 165 000 » 
» 200 000 » 
» 305 000 » 



Yhteensä 2 700 000 kruunua. 

Näistä varoista on n. 1 500 000 kr. käytetty avustustoimintaan 
evakuoitujen suomalaisten hyväksi sekä Ruotsissa että Suomessa, 
samaten myös lahjojen jakemsta aiheutuvien kustannusten peit- 
tämiseksi Suomessa; 750 000 kr. on luovutettu Valtakunnankomi- 
tealle käytettäväksi mallitilan perustamista varten Suomesta 
ostettavan suurtilan järjestämiseen ja hoitamiseen, ja 250 000 kr. 
samoin Valtakunnankomitealle käytettäväksi vahingoittuneiden 
tai tuhoutuneiden lasten- ja turvakotien jälleenrakentamiseen tai 
kunnostamiseen. Lopuksi on Pohjoismaisen Avun Suomen Kes- 
kukselle luovutettu 200 000 kr. lastenkoteja varten. 

Ruotsin Hallituksen S.A.K:lle arpajais varoista myöntämästä 
määrästä, 500 000 kruunusta, on 100 000 kr. käytetty hoito- 
kustannuksiin, 40 000 kr. on Kunink. Majest:in päätöksen mukai- 
sesti käytetty Ahvenanmaan väestölle hankittaviin sairaalavarus- 
teisiin. Jäljellä olevat 300 000 kr. on asetettu Valtakunnankomi- 
tean käytettäväksi. 

Rahainvaihtotoimisto. 

Tehdäkseen Suomen kansalaisille helpommaksi Suomen rahan 
vaihtamisen kruunuihin S. A. K. perusti rahainvaihtotoimiston 
Sveriges Rikshankin ja Suomen Pankin välillä tehdyn sopimuksen 
perusteella. Tämän rahatoimiston liikevaihto on ollut n. 
2 000 000 mk. 

Suomen pakolaisia vastaanottaneiden kotien lukumäärä ja 
jakautuminen lääneittäin. 

Niistä lähes 8 000 suomalaisesta evakuoidusta, jotka tavalla 
tai toisella ovat joutuneet S.A.K:n hoivattaviksi, on jonkin ver- 
ran yli 7 000 henkeä ollut vieraina 4 018:ssa yksityisessä ruotsa- 
laisessa kodissa, jotka jakautuvat eri läänien osalle seuraavan 
taulukon mukaan. Nämä tiedot ovat asianomaisten läänitoimi- 
kuntien antamat: 

Lääni kotien lukumäärä. 



Lääni kotien lukumäärä. 



Blekinge 
Gävleborg 
Göteborg, Bohus, 



Stockholms stad och Iän 693 

279 Södermanland 88 

406 Upsala 63 

105 Värmland 230 

233 Västerbotten 190 

167 Västernorrland 123 

168 Västmanland 168 
74 Örebro 123 
38 Östergötland 232 



60 Malmöhiis 44 
340 Skaraborg 194 



Älvsborg 
Halland 
Jämtland 
Jönköping 
Kalmar 
Kopparberg 
Kristianstad 
Kronoberg 



Kotien lukumäärän vaihtelu eri lääneihin nähden johtuu ensi 
sijassa siitä, että erinäisiä alueita ei yleisen tilanteen johdosta 
pidetty pakolaisten vastaanottamiselle sopivina. 

Kuljetus- ja tullihenkilöt, jotka ovat osallistuneet sekä lahjojen 
kuljetuksen että suomalaisten pakolaisten matkojen yhteydessä 
esiintyviin eri tehtäviin, ovat kaikki osoittaneet lämmintä har- 
rastusta ja horjumatonta avuliaisuutta, mikä suuressa määrin 
on helpottanut Suomen Avun Keskuksen toimintaa. 

Valtakunnan komitean toivomuksesta Kuninkaallisen komitean 
toiminta päättyi toukokuun 31 p:nä 1940. Jo huhtikuun puoli- 
välissä uskottiin S.A.K:n toimistopäällikölle, insinööri Walfrid 
Bergströmille ja sihteerille, asianajaja Lars östbergille S.A.K.n 
eri aloilla toimeenpannun laajan toiminnan loppuselvittely ja 
kerättyjen varojen ja tavaroiden lopputilityksen johto ja vastuu. 
Tilitys oli tehtävä Valtakunnanko mitealle, joka rauhanteon jäl- 
keen oli vastuussa Ruotsin Suomen-avusta. Samana päivänä, kun 
Kuninkaallisen komitean työ päättyi, luovutettiin eri paikkakun- 
nilla Ruotsissa Valtakunnankomitealle koko Suomen Avun Kes- 
kuksen vaatetusosasto varastoineen. Ruotsissa vielä oleskelevien 

suomalaisten lasten, äitien ja vanhusten huolto ja palauttaminen 
kotimaahan uskottiin Suomi-toimistolle tohtorinna E. Hjelt - 
Cajanuksen johdolla. 

Loppuselvittely, jonka arveltiin vaativan aikaa noin yhdeksän 
kuukautta tai vuoden, käsitti vielä varastossa olevien tavarain 
toimittamisen Suomeen, eri keräysten tilitysten vaatimisen sekä 
kaiken sen muuttamisen rahaksi, mitä ei tavarana ole voitu viedä 
Suomeen. 



SUOMEA 
auttamassa 



Ruotsin kansan avunanto Suomelle raskaan sotamme aikana 
muodostui liikkeeksi, jollaista historia ei ole tähän asti kokenut. 
Kymmenettuhannet ruotsalaiset tekivät suuria henkilökohtaisia 
uhrauksia ja kieltäytyivät paljosta voidakseen auttaa Suomea. 

»Suomea auttamassa» kuvaa vilkkaasti ja vauhdikkaasti tätä 
Ruotsin kansan avustustoimintaa Suomen hyväksi. Eri henkilöi- 
den kirjoittamat tilannekuvaukset ja välikohtaukset tekevät sen 
mahdollisimman vaihtelevaksi ja kiinnostavaksi lukemiseksi, ja 
kirjan loppuun päästyään lukija jää suorastaan ihmettelemään 
sitä vilpitöntä uhrimieltä, mikä kohdistui kamppaile- 
vaan Suomeen sekä sodan jaloista Ruotsiin siirtyneisiin lapsiin, 
äiteihin ja vanhuksiin. 

Kirja lämmittää jokaisen suomalaisen mieltä. 

Teos on somistettu alkuperäisen ruotsalaisen laitoksen run- 
sain kuvin. 



WERNER SÖDERSTRÖM OSAKEYHTIÖ 



